14-17 februarie 2011: ce s-a întâmplat în plen
Instituţii
2011-02-18 - 12:55
Deputaţi europeni și funcționari pe drum spre serviciu într-o dimineață rece în Strasbourg, 15 februarie.
Un interpret deschide microfonul.
Ușierii distribuie documente înaintea deschiderii sesiunii.
Rezultatul votului este notat cu atenție.
Sunt importante și amendamentele acceptate și refuzate.
Interpretă pentru una din cele 23 de limbi vorbite la Parlamentul European.
Un tehnician verifică echipamentul pentru a se asigura că acesta funcționează cum trebuie.
Ziariști așteaptă la punctul de presă organizat cu primul ministru croat, Jadranka Kosor.
Deputaţii europeni sunt intervievați des la Strasbourg.
Aici, italianca Barbara Matera de la Grupul Partidului Popular European (Creştin Democrat) vorbește despre raportul său privind mamele singure.
La Parlamentul European au fost semnate două legi noi: una despre drepturile persoanelor care călătoresc cu autobuzul și autocarul și cealaltă despre inițiativa cetățenilor.
Toată activitatea din culisele Parlamentului European face posibil ca deputaţii europeni să voteze în plen asupra noilor legi europene.
Drepturile pasagerilor, brevetele europene, pornografia infantilă și imigrația sunt doar câteva din temele abordate săptămâna aceasta la Parlament.
Deputaţii europeni au mai vorbit despre situația din Egipt și aspirațiile Croației către aderarea la UE.
În perioada de sesiune din februarie, deputaţii europeni au aprobat noi limite pentru emisiile de CO2 la vehiculele utilitare ușoare.
Situația din Egipt și aspirațiile Croației către aderarea la UE au fost în același timp pe ordinea de zi a Parlamentului European.
Printre celelalte teme abordate se numără penalizarea pornografiei infantile și reforma sistemului european de azil.
Extinderea drepturilor pasagerilor care călătoresc cu autobuzul și autocarul : Marți, Parlamentul European a adoptat noi reguli privind drepturile pasagerilor care călătoresc cu autobuzul și autocarul.
După doi ani de negocieri, Parlamentul European și statele membre au ajuns la un acord asupra regulilor ce vor guverna călătoriile pe distanțe lungi (250 de kilometri și mai mult).
Medicamentele contrafăcute - Parlamentul adoptă noi reguli pentru o mai eficientă protecție a pacienților : Deputaţii europeni au aprobat la 16 februarie o nouă lege care va preveni intrarea medicamentelor contrafăcute în lanțul legal de aprovizionare.
Vânzările pe internet sunt acoperite de noua lege, care introduce și noi măsuri de siguranță și trasabilitate, precum și sancțiuni pentru falsificatori.
Textul aprobat de către deputații europeni este rezultatul unui acord cu Consiliul, care trebuie, de asemenea, să îl aprobe în mod formal.
Vehicule utilitare ușoare mai puțin poluante : Deputaţii europeni au votat marți un regulament privind reducerea limitelor emisiilor de CO2 la vehiculele utilitare ușoare, similară cu cea care se aplică autovehiculelor personale.
Parlamentul consideră că noua lege va încuraja inovarea în ciuda îngrijorărilor legate de costuri.
Pentru protecţia brevetelor unitare : Parlamentul European și-a dat acordul pentru autorizarea cooperării consolidate în domeniul creării unei protecţii a brevetelor unitare.
La cooperarea consolidată vor participa 25 de state UE.
Excepțiile sunt Spania și Italia, care contestă regimul lingvistic pentru brevete (doar în engleză, franceză și germană).
Agitație egipteană : Deputaţii europeni au dezbătut schimbările revoluționare din Egipt, menționând marile speranțe pentru viitor, dar și temerile ce nu pot fi ignorate în acest „tsunami democratic“.
Eurodeputații au cerut folosirea instrumentelor financiare existente pentru sprijinirea procesului democratic și au cerut o revizuire a politicii de vecinătate a UE.
Aspirațiile Croației către aderarea la UE : Negocierile de aderare la UE ar putea fi finalizate în prima parte a anului 2011 cu condiţia ca Zagrebul să continue reformele deja inițiate, se arată în rezoluţia adoptată de Parlament miercuri, 16 februarie. „Dacă țara își face temele, trebuie să ne respectăm promisiunile“, a spus raportorul Hannes Swoboda (Grupul Alianţei Progresiste a Socialiştilor și Democraţilor din Parlamentul European, Austria).
Schimbarea Tratatului : Președintele Comisiei Europene, José Manuel Barroso a prezentat Parlamentului European opinia Comisiei privind schimbarea Tratatului ce permite crearea unui mecanism permanent de criză în zona euro.
Reguli mai stricte împotriva pornografiei infantile pe internet : studiile arată că peste 20% din minorii europeni riscă să fie agresați sexual.
Comisia pentru libertăți civile de la Parlamentul European a aprobat luni o propunere de directivă pentru combaterea abuzurilor sexuale și a pornografiei infantile.
Imigrație și azil : Deputaţii europeni au cerut respectarea principiului de solidaritate cu țări precum Italia, care asistă la imigrații masive în urma revoluției din Tunisia.
Comisia Europeană a promis asistență specială.
Deputaţii europeni au dezbătut și reforma sistemului european de azil.
Deputaţii europeni susțin că trebuie oprit „ping-pong-ul“ cu solicitanți de azil.
Acordul de liber schimb între UE și Coreea de Sud : Deputaţii europeni au susținut un acord de liber schimb între UE și Coreea de Sud care ar anula în următorii cinci ani 98% din taxele de import și alte bariere ce împiedică schimbul de produse și servicii.
20110211STO13579 Comunicate de presă Galerie foto pe Flickr: sesiunea
RO
1
DIAPOPHOTO
20110217PHT13838.jpg
RO
2
DIAPOPHOTO
20110217PHT13836.jpg
RO
3
DIAPOPHOTO
20110217PHT13834.jpg
RO
4
DIAPOPHOTO
20110217PHT13832.jpg
RO
5
DIAPOPHOTO
20110217PHT13840.jpg
RO
6
DIAPOPHOTO
20110217PHT13830.jpg
RO
7
DIAPOPHOTO
20110217PHT13842.jpg
RO
8
DIAPOPHOTO
20110217PHT13828.jpg
RO
9
DIAPOPHOTO
20110218PHT13944.jpg
RO
10
DIAPOPHOTO
20110217PHT13824.jpg
RO
11
LINK
/ro/pressroom/
RO
12
LINK
http://www.flickr.com/photos/european_parliament/sets/72157625923288357/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
