Pervenche Berès: „Pentru a ieși din criză trebuie să lucrăm împreună“
Afaceri economice şi monetare
2011-03-31 - 15:58
Pervenche Berès: „Statele UE trebuie să fie mai unite și mai solidare.“ Parlamentul European a creat o comisie specială pentru examinarea cauzelor crizei financiare și a reformelor posibile în vederea evitării unei situații similare în viitor.
După un raport interimar, raportoarea socialistă franceză Pervenche Berès a prezentat luni o propunere de raport final.
Aceasta include opiniile parlamentelor naționale privind propunerile interimare și cere sprijin de la parlamente pentru recomandările concrete.
„Pentru a ieși din criză trebuie să lucrăm împreună.
Evident, acest lucru înseamnă că Europa trebuie să fie mai democratică și parlamentele naționale mai implicate“, ne-a spus Pervenche Berès într-un interviu.
Care este scopul raportului dumneavoastră, elaborat în cadrul comisiei speciale pentru criza financiară, economică şi socială?
Principalul mesaj este că, dacă vrem să învățăm din criză, trebuie să facem schimbări în tratat.
Câteva schimbări au avut deja loc și au fost validate de Parlamentul European.
Aceasta este o etapă.
Parlamentul trebuie să fie implicat în procedură, în caz contrar, aceasta nu este democratică.
Adevăratele lupte politice se derulează la nivelul altor rapoarte, precum pachetul privind guvernanța economică sau Actul privind piața unică.
Raportul meu încearcă mai degrabă să construiască un mesaj puternic al Parlamentului către celelalte instituții.
Raportul dumneavoastră a fost elaborat în cooperare cu parlamentele naționale.
Este un pas către o cooperare mai bună și consultări mai frecvente?
Când s-a introdus moneda euro, singurul instrument pe care l-am avut la dispoziție pentru coordonarea politicilor economice era Pactul de stabilitate.
Acesta nu a funcționat bine deoarece nu a împiedicat agravarea divergențelor de competitivitate între statele din zona euro.
Dacă nu vrem ca acest lucru să se întâmple din nou, statele care trebuie să implementeze strategii comune trebuie să se simtă vizate, asociate și să perceapă propriul interes în această acțiune.
Și nu cred că vom putea face acest lucru doar cu strategii de sancționare.
Este mai bine ca parlamentele naționale să fie implicate și să participe la negocieri de la început.
Un bun exemplu este situația din Portugalia.
Cum vreți ca Portugalia, al cărei parlament cu a fost niciodată consultat în legătură cu soluțiile bune, să poată ieși din criză?
Portugalia a avut patru planuri de austeritate într-un an.
Demisia domnului Socrates nu avantajează pe nimeni, conservatori sau progresiști.
Pentru a ieși din criză, este necesar un guvern care să poată pune în aplicare reformele și nu putem realiza acest lucru schimbându-l la fiecare trei minute.
Prin urmare, toată lumea este interesată ca parlamentul portughez să fie implicat și să aibă un cuvânt de spus privind fezabilitatea lucrurilor ce i s-au cerut Portugaliei.
Raportul sugerează o creștere a bugetului UE cu 5-10% (față de 1% din PIB cât reprezintă în momentul de față).
Este un semnal.
Statele UE trebuie să fie mai unite și mai solidare.
În contextul globalizării, toate aceste eforturi acumulate ar trebui să fie și mai utile.
Dar, pentru ca acestea să fie utile și pentru a ajunge la solidaritate, trebuie finanțare.
Este un mesaj care nu se prea potrivește cu atmosfera din Consiliu, dar pe care îl sprijină mulți din colegii mei.
Este realistă armonizarea impozitelor?
Nu putem să cerem statelor membre măsuri de austeritate stricte și nici să punem problema impozitelor.
Merită să întrebăm câte societăți active pe teritoriul european plătesc impozit.
20110324STO16431 Comunicat de presă (în engleză) Proiect de raport Guvernanța economică: abordarea cauzelor crizei Deputaţii europeni susțin impozitarea operațiunilor financiare
RO
1
PHOTO
20110329PHT16605.jpg
RO
2
LINK
/ro/pressroom/content/20110328IPR16528/html/Beyond-economic-governance-the-EU-needs-new-growth-model
RO
4
LINK
/ro/headlines/content/20110324STO16434/html/Guvernan%C8%9Ba-economic%C4%83-abordarea-cauzelor-crizei
RO
5
LINK
/ro/headlines/content/20110131STO12855/html/Deputa%C5%A3ii-europeni-sus%C8%9Bin-impozitarea-opera%C8%9Biunilor-financiare
-//EP//TEXT COMPARL PE-460.836 01 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
