Joi în plen: Turcia, Roxana Saberi, drepturile omului
Instituţii
2009-05-11 - 15:26
cameraman în aula Parlamentului European Joi, la Strasbourg, deputaţii europeni au votat asupra raportului anual al Parlamentului European privind situaţia drepturilor omului în lume.
În cadrul acestui raport, eurodeputaţii au abordat şi reformele democratice din Turcia, ţară ce doreşte să adere la Uniunea Europeană în viitor.
Tot joi, Parlamentul European a cerut eliberarea jurnalistei americano-iraniene Roxana Saberi.
Deputaţii europeni au criticat faptul că reformele democratice şi instituţionale din Turcia nu sunt suficiente, subliniind faptul că guvernul turc trebuie „să îşi demonstreze voinţa politică în continuarea reformelor.“ Parlamentul European a mai cerut rezolvarea problemei kurde.
Drepturile omului în lume
Deputaţii europeni au votat asupra raportului anual al Parlamentului European privind situaţia drepturilor omului în lume în 2008.
Aceştia au salutat reducerea numărului de cazuri în care se aplică pedeapsa cu moartea şi progresele făcute în domeniul drepturilor femeilor şi copiilor.
Parlamentul European a mai spus în raport că Uniunea Europeană ar trebui să promoveze drepturile omului în lume mai eficient, arătând şi faptul că Uniunea nu îşi respectă întotdeauna propriile principii - de exemplu în domeniul terorismului şi în cel al imigraţiei.
Roxana Saberi
Parlamentul European a mai adoptat joi o rezoluţie în care îşi arată îngrijorarea privind deteriorarea situaţiei drepturilor omului în Iran.
Deputaţii europeni condamnă „sentinţa nefondată“ prin care jurnalista Roxana Saberi a fost condamnată la închisoare.
Problema principală subliniată în rezoluţie este executarea minorilor, iar eurodeputaţii au mai criticat tratamentele aplicate activiştilor pentru drepturile muncitorilor.
Media Mundus
Parlamentul European a aprobat 15 de miliarde de euro pentru sprijinirea competitivităţii industriei audiovizuale din UE şi pentru cooperarea cu ţările terţe în domeniul audiovizual.
Noul program Media Mundus pentru 2011-2013 va consolida colaborarea profesională prin finanţarea programelor de formare şi acordarea de burse, va contribui la realizarea co-producţiilor între UE şi ţările terţe şi va ameliora distribuţia transnaţională a filmelor prin finanţarea subtitrării şi a publicităţii.
20090504STO54880 Drepturile omului în lume în 2008 Drepturile omului în Iran (în engleză) Media Mundus
RO
1
PHOTO
20090508PHT55504.jpg
-//EP//TEXT IM-PRESS 20090506IPR55210 0 NOT XML V0//RO
-//EP//TEXT IM-PRESS 20090506IPR55234 0 NOT XML V0//RO
-//EP//TEXT IM-PRESS 20090506IPR55248 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
