Oamenilor le place să participe la politică de pe calculatoarele proprii
Informare
2009-03-04 - 10:34
Ralf Walter şi Matthias Groote Dacă eşti politician în zilele noastre, trebuie să fii pe Facebook, forumuri internet, Flickr şi bloguri.
Noile media schimbă peisajul politic; de aceea li s-a dedicat Ziua e-participării europene, care se serbează pe 4 martie.
Doi deputaţi europeni care sunt implicaţi în proiectul e-participare, ne-au vorbit despre cum îi putem convinge pe oameni să participe la democraţie cu ajutorul noilor tehnologii.
La iniţiativa Parlamentului European, în 2006 a fost lansat proiectul „e-participare“.
Scopul acestuia este de a convinge oamenii să fie mai activi în politică pe internet.
„Oferim cetăţenilor posibilitatea să transmită pe internet comentarii şi sugestii.
Cetăţenii de rând pot urmări politica europeană de pe propriile calculatoare; în acelaşi fel, pot participa la democraţie“, ne-a explicat deputatul socialist german Ralf Walter, care a iniţiat programul acum patru ani.
Matthias Groote, deputat european socialist, care reprezintă Parlamentul European la Ziua e-participării, ne-a spus că „instituţiile europene sunt acuzate că stau departe de cetăţeni.
Acest sentiment poate fi evitat oferind oamenilor posibilitatea de a participa la politică pe internet“.
După părerea dumnealui, în acest fel, oamenii au ocazia nu numai să voteze, la fiecare cinci ani, dar să participe la democraţie şi între alegeri.
Reţelele sociale sunt favorizate de tineri
Domnul Groote, care foloseşte nouă reţele sociale diferite, tocmai şi-a făcut al 1000-lea prieten pe Facebook. „În zilele noastre, ca deputat european, nu trebuie doar să trimiţi informaţii pe internet, dar şi să primeşti.
În felul acesta poţi afla care sunt temele cu adevărat importante pentru cetăţeni“, ne-a spus dumnealui.
„Comunicarea clasică este din ce în ce mai redusă“, ne-a spus domnul Walter. „Politicienii nu mai trebuie să meargă într-o sală pentru a ţine conferinţe.
Oamenilor le place să participe la politică de pe calculatoarele proprii“, a adăugat dumnealui.
Reţelele sociale sunt favorizate de tineri, a mai subliniat domnul Groote.
Aceştia „sunt prezenţi pe Facebook, Twitter...
De curând am întrebat un grup de elevi de 17-18 ani dacă au profil pe Facebook.
Din 50 de elevi, 100% au spus că da“, ne-a mai spus domnul Groote.
Nu numai tinerii sunt, însă, prezenţi pe internet. „Prima persoană care a comentat pe blogul meu avea 80 de ani“, ne-a spus domnul Groote.
20090302STO50553 Proiectul e-participare (în engleză) Conferinţa e-Parlamentul Lumii - 2008 Votul online în alegeri Tehnologia electronică este vitală într-o campanie electorală Ralf Walter Matthias Groote
RO
1
PHOTO
20090303PHT50733.jpg
RO
2
LINK
http://ec.europa.eu/information_society/activities/egovernment/implementation/prep_action/index_en.htm
RO
6
LINK
/members/public/yourMep/view.do?name=walter&partNumber=1&language=ro&id=1910
RO
7
LINK
/members/public/yourMep/view.do?name=groote&partNumber=1&language=ro&id=34728
-//EP//TEXT IM-PRESS 20081120STO42708 0 NOT XML V0//RO
-//EP//TEXT IM-PRESS 20090206STO48709 0 NOT XML V0//RO
-//EP//TEXT IM-PRESS 20090205STO48542 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
