ÎNTREBARE ORALĂ H-0336/07
pentru timpul afectat întrebărilor din perioada de sesiune mai 2007
în conformitate cu articolul 109 din Regulamentul de procedură
de
Roberta Alma Anastase
Consiliului
Subiect: Implicarea mai activă a UE în soluţionarea conflictelor îngheţate şi măsurile prevăzute pentru 2007
În cadrul recentului schimb de opinii cu Înaltul Reprezentant Javier Solana cu privire la priorităţile Politicii Externe şi de Apărare Comune a UE pentru anul 2007, care a avut loc la şedinţa plenară din martie, necesitatea de a aborda problema securităţii şi stabilităţii în vecinătatea de est a UE, mai ales prin implicarea mai activă în soluţionarea conflictelor îngheţate şi eliminarea consecinţelor acestora, a fost subliniată de către mai mulţi deputaţi ca prioritate majoră pentru 2007.
Care sunt măsurile concrete pe care Consiliul intenţionează să le întreprindă pentru a consolida şi dezvolta mai departe eforturile în această direcţie în 2007?
În acelaşi sens, cum intenţionează Consiliul să ia în considerare Comunicarea recentă a Comisiei Europene despre Sinergia în cadrul Mării Negre, care face referinţă directă la "implicarea politică sporită a UE în eforturile actuale de abordare a problemei conflictelor"?
