A7-0081/2009
3.12.2009
RAPORT
privind proiectul de buget rectificativ nr.
10/2009 al Uniunii Europene pentru exercițiul financiar 2009, secțiunea III - Comisia
(16327/2009 – C7‑0288/2009 – 2009/2185(BUD))
Comisia pentru bugete
Raportoare:
Jutta Haug
PE 430.859v01-00
CUPRINS
PROPUNERE DE REZOLUȚIE A PARLAMENTULUI EUROPEAN......................................3
EXPUNERE DE MOTIVE..........................................................................................................5
REZULTATUL VOTULUI FINAL ÎN COMISIE.......................................................................8
PROPUNERE DE REZOLUȚIE A PARLAMENTULUI EUROPEAN
privind proiectul de buget rectificativ nr.
10/2009 al Uniunii Europene pentru exercițiul financiar 2009, secțiunea III - Comisia
(16327/2009 – C7‑0288/2009 – 2009/2185(BUD) )
Parlamentul European,
– având în vedere articolul 314 din Tratatul privind funcționarea Uniunii Europene,
– având în vedere articolul 272 din Tratatul CE și articolul 177 din Tratatul Euratom,
– având în vedere Regulamentul (CE, Euratom) nr.
1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene
JO L 248, 16.9.2002, p.
1. , în special articolele 37 și 38,
– având în vedere bugetul general al Uniunii Europene pentru exercițiul financiar 2009, adoptat definitiv la 18 decembrie 2008
JO L 69, 13.3.2009. ,
– având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. ,
– având în vedere declarația comună a autorității bugetare privind finanțarea Planului european de redresare economică, prezentată cu ocazia trilogului din 2 aprilie 2009,
– având în vedere Proiectul preliminar de buget rectificativ nr.
10 al Uniunii Europene la bugetul general 2009 (PPBR), prezentat de Comisie la 27 octombrie 2009 ( SEC(2009)1464 ),
– având în vedere ajustările suplimentare ale PPBR propuse de Comisie la 11 noiembrie 2009,
– având în vedere concluziile concilierii din 18 noiembrie 2009,
– având în vedere Proiectul de buget rectificativ nr.
10/2009, stabilit de Consiliu la 20 noiembrie 2009 (16327/2009 – C7‑0288/2009 ),
– având în vedere articolul 75 literele (b) - (e) din Regulamentul său de procedură,
– având în vedere raportul Comisiei pentru bugete ( A7‑0081/2009 ),
A. întrucât proiectul de buget rectificativ nr.
10/2009 vizează următoarele elemente:
- o majorare netă a previziunilor privind veniturile cu 478 700 000 EUR după revizuirea previziunilor privind resursele proprii și alte venituri;
- o reducere a creditelor de plată de la liniile bugetare aferente rubricilor 1a, 2 și 4 cu 2 768 700 000 EUR după luarea în considerare a redistribuirilor propuse în așa-numitul „transfer global” (DEC 27/2009);
- o reducere a creditelor de angajament din cadrul rubricilor 2 și 5 cu 359 000 000 EUR, ceea ce va conduce la o majorare corespunzătoare a marjei aferente, în vederea finanțării parțiale a celei de-a doua etape a Planului european de redresare economică (PERE);
B. întrucât, la 11 noiembrie 2009, Comisia a informat Parlamentul și Consiliul că PPBR necesită și alte ajustări privind următoarele elemente:
- o majorare a previziunilor privind veniturile;
- o reducere a creditelor de angajament și de plată aferente Fondului european de garantare agricolă (FEGA) în cadrul rubricii 2;
- o reducere a creditelor de plată aferente Fondului european agricol pentru dezvoltare rurală (FEADR) în cadrul rubricii 2;
C. întrucât, la reuniunea de conciliere din 18 noiembrie 2009, s-a convenit să se accepte prezentul buget rectificativ, astfel cum a fost ajustat la 11 noiembrie 2009 și apoi modificat în cadrul reuniunii de conciliere cu intrări suplimentare de 40 000 000 EUR din secțiunea II (Consiliu), 2 000 000 EUR din secțiunea VI (Comitetul Economic și Social European) și 500 000 EUR din secțiunea VII (Comitetul Regiunilor) din cadrul bugetului general pentru exercițiul financiar 2009;
D.. întrucât scopul proiectului de buget rectificativ nr.
10/2009 este de a înscrie oficial această ajustare în bugetul 2009,
1. aprobă proiectul de buget rectificativ nr.
10/2009 fără modificări;
2. încredințează Președintelui sarcina de a transmite prezenta rezoluție Consiliului și Comisiei.
EXPUNERE DE MOTIVE
În conformitate cu articolul 37 alineatul (1) din Regulamentul financiar, Comisia poate prezenta proiecte preliminare de buget rectificativ „în cazul unor circumstanțe inevitabile, excepționale sau neprevăzute”.
Conținutul propunerii Comisiei
PPBR nr.
10/2009 vizează următoarele trei elemente principale: o majorare netă a previziunilor privind veniturile, o reducere a plăților în cadrul rubricilor 1a, 2 și 4 și o reducere a creditelor de angajament în cadrul rubricilor 2 și 5.
1) Majorarea previziunilor privind veniturile
În ceea ce privește majorarea previziunilor privind veniturile, Comisia preconizează o majorare netă cu 478,7 milioane EUR după revizuirea previziunilor privind resursele proprii și alte venituri în conformitate cu articolul 16 din Regulamentul nr.
1150/2000 al Consiliului din 22 mai 2000.
Mai precis, în ceea ce privește soldurile resurselor proprii TVA și VNB, Comisia propune o reducere cu 949,3 milioane EUR.
Această reducere vizează capitolele 31 și 32 din partea de venituri a bugetului.
În ceea ce privește resursele proprii tradiționale (RPT), Comisia propune o majorare cu 400 milioane EUR la capitolul 12 din partea de venituri.
În ceea ce privește alte venituri, luând în considerare sumele care, în această perioadă a anului, sunt încasate sau vor fi probabil încasate, Comisia propune modificarea previziunilor inițiale cu 1 028 milioane EUR.
2) Reducerea plăților din cadrul rubricilor 1a, 2 și 4
În ceea ce privește reducerea creditelor de plată, Comisia preconizează o reducere a CP în cadrul rubricilor 1a, 2 și 4 cu 2 768,7 milioane EUR după ce a luat în considerare redistribuirea propusă în așa-numitul „transfer global” (DEC 27/2009), adoptat de COBU la 5 noiembrie.
În alerta sa din 16 octombrie 2009 privind estimările bugetare, Comisia a oferit informații despre subutilizarea CP în cadrul acestor trei rubrici.
În ceea ce privește rubrica 1A, principala sursă de credite de plată o reprezintă Programele-cadru pentru cercetare și dezvoltare (FP-5, FP-6, FP-7), și anume creditele gestionate de DG RTD și DG TREN, alături de Programul-cadru pentru competitivitate și inovare și programele anterioare, mai precis creditele gestionate de DG ENTR și ECFIN.
CP aferente Programului pentru învățare continuă contribuie de asemenea la transferul global, precum și la Agenda privind politica socială, programele de transport și dezafectarea nucleară (DG JRC).
În ceea ce privește rubrica 2, sursa creditelor de plată vizate de transferul global o reprezintă Fondul european agricol pentru dezvoltare rurală (FEADR, programele 2007-2013), Fondul european de garantare agricolă (FEGA, programele 2000-2006) și Fondul european pentru pescuit (FEP).
Conservarea resurselor piscicole, acordurile de control și acordurile internaționale, sănătatea animală și a plantelor, precum și Programul LIFE+ contribuie, de asemenea, la echilibrarea plăților în favoarea diferitelor linii bugetare.
La rubrica 4, transferul de CP provine din următoarele sectoare: Instrumentul de cooperare pentru dezvoltare (ICD), Instrumentul pentru democrație și drepturile omului (IEDDO), asistența de preaderare (IPA și programele anterioare), mai precis creditele gestionate de DG ELARG și DG AGRI, asistența macrofinanciară și alte programe aferente rubricii 4, la care sunt necesare ajustări ale unei serii de linii bugetare.
3) Reducerea creditelor de angajament în cadrul rubricilor 2 și 5
În ceea ce privește reducerea CA în cadrul rubricilor 2 și 5, Comisia propune o reducere de 359 milioane EUR, ceea ce va conduce la o majorare corespunzătoare a marjei aferente, în vederea finanțării celei de-a doua etape a Planului european de redresare economică (PERE).
Alte ajustări ale PPBR nr.
10/2009 (resurse proprii și rubrica 2)
La 11 noiembrie, Comisia i-a informat pe președintele și raportorul COBU cu privire la necesitatea de a prevedea ajustări suplimentare ale PPBR nr.
10/2009, astfel cum a fost adoptat la 27 octombrie, în urma informațiilor noi primite de statele membre în ceea ce privește previziunile privind veniturile și rubrica 2.
Aceste modificări pot fi rezumate după cum urmează:
În ceea ce privește soldurile resurselor proprii provenind din TVA și VNB, suma exactă care afectează partea de venituri a bugetului a fost stabilită la - 1 386,4 milioane EUR.
În ceea ce privește resursele proprii tradiționale (RPT) și luând în considerare cele mai recente informații disponibile privind sumele încasate, Comisia a propus introducerea în buget a unei sume suplimentare de 200 milioane EUR, ceea ce va determina o majorare totală a RPT cu 600 milioane EUR.
La rubrica 2, Comisia include în PPBR nr.
10 o reducere a creditelor aferente FEGA cu 135 milioane EUR în CA și CP și, în consecință, o majorare a marjei disponibile sub plafonul rubricii 2.
Majorarea cu 135 milioane EUR sub plafonul rubricii 2 ar trebui folosită pentru finanțarea PERE în 2010.
În prima propunere de PPBR nr.
10/2009, Comisia a propus deja utilizarea marjei aferente rubricii 2 pentru finanțarea PERE (359 milioane EUR, a se vedea punctul 3 din prezenta expunere de motive).
În prima sa propunere de revizuire a cadrului financiar multianual și de finanțare a PERE, prezentată la 27 octombrie, lipseau 393 milioane EUR pentru a obține suma totală de 2,4 miliarde EUR care urmează să fie destinată PERE.
În prezent, după modificarea PPBR nr.
10/2009, suma care lipsește pentru finanțarea proiectelor energetice din cadrul PERE se ridică la 258 milioane EUR.
Comisia prevede, de asemenea, o reducere a creditelor de plată aferente FEADR cu 1,65 miliarde EUR, ca urmarea a unei subutilizări a CP destinate programelor de dezvoltare rurală 2007/2013.
Efectul combinat al reducerii creditelor de plată și al ajustărilor aplicate părții de venituri din buget propuse de PPBR nr.
10/2009 este de a reduce contribuțiile statelor membre provenite din VNB la bugetul 2009 cu 3 445,3 milioane EUR.
Această sumă provine dintr-o reducere de 3 203,7 milioane EUR din partea de cheltuieli (comparativ cu suma inițială de 2 768,7 milioane EUR) și o majorare cu 241,6 milioane EUR în partea de venituri (comparativ cu 478,7 milioane EUR din bugetul rectificativ inițial).
Poziția raportoarei
Raportoarea consideră că negocierea și adoptarea PPBR nr.
10/2009 trebuie să se desfășoare în corelație cu revizuirea CFM și finanțarea PERE, deoarece aceste procese sunt interconectate.
În ceea ce privește reducerea creditelor de plată, raportoarea critică energic reducerea creditelor de plată din cadrul rubricilor 1a, 2 și 4 și reamintește faptul că majorarea creditelor de plată în cadrul rubricii 1a figura printre prioritățile bugetului 2009.
Se poate afirma că, atunci când justifică reducerea acestor credite de plată, Comisia nu ține seama de decizia autorității bugetare de a fixa creditele de plată la un nivel superior celui prevăzut în PPB pe durata procedurii bugetare.
Comisia ar trebui să-și îmbunătățească performanțele în ceea ce privește aplicarea deciziei autorității bugetare.
Raportoarea reamintește că motivul prezentat cel mai adesea de Comisie pentru a justifica o reducere a creditelor de plată (CP) se referă la faptul că, pe parcursul procedurii bugetare, autoritatea bugetară stabilește CP la un nivel superior celui prevăzut în PPB.
Se poate afirma că, invocând acest argument, Comisia nu ține seama de decizia autorității bugetare și ar trebui să obțină rezultate mai bune în ceea ce privește aplicarea deciziei autorității bugetare.
Un alt motiv deseori invocat pentru a justifica reducerea creditelor de plată se referă la întârzierile cauzate de procedura de utilizare a acestora; prin urmare, Comisia ar trebui, în opinia raportoarei, să ia măsuri de simplificare a procedurilor pentru a facilita executarea acestor cheltuieli.
Raportoarea nu se opune reducerii angajamentelor neutilizate din cadrul rubricilor 2 și 5, angajamente care trebuie destinate finanțării celei de-a doua faze a PERE.
Raportoarea salută totodată rezultatele concilierii din 18 noiembrie și consideră că finanțarea Planului de redresare ar putea fi asigurată nu doar prin utilizarea marjelor neutilizate, dar și a instrumentului de flexibilitate, după cum a solicitat autoritatea bugetară în declarația sa din 2 aprilie 2009 privind finanțarea Planului european de redresare economică.
Raportoarea propune acceptarea proiectului de buget rectificativ nr.
10/2009 propus.
REZULTATUL VOTULUI FINAL ÎN COMISIE
Data adoptării
2.12.2009
Rezultatul votului final
+:
–:
0:
30
1
Membri titulari prezenți la votul final
Damien Abad, Marta Andreasen, Francesca Balzani, Reimer Böge, Giovanni Collino, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jiří Havel, Sidonia Elżbieta Jędrzejewska, Anne E. Jensen, Ivailo Kalfin, Sergej Kozlík, Alain Lamassoure, Janusz Lewandowski, Barbara Matera, Claudio Morganti, László Surján, Angelika Werthmann
Membri supleanți prezenți la votul final
Constanze Angela Krehl, Giovanni La Via, Paul Rübig, Peter Šťastný, Derek Vaughan
