P7_TA-PROV(2012)0050
Orientări pentru bugetul 2013 - alte secţiuni decât Comisia
A7-0030/2012
Rezoluţia Parlamentului European din 16 februarie 2012 referitoare la orientările pentru procedura bugetară 2013, secțiunea I - Parlamentul European, secțiunea II - Consiliul, secțiunea IV - Curtea de Justiție, secțiunea V - Curtea de Conturi, secțiunea VI - Comitetul Economic și Social European, secțiunea VII - Comitetul Regiunilor, secțiunea VIII - Ombudsmanul European, secțiunea IX - Autoritatea Europeană pentru Protecția Datelor, secțiunea X – Serviciul European de Acțiune Externă ( 2012/2001(BUD) )
Parlamentul European,
–
având în vedere articolul 314 din Tratatul privind funcționarea Uniunii Europene,
–
având în vedere Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităților Europene JO L 163, 23.6.2007, p.
17.
,
–
având în vedere Decizia 2012/5/UE a Parlamentului European și a Consiliului din 13 decembrie 2011 de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a răspunde nevoilor de finanțare suplimentare ale proiectului ITER JO L 4, 7.1.2012, p.
12.
,
–
având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor JO C 326, 10.11.2011, p.
1.
,
–
având în vedere articolele 23 și 79 din Regulamentul său de procedură,
–
având în vedere raportul Comisiei pentru bugete ( A7-0030/2012 ),
A.
întrucât plafonul de la rubrica 5 din cadrul financiar multianual (CFM) pentru bugetul UE pe 2013 este de 9 181 de milioane EUR la prețurile actuale Plafonul de la rubrica 5 include contribuțiile personalului la sistemul de pensii.
;
B.
întrucât aderarea Croației va avea impact asupra bugetului pe 2013, în special în ceea ce privește resursele pentru noi deputați și pentru recrutarea de personal în instituțiile europene;
C.
întrucât, într-o perioadă de dificultăți majore în materie de datorii publice și austeritate în vederea consolidării continue a bugetelor naționale, Parlamentul European și toate celelalte instituții ar trebui să dea dovadă de responsabilitate și austeritate bugetară; luând act de scrisoarea din 23 ianuarie 2012 adresată de comisarul Lewandowski președinților instituțiilor europene;
D.
întrucât, în această etapă a procedurii anuale, Parlamentul așteaptă estimările celorlalte instituții, precum și propunerile Biroului său pentru bugetul 2013;
Cadrul general și prioritățile pentru bugetul 2013
1.
consideră că instituțiile, în contextul unor circumstanțe economice dificile care continuă, ar trebui să își înghețe bugetele administrative; cu toate acestea, subliniază necesitatea respectării obligațiilor juridice, precum și a posibilelor majorări ulterioare;
2.
solicită instituțiilor să își consolideze cooperarea interinstituțională pentru partajarea celor mai bune practici, pentru realizarea de economii și astfel pentru modernizarea politicilor lor în materie de resurse umane, organizare, tehnologie și politică imobiliară;
3.
subliniază importanța cooperării interinstituționale pentru ca aderarea Croației să se deruleze cât mai bine;
4.
subliniază importanța consolidării politicilor împotriva discriminării, care să faciliteze accesul, recrutarea și integrarea persoanelor cu handicap;
5.
subliniază nevoia unei politici de mediu eficiente în rândul instituțiilor;
Parlamentul
6.
reamintește economiile importante realizate în cadrul bugetului 2012 datorită schimbărilor structurale și a reorganizării; încurajează continuarea reformelor structurale și organizaționale și sprijină inovarea în alte domenii; consideră că se pot realiza economii reale prin identificarea suprapunerilor și a ineficiențelor de la liniile bugetare; prin urmare, solicită un raport detaliat din partea Secretarului General către Comisia pentru bugete care să cuprindă o prezentare clară a liniilor bugetare care au fost subexecutate în 2011 și o analiză obiectivă a motivelor pentru acest lucru;
7.
consideră că cele mai mari economii reale s-ar putea realiza dacă Parlamentul ar avea un singur loc de desfășurare a activității; încurajează, prin urmare, realizarea fără întârziere a unei evaluări în acest sens;
8.
consideră că, pentru a se realiza economii semnificative pe termen lung, ar trebui să se aibă în vedere o evaluare independentă a bugetului PE; consideră că ar trebui examinată posibilitatea de a înființa un grup de lucru; îl invită pe Secretarul General și Biroul să prezinte cât mai curând propuneri concrete privind înființarea unui astfel de grup și să propună eventuale economii cel târziu la sfârșitul anului 2012; solicită, de asemenea, punerea rapidă în aplicare a concluziilor grupului;
9.
salută cooperarea consolidată dintre Comisia pentru bugete și Birou pe parcursul procedurii bugetare anuale; încurajează cu tărie consolidarea în continuare a cooperării dintre Secretarul General, Birou și Comisia pentru bugete pe parcursul întregului exercițiu pentru a asigura un proces bugetar lipsit de incidente și pentru execuția eficace a bugetului; așteaptă ca Biroul să prezinte estimări prudente, bazate pe necesități, care să țină seama de posibilele majorări ulterioare ce decurg din obligațiile juridice; este de părere că ar trebui depuse toate eforturile posibile pentru a se asigura faptul că orice majorări vizate sunt contrabalansate de economiile identificate în alte domenii;
10.
solicită înghețarea liniilor bugetare referitoare la toate tipurile de deplasări în 2013 și neindexarea niciunui tip de indemnizații individuale ale deputaților până la sfârșitul legislaturii; așteaptă cu interes raportul Secretarului General privind deplasările, care urmează să fie prezentat Biroului și Comisiei pentru bugete până la 31 martie 2012;
11.
consideră că economiile nu ar trebui să pericliteze activitatea legislativă a PE; are convingerea că activitățile legislative ale deputaților pot fi îmbunătățite odată cu finalizarea sistemului de gestiune a cunoștințelor (KMS); salută informațiile primite de la administrație, solicită informații actualizate privind situația proiectului și așteaptă ca sistemul să devină complet operațional și accesibil cetățenilor UE; solicită depunerea unor eforturi suplimentare pentru a accelera punerea în aplicare a proiectului respectiv; își reiterează cererea de informații cu privire la posibilitățile de realizare a economiilor în urma implementării KMS;
12.
reamintește rezoluțiile Parlamentului pe tema bugetului, inclusiv cea mai recentă rezoluție din 26 octombrie 2011 Texte adoptate, P7_TA(2011)0461 .
, prin care solicită o informare timpurie, un dialog și un proces decizional transparent în domeniul politicii imobiliare; solicită furnizarea de informații exacte odată la șase luni cu privire la progresele realizate în cadrul proiectelor imobiliare și la implicațiile lor financiare; insistă ca în cursul actualei legislaturi să nu se mai întreprindă noi proiecte imobiliare neprevăzute;
Celelalte instituții
13.
încurajează toate instituțiile să realizeze economii suplimentare pentru a menține disciplina bugetară și pentru a-și îngheța bugetele, ținând seama de obligațiile juridice și de noile provocări financiare, cum ar fi aderarea Croației;
14.
ia act de cererea Curții Europene de Justiție (secțiunea IV) de modificare a statutului său într-un mod care va avea impact direct asupra bugetului; consideră că finanțarea necesară trebuie asigurată pentru a garanta funcționarea adecvată a instituției și, prin urmare, protecția judiciară corespunzătoare a cetățenilor UE;
15.
înțelege provocările cu care s-a confruntat SEAE în întocmirea primului său buget pe 2011; solicită o bună gestiune financiară în cazul acestei noi instituții și invită Serviciul să examineze posibilitățile de sporire a sinergiilor bugetare cu statele membre, după caz;
o
o o
16.
încredințează Președintelui sarcina de a transmite prezenta rezoluție Consiliului, Comisiei, Curții de Justiție, Curții de Conturi, Comitetului Economic și Social European, Comitetului Regiunilor, Ombudsmanului European, Autorității Europene pentru Protecția Datelor și SEAE.
