ÎNTREBARE ORALĂ URMATĂ DE O DEZBATERE O-0013/09
în conformitate cu articolul 108 din Regulamentul de procedură
de
Georg Jarzembowski
,
Corien Wortmann-Kool
şi
Mathieu Grosch
, în numele Grupului PPE-DE
Comisiei
Subiect: Evaluarea timpilor de conducere și a perioadelor de repaus [Regulamentul (CE) nr.
561/2006]
Începând din 2006, se aplică atât Regulamentul (CE) nr.
561/2006 , cât și Directiva nr.
2006/22/CE privind timpii de conducere și a perioadele de repaus.
Aceste acte legislative prevăd, în mod detaliat, norme armonizate având drept scop ameliorarea siguranței rutiere și a protecției sociale a șoferilor de camioane, precum și garantarea unor condiții de concurență echitabile pentru transportatorii rutieri din Europa.
În primii ani de la adoptarea lor, actele legislative privind timpii de conducere și perioadele de repaus au fost întâmpinate cu numeroase obiecții, atât de transportatorii rutieri, cât și de șoferii de camioane.
Criticile vizează o serie de aspecte, precum flexibilitatea redusă, dispozițiile neclare sau dificil de aplicat, interpretările divergente sau amenzile excesive pentru încălcările minore ale dispozițiilor, fără a menționa problemele care persistă în ceea ce privește tahograful digital.
Comisia a demarat o serie de inițiative pentru a reduce problemele referitoare la tahograful digital și la clasificarea încălcărilor.
Totuși, există, de asemenea, câteva probleme serioase care sunt legate în mod specific de actele legislative privind timpii de conducere și perioadele de repaus.
Comisia a publicat câteva orientări privind aceste probleme, dar, în practică, acestea au un efect limitat.
Legislația actuală nu include, din păcate, nicio prevedere privind o evaluare amănunțită a timpilor de conducere și a perioadelor de repaus.
Având în vedere problemele referitoare la modul în care sunt adoptate, interpretate și puse în aplicare dispozițiile actuale, o evaluare în 2009 ar fi extrem de utilă și este una dintre măsurile cele mai simple pe care le-ar putea lua Europa pentru a demonstra cetățenilor și întreprinderilor de pe teritoriul său că acordă importanța cuvenită preocupărilor lor.
Este Comisia conștientă de problemele cu care se confruntă transportatorii rutieri și șoferii de camioane datorită formei în care sunt adoptate actele legislative actuale privind timpii de conducere și perioadele de repaus și are ea în vedere amenzile excesive pentru încălcări relativ minore ale dispozițiilor?
Recunoaște Comisia problemele referitoare la dispozițiile privind timpii de conducere și perioadele de repaus, în afară de cele referitoare la tahograful digital?
Ce măsuri a luat Comisia până în prezent pentru a reduce problemele legislației actuale?
Este Comisia pregătită să demareze în 2009 o evaluare a actelor legislative actuale privind timpii de conducere și perioadele de repaus?
Dacă nu, din ce motiv?
Ce alte măsuri își propune Comisia să ia pentru a diminua problemele?
JO L 102, 11.4.2006, p.
1.
JO L 102, 11.4.2006, p.
35.
