Un an de la aderarea României şi Bulgariei la UE: ce părere au deputaţii?
Instituţii
2008-01-21 - 15:20
Un an de la aderarea la UE…
România şi Bulgaria au devenit membre ale Uniunii Europene în ianuarie 2007.
În acelaşi an, cele două ţări au organizat alegerile europene: Bulgaria la data de 20 mai, iar România la 25 noiembrie.
Cei 35 de deputaţi români şi 18 deputaţi bulgari aleşi își vor desfășura activitatea până la următoarele alegeri europene ce vor avea loc în toate statele membre UE în iunie 2009.
Întrucât 2007 s-a încheiat, am pus câteva întrebări unor deputaţi români şi bulgari pentru a afla impresiile lor legate de primul an de când cele două ţări au intrat în UE.
Ce schimbări a adus aderarea la Uniunea Europeană pentru cetăţenii celor două state?
Marusya Lyubcheva (Partidul Socialiştilor Europeni, Bulgaria) : „Sentimentul dreptăţii şi încrederea în faptul că Bulgaria a fost dintotdeauna parte a Europei, devenind acum o parte a marii familii europene [...]
Aderarea Bulgariei la UE a adus o mai mare stabilitate economică.
Începem să beneficiem de fondurile de coeziune, programele operaţionale au fost aprobate iar implementarea primelor proiecte va avea loc cât de curând”.
Marian-Jean Marinescu (Vice-preşedintele grupului Partidului Popularilor Europeni şi al Democraţilor Europeni, România): „ Schimbarea cea mai vizibilă pentru români este dispariţia controlului la frontiere precum şi posibilitatea românilor de a munci legal în străinătate, combinată cu recunoaşterea diplomelor şi calificărilor”.
Care credeţi că sunt cele mai importante aspecte ale activităţii depuse în cadrul Parlamentului European, cu cel mai mare impact asupra cetăţenilor?
Petya Stavreva ( Partidului Popularilor Europeni şi al Democraţilor Europeni, Bulgaria) : „Am sprijinit interesele viticultorilor bulgari, cu privire la adaosul de zahăr [...]
Munca depusă alături de organizaţiile nonguvernamentale din domeniul agriculturii mi-a demonstrat importanţa consultării unor păreri profesioniste direct de la „sursă”.
Punctul lor de vedere îmi este extrem de folositor în cadrul discuţiilor din Comisia pentru agricultură a Parlamentului European”.
Deputatul român Marian-Jean Marinescu este de părere că „Taxele, contractele de muncă, relaţiile dintre angajaţi şi angajatori, calitatea serviciilor, calitatea şi siguranţa transporturilor, protecţia consumatorului, drepturile cetăţenilor, securitatea cetăţeanului, toate acestea şi multe altele depind în mod direct de activitatea noastră şi vom efectua toate demersurile care ţin de noi pentru ca viaţa românilor să se schimbe în bine deoarece, pentru noi, cetăţeanul este cel care contează”.
În opinia dumneavoastră, care sunt factorii care ar determina creşterea numărului de votanţi la următoarele alegeri pentru Parlamentul European din 2009?
Metin Kazak (Grupul Alianţei Liberalilor şi Democraţilor pentru Europa, Bulgaria): „O mai bună cunoaştere a agendei Parlamentului European şi a rolului său în procesul de luare a deciziei.
De asemenea, cetăţenia europeană ar trebui promovată cu ajutorul educaţiei informale, pentru a construi o gândire politică europeană a tuturor cetăţenilor din Europa”.
Adrian Severin (Partidul Socialiştilor Europeni, România): „Dacă cetăţenii vor înţelege că Uniunea Europeană adaugă valoare la politicile statelor membre privind securitatea individuală, socială, naţională şi internaţională a cetăţenilor europeni, atunci aceştia vor fi loiali UE.
Primul semn al acestei încrederi şi loialităţi va fi participarea la vot”.
20080121STO19143 Căutaţi-vă deputaţii europeni!
Românii și-au votat reprezentanţii în Parlamentul European Pe 20 mai, bulgarii au ales 18 deputaţi europeni Noii deputaţi bulgari şi români schimbă compoziţia Parlamentului
RO
1
PHOTO
20080121PHT19133.jpg
RO
2
LINK
/members/public.do;jsessionid=A3A4D3B44BE7519EFAFB06E0634D2FE1.node2?language=RO
-//EP//TEXT IM-PRESS 20071115STO13229 0 NOT XML V0//RO
-//EP//TEXT IM-PRESS 20070514STO06593 0 NOT XML V0//RO
-//EP//TEXT IM-PRESS 20070117STO02104 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
