Miercuri în plen: India, relaţiile transatlantice, terapiile avansate
Instituţii
2007-04-26 - 12:10
Preşedintele Indiei, Dr.
A.P.J. Kalam, a vizitat ieri Parlamentul european
Miercuri, preşedintele Indiei, Dr.
A.P.J. Kalam s-a adresat deputaţilor europeni în plen, într-o şedinţă extraordinară.
Înaintea reuniunii la nivel înalt UE-SUA de la Washington, Parlamentul european a discutat despre relaţiile transatlantice, în special despre comerţ, securitate şi schimbarea climatică; la discuţii au participat Comisia europeană şi Consiliul.
Deputaţii europeni au analizat şi raportul anual al Parlamentului privind drepturile omului în lume.
Relaţiile transatlantice - declaraţiile Consiliului şi Comisiei
Cu o săptămână înaintea reuniunii la nivel înalt UE-SUA de la Washington de pe 30 aprilie, deputaţii europeni au dezbătut relaţiile transatlantice cu Comisia europeană şi Consiliul Uniunii Europene.
Mulţi vorbitori au afirmat valoarea acestor relaţii pentru Europa, fără să evite însă să menţioneze şi diferitele dezacorduri care există în cadrul acestora.
Preşedintele Grupului Partidului Popular European (Creştin-Democrat) şi al Democraţilor Europeni, Joseph Daul, a spus că „datorăm multe americanilor […], dacă nu ar fi existat planul Marshall nu am fi fost acum aici“.
Reprezentând Grupul Socialist din Parlamentul European, Jan Wiersma a adăugat: „este evident că un vânt nou suflă la Washington“, care dă o şansă nouă cooperării cu Uniunea Europeană.
Dumnealui a criticat însă taberele de prizonieri.
Graham Watson, liderul Grupul Alianţei Liberalilor şi Democraţilor pentru Europa, a criticat administraţia americană actuală pentru împiedicarea abordării unilaterale deschise a problemelor multilaterale în cooperarea transatlantică.
Reprezentantul Grupului Uniunea pentru Europa Naţiunilor, Brian Crowley, a spus că „relaţiile economice UE-SUA sunt cele mai importante de acest fel din lume“.
Vorbitori din mai multe grupuri politice au mai subliniat:
necesitatea consolidării relaţiei dintre UE şi SUA
realizarea unei pieţe transatlantice fără bariere
nevoia unei baze legale solide în lupta împotriva terorismului şi nevoia protecţiei datelor
angajarea în lupta împotriva schimbării climatice.
Şedinţa extraordinară cu India
Hans-Gert Pöttering l-a primit călduros pe preşedintele Indiei, Dr.
A.P.J. Kalam, subliniind angajarea acestuia în utilizarea tehnologiei şi a ştiinţei pentru creşterea economică.
Domnul Kalam şi-a început discursul, de inspiraţie filozofică şi spirituală, explicând că India „menţine o unitate unică în diversitate“, similară cu cea a Uniunii Europene - „un model ce rivalizează cu orice regiune din lume“.
Deputaţii europeni au aplaudat atunci când domnul Kalam a recitat un poem compus de el însuşi: „Mesaj de la Mama Pământ“, care citează o viziune a UE care „Niciodată nu va întoarce cunoaşterea umană / Împotriva noastră sau a altora“.
Mesajul preşedintelui indian propune „începerea a trei misiuni importante indo-europene“ care să contribuie la pacea şi prosperitatea globale:
crearea şi progresul unei societăţi luminate, bazate pe educaţie, religie ce se transformă în spiritualitate - aşa-zisă „minte universală“ - şi dezvoltare economică pentru transformarea societăţii
independenţa energetică, care să facă faţă problemelor critice ca epuizarea resurselor derivate din materiale fosile şi degradarea mediului înconjurător
o platformă globală de cunoaştere, a cărei misiune să fie convergenţa tehnologiilor bio, nano şi IT şi care să se aplice tuturor zonelor de interes pentru umanitate: apa, sănătatea, hrana, cunoaşterea.
Domnul Pöttering a spus că discursul preşedintelui Indiei a fost „unul din cele mai extraordinare discursuri pe care le-am auzit“ şi a subliniat importanţa de a „asculta, înţelege şi respecta pe ceilalţi şi de a coopera cu aceştia“.
Terapiile avansate
Raportul deputatului slovac Miroslav Mikolášik (PPE-DE) privind medicamentele pentru terapie avansată a fost adoptat miercuri.
Parlamentul european a susţinut un compromis între preşedinţia germană a Consiliului şi trei grupuri politice (PSE, ALDE, GUE/NGL) care are ca scop - în cuvintele unuia din promotorii acestuia, Dagmar Roth-Behrendt (PES, Germania) - împlinirea aşteptărilor a „mii de pacienţi ce aşteaptă tratamentul bazat pe terapiile avansate“.
În cadrul compromisului, problemele etice legate de terapia genetică sunt lăsate la latitudinea statelor membre, care sunt libere să impună restricţii la nivel naţional.
În dezbaterea de luni, unii vorbitori, inclusiv autorul raportului, domnul Mikolášik, s-au opus compromisului, declarându-se în favoarea unei abordări mai restrictive a terapiilor bazate pe folosirea celulelor suşă embrionare.
Regulamentul ar trebui să intre în vigoare la mijlocul anului 2008.
Tot miercuri, deputaţii europeni au votat în favoarea înfiinţării unei comisii temporare pentru schimbarea climatică şi au apelat la abolirea pedepsei cu moartea.
Alte subiecte aflate pe ordinea de zi au fost: evoluţia Croaţiei spre aderarea la UE, criza din Ucraina, raportul anual privind drepturile omului, siguranţa maritimă şi cea aeriană.
20070420STO05499 Preşedintele Indiei, Dr.
A.P.J. Kalam, vorbeşte despre trei misiuni indo-europene care să contribuie la pacea şi prosperitatea globale - comunicat de presă (în engleză) Relaţia UE-India la Parlamentul european cu ocazia vizitei preşedintelui indian - dosar Discursul preşedintelui Indiei, Dr.
A.P.J. Kalam (în engleză) Deputaţii europeni stabilesc reguli mai sigure pentru terapiile moderne - comunicat de presă Relaţiile UE-SUA: economie, energie, schimbările climatice, terorism - comunicat de presă Deputaţii europeni votează pentru înfiinţarea unei comisii temporare privind schimbările climatice - comunicat de presă Siguranţa maritimă: Parlamentul votează ultimele cinci propuneri legislative - comunicat de presă Urmăriţi sesiunea în direct Noi măsuri de sporire a siguranţei în aviaţia civilă: cine plăteşte - comunicat de presă Comentariile deputaţilor europeni privind regulile de siguranţă în transportul aerian (în engleză) Comentariile deputaţilor europeni privind pachetul de siguranţă maritimă (în engleză)
RO
1
PHOTO
20070425PHT05866.jpg
RO
4
LINK
http://presidentofindia.nic.in/scripts/appletspeech/vision_index.jsp?by_pass_url=http%3A%2F%2Fpresidentofindia.nic.in%2Fscripts%2Ffvlatest1.jsp%3Fid%3D77
RO
9
LINK
/eplive/public/freetext_page_direct/20061120FTX00012-2101/default_ro.htm
RO
11
LINK
/eplive/public/multimediaav_page/5963-20070426MAV05962-AUDIO/default_en.htm
RO
12
LINK
/eplive/public/multimediaav_page/5873-20070425MAV05872-AUDIO/default_en.htm
-//EP//TEXT IM-PRESS 20070420IPR05688 0 NOT XML V0//RO
-//EP//TEXT IM-PRESS 20070420FCS05498 0 NOT XML V0//RO
-//EP//TEXT IM-PRESS 20070420IPR05538 0 NOT XML V0//RO
-//EP//TEXT IM-PRESS 20070420IPR05683 0 NOT XML V0//RO
-//EP//TEXT IM-PRESS 20070420IPR05687 0 NOT XML V0//RO
-//EP//TEXT IM-PRESS 20070420IPR05677 0 NOT XML V0//RO
-//EP//TEXT IM-PRESS 20070420IPR05680 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
