P7_TA-PROV(2011)0363
Creditele la export care beneficiază de sprijin public ***I
A7-0364/2010
Rezoluția legislativă a Parlamentului European din 13 septembrie 2011 referitoare la propunerea de regulament a Parlamentului European și a Consiliului privind aplicarea anumitor orientări în domeniul creditelor la export care beneficiază de sprijin public ( COM(2006)0456 – C7-0050/2010 – 2006/0167(COD) )
(Procedura legislativă ordinară: prima lectură)
Parlamentul European,
–
având în vedere propunerea Comisiei prezentată Parlamentului și Consiliului ( COM(2006)0456 ),
–
având în vedere articolul 133 din Tratatul CE,
–
având în vedere Comunicarea Comisiei către Parlamentul European și Consiliu intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ),
–
având în vedere articolul 294 alineatul (2) și articolul 207 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie ( C7-0050/2010 ),
–
având în vedere articolul 294 alineatul (3) din Tratatul privind funcționarea Uniunii Europene,
–
având în vedere angajamentul reprezentantului Consiliului, exprimat în scrisoarea din 29 iunie 2011, de a aproba poziția Parlamentului European în conformitate cu articolul 294 alineatul (4) din Tratatul privind funcționarea Uniunii Europene,
–
având în vedere articolul 55 din Regulamentul său de procedură,
–
având în vedere raportul Comisiei pentru comerț internațional, avizul Comisiei pentru dezvoltare și avizul Comisiei pentru afaceri economice și monetare ( A7-0364/2010 ),
1.
adoptă poziția în primă lectură prezentată în continuare Prezenta poziție înlocuiește amendamentele adoptate la 5 aprilie 2011 (Texte adoptate P7_TA(2011)0126 ).
;
2.
solicită Comisiei să îl sesizeze din nou în cazul în care intenționează să modifice în mod substanțial propunerea sau să o înlocuiască cu un alt text;
3.
încredințează Președintelui sarcina de a transmite Consiliului și Comisiei, precum și parlamentelor naționale, poziția Parlamentului.
P7_TC1-COD(2006)0167
Poziția Parlamentului European adoptată în primă lectură la 13 septembrie 2011 în vederea adoptării Regulamentului (UE) nr. .../2011 al Parlamentului European și al Consiliului privind aplicarea anumitor orientări în domeniul creditelor la export care beneficiază de sprijin public
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul
privind funcționarea Uniunii
Europene, în special
articolul 207
,
având în vedere propunerea Comisiei Europene,
hotărând în conformitate cu procedura legislativă ordinară Poziția Parlamentului European din 13 septembrie 2011.
,
întrucât: (1)
Agențiile de credit la export („ACE”) contribuie la dezvoltarea comerțului mondial prin sprijinirea exporturilor și a investițiilor realizate de întreprinderi, într-un mod care completează serviciile de finanțare și asigurare din sectorul privat.
Uniunea
este parte la Acordul privind ▌creditele la export care beneficiază de sprijin public, denumit în continuare „acordul”,
al Organizației pentru Cooperare și Dezvoltare Economică („OCDE”)
.
Acordul, în forma în care a fost încheiat între participanți, reglementează condițiile financiare pe care ACE le pot oferi pentru a încuraja condiții de concurență echitabile pentru creditele la export care beneficiază de sprijin public.
(2)
În temeiul Deciziei 2001/76/CE a Consiliului din 22 decembrie 2000 de înlocuire a Deciziei din 4 aprilie 1978 privind aplicarea unor orientări în domeniul creditelor la export care beneficiază de sprijin public și al Deciziei 2001/77/CE a Consiliului din 22 decembrie 2000 privind aplicarea principiilor unui Acord-cadru privind finanțarea proiectelor din domeniul creditelor la export care beneficiază de sprijin public, orientările cuprinse în acord, precum și normele specifice de finanțare a proiectelor se aplică în cadrul Uniunii.
(3)
Acordul contribuie indirect, prin intermediul activității ACE, la comerțul liber și echitabil și la investițiile realizate de întreprinderile care, altfel, ar avea un acces mai redus la facilitățile de creditare furnizate de sectorul privat.
(4)
În momentul creării, dezvoltării și punerii în aplicare a sistemelor naționale de credit la export și în momentul desfășurării activităților de supraveghere a creditelor la export care beneficiază de sprijin public, statele membre ar trebui să respecte dispozițiile generale ale Uniunii privind acțiunea externă, cum ar fi consolidarea democrației, respectarea drepturilor omului și coerența politicilor în favoarea dezvoltării, precum și lupta împotriva schimbărilor climatice.
(5)
Participanții la acord sunt implicați într-un proces continuu care are drept scop să reducă la minimum denaturarea pieței și să stabilească condiții de concurență echitabile în care primele percepute de ACE să fie în funcție de riscuri și să acopere costurile de funcționare și pierderile pe termen lung și să respecte obligațiile stabilite de Organizația Mondială a Comerțului.
Pentru a atinge acest obiectiv, sistemele de credit la export funcționează în mod transparent, iar agențiile prezintă OCDE rapoarte în acest sens.
(6)
Creditele la export furnizate de ACE direcționate în mod corespunzător pot spori oportunitățile de acces pe piață pentru întreprinderile din Uniune, inclusiv pentru întreprinderile mici și mijlocii (IMM-uri).
(7)
Participanții la acord și statele membre ale Uniunii au convenit să dezvăluie anumite informații privind creditele la export în conformitate cu normele privind transparența ale OCDE și ale Uniunii, pentru a facilita existența unor condiții de concurență echitabile pentru participanți și statele membre.
(8)
Uniunea aplică măsurile privind transparența și raportarea stabilite în Anexa I.
(9)
Având în vedere concurența din ce în ce mai acerbă de pe piețele mondiale și pentru a evita dezavantajele în materie de concurență pentru întreprinderile din Uniune, Comisia, dispunând de autorizație de negociere din partea statelor membre, ar trebui să sprijine eforturile OCDE de a ajunge la țările neparticipante la acord.
Comisia ar trebui să folosească negocieri bilaterale și multilaterale pentru a stabili standarde globale pentru creditele la export care beneficiază de sprijin public.
Standardele globale în acest domeniu reprezintă o cerință prealabilă pentru crearea unor condiții de concurență echitabile în comerțul mondial.
(10)
Deși statele membre ale OCDE își ghidează acțiunile după acord, țările care nu sunt membre ale OCDE nu participă la acord, ceea ce ar putea conduce la un avantaj competitiv pentru exportatorii din aceste țări.
Prin urmare, aceste țări sunt încurajate să aplice acordul pentru a asigura condiții de concurență echitabilă și la nivel mondial.
(11)
Având în vedere politica Uniunii de a asigura o mai bună legiferare, care are drept scop simplificarea și îmbunătățirea reglementărilor existente, la următoarele revizuiri ale acordului, Comisia și statele membre se vor concentra, atunci când va fi cazul, pe reducerea sarcinilor administrative impuse întreprinderilor și administrațiilor naționale, inclusiv agențiilor de credit la export.
(12)
Participanții la acord au decis să modifice și să raționalizeze acordul.
Modificările
convenite
de către ei vizează sporirea ușurinței în utilizare, îmbunătățirea coerenței obligațiilor internaționale relevante și atingerea unei mai mari transparențe, în special cu privire la neparticipanți.
Mai mult, participanții la acord
au convenit
, de asemenea, să includă în textul acordului regulile privind finanțarea proiectelor care au fost introduse prin Decizia 2001/77/CE, precum și regulile pentru creditele la exportul de nave, care au fost introduse prin Decizia 2002/634/CE a Consiliului din 22 iulie 2002 de modificare a Deciziei 2001/76/CE.
(13)
Prin urmare, Decizia 2001/76/CE
modificată
ar trebui abrogată și înlocuită cu
prezentul regulament
cu textul consolidat și revizuit al acordului atașat ca anexă, iar Decizia 2001/77/CE ar trebui abrogată.
(14)
Pentru a introduce în mod armonios și prompt în legislația Uniunii modificările la orientările din acord conform înțelegerii dintre participanții la acord, Comisia ar trebui să adopte acte delegate pentru a modifica anexa II, în conformitate cu procedura prevăzută la articolul 2, în cazul în care acest lucru este necesar.
Prin urmare, competența de a adopta acte delegate în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește modificările la orientări, conform înțelegerii dintre participanții la acord.
Este deosebit de important ca în timpul lucrărilor pregătitoare, Comisia să organizeze consultări adecvate, inclusiv la nivel de experți.
În cursul pregătirii și elaborării actelor delegate, Comisia ar trebui să asigure transmiterea simultană, adecvată și la timp a documentelor relevante către Parlamentul European și Consiliu,
ADOPTĂ
PREZENTUL REGULAMENT
: Articolul 1
Orientările cuprinse în Acordul privind ▌creditele la export care beneficiază de sprijin public
(„acordul”)
se aplică în cadrul
Uniunii
.
Textul acordului se anexează prezentului regulament
.
Articolul 2
Comisia este împuternicită să adopte acte delegate, în conformitate cu articolul 3, pentru a modifica anexa II în urma modificărilor orientărilor convenite între participanții la acord.
În caz de modificare a anexei II în urma modificărilor orientărilor convenite de participanții la acord, atunci când motive urgente impun acest lucru, procedura prevăzută la articolul 4 se aplică actelor delegate adoptate conform prezentului articol.
Articolul 3
Exercitarea delegării de competențe
(1)
Competența de a adopta acte delegate este conferită Comisiei în condițiile prevăzute în prezentul articol.
(2)
Competența de a adopta actele delegate menționate la articolul 2 este conferită Comisiei pentru o perioadă nedeterminată de la …
*
Data intrării în vigoare a prezentului regulament.
.
(3)
Delegarea de competențe menționată la articolul 2 poate fi revocată în orice moment de Parlamentul European sau de Consiliu.
O decizie de revocare pune capăt delegării de competențe specificată în decizia respectivă.
Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie.
Decizia nu aduce atingere actelor delegate care sunt deja în vigoare.
(4)
De îndată ce adoptă un act delegat, Comisia îl notifică simultan Parlamentului European și Consiliului.
(5)
Un act delegat adoptat în conformitate cu articolul 2 intră în vigoare numai în cazul în care Parlamentul European sau Consiliul nu au prezentat obiecții în decurs de două luni de la notificarea actului respectiv către Parlamentul European și Consiliu sau dacă, înainte de expirarea perioadei respective, atât Parlamentul European, cât și Consiliul au informat Comisia că nu intenționează să prezinte obiecții.
Respectivul termen se prelungește cu două luni la inițiativa Parlamentului European sau a Consiliului.
Articolul 4
Procedura de urgență
(1)
Actele delegate adoptate în temeiul prezentului articol intră imediat în vigoare și se aplică atâta timp cât nu se formulează nicio obiecțiune în conformitate cu alineatul (2).
Notificarea unui act delegat transmisă Parlamentului European și Consiliului prezintă motivele pentru care s-a recurs la procedura de urgență.
(2)
Parlamentul European sau Consiliul poate formula obiecțiuni la un act delegat în conformitate cu procedura menționată la articolul 3 alineatul (5).
Într-un astfel de caz, Comisia abrogă actul fără întârziere, în urma notificării deciziei Parlamentului European sau a Consiliului de a formula obiecțiuni.
Articolul 5
Măsurile privind transparența și raportarea care urmează să fie aplicate în Uniune sunt descrise în anexa I.
Articolul 6
Deciziile 2001/76/CE
,
2001/77/CE
și 2002/634/CE
se abrogă.
Articolul 7
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele
membre.
Adoptat
la …,
Pentru Parlamentul European
Pentru Consiliu
Președintele Președintele
Anexa I
1.
Fără a aduce atingere prerogativelor instituțiilor din statele membre care supraveghează programele naționale de credit la export, fiecare stat membru prezintă Comisiei un raport anual de activitate pentru a spori transparența la nivelul Uniunii.
Statele membre raportează, în conformitate cu cadrele legislative naționale, cu privire la active și pasive, indemnizații plătite și recuperări, angajamente noi, expuneri și prime.
Atunci când pasivele contingente apar în urma unor activități de credite la export care beneficiază de sprijin public, respectivele activități sunt raportate în raportul anual de activitate.
2.
În raportul anual de activitate, statele membre descriu modul în care riscurile legate de mediu, care pot atrage după sine alte riscuri importante, sunt abordate în cadrul activităților de credite la export care beneficiază de sprijin public ale ACE de pe teritoriul lor.
3.
Pe baza acestor informații, Comisia redactează un raport anual pentru Parlamentul European, inclusiv o evaluare a respectării de către ACE a obiectivelor și obligațiilor la nivelul Uniunii.
4.
Comisia, în conformitate cu competențele pe care le deține, pune la dispoziția Parlamentului European un raport anual privind negocierile realizate, atunci când Comisia deține autorizație de negociere în cadrul diverselor foruri de cooperare internațională, pentru a stabili standarde globale în domeniul creditelor la export care beneficiază de sprijin public.
Prima perioadă de raportare, conform prezentului regulament, acoperă anul 2011.
ANEXA II
ARANJAMENTE PRIVIND ORIENTĂRILE PENTRU CREDITELE LA EXPORT CARE BENEFICIAZĂ DE SPRIJIN PUBLIC
(Textul anexei nu este reprodus aici datorită mărimii sale.
Pentru respectivul text, a se vedea propunerea Comisiei ( COM(2006)0456 ).
