Decizia Consiliului European referitoare la zona Euro: Deputații europeni răsuflă ușurați dar rămân precauți
Instituţii
Şedinţe plenare
2011-10-26 - 17:47
John SCHRANZ BXL (+32) 2 28 44264 STR (+33) 3 881 74076 PORT (+32) 498 98 14 02 EMAIL econ-press@europarl.europa.eu Madalina MIHALACHE (+40) 21 405 08 80 STR (+33) 3 881 64044 PORT (+40) 754777136 EMAIL redactia-ro@europarl.europa.eu Deputații Europeni au salutat înțelegerea la care au ajuns lideri europeni pentru salvarea Euro, cu doar 6 ore înainte reuniunii Parlamentului, dar au avertizat că aceasta reprezintă doar un prim pas și că mai sunt multe de făcut pentru ieșirea din criză.
În timp ce majoritatea liderilor de grupuri politice au cerut o și mai mare integrare economică la nivelul UE, alții și-au arătat scepticismul față de rezultatele deciziei de azi.
Președintele Parlamentului European a deschis dezbaterea menționând că "Suntem martorii unui moment istoric pentru Uniunii Europeană."
Președintele Consiliului European, Herman Van Rompuy a sintetizat principalele decizii adoptate: reducerea datoriei Greciei, creșterea capacității de acțiune a Fondului European pentru Stabilitate Financiară pentru a preveni extinderea crizei, recapitalizarea băncilor pentru a restabili încrederea în sectorul bancar european, consolidare fiscală și reforme structurale (cu menționarea Italiei), precum și măsuri de stimulare a creșterii în UE.
"Aseară am facut pași extrem de importanți din punct de vedere politic" a mai menționat Președintele Consiliului European.
"Europa e mai aproape de rezolvarea crizei", a spus președintele Comisiei Europene Jose Manuel Barroso, adăugând că acele concluzii adoptate de către Consiliul European recunosc importanța unei și mai profunde integrări economice, în special la nivelul zonei Euro.
"Comisia este susținătoarea unei uniuni economice adevărate", a subliniat Barroso.
El a reiterat faptul că se ere în vedere propunerea de către Comisie a unei taxe pe tranzacțiile financiare.
"Acesta este genul de acțiune pe care oamenii îl așteaptă, o contribuție a sistemului financiar pentru societate" a spus Barosso, referindu-se la protestele din întreaga lume.
Joseph Daul (Partidul Popular European, Franța): "Este necesar să adoptăm un model nou de guvernanță economică: moneda Euro nu va funcționa fără acesta.
Avem nevoie de integrare la nivel bugetar, fiscal și social pentru țările din zona Euro și pentru țările care vor să adere la Zona Euro în viitor.
Această integrare, această Europă politică este o necesitate absolută".
Martin Schulz (Alianța Progresistă a Socialiștilor si Democraților din Parlamentul European, Germania): "Întâlnirea a reprezentat un progres, dar nu a venit cu o soluție definitivă".
Schulz a arătat că și-ar fi dorit ca aceste decizii să fi fost luate în urmă cu un an și a solicitat măsuri pentru combaterea evaziunii fiscale și introducerea taxei pe tranzacții financiare.
"Numele Parlamentului European nu apare în concluziile Consiliului" a mai spus, avertizând că nici o schimbare de tratate nu se poate face fără acordul Parlamentului European.
Guy Verhofstadt (Alianţa Liberalilor şi Democraţilor pentru Europa, Belgia) a salutat decizia Consiliului European, dar a avertizat că întărirea și stabilizarea Euro pe termen mediu și lung pot fi garantate doar de stabilirea unei uniuni economice și fiscale pe lângă uniunea monetară.
"O piață a eurobondurilor ar putea calma aceste tensiuni", a spus Verhofstadt, cerându-i președintelui Comisiei să vină cu o propunere în acest sens cât de curând posibil.
Jan Zahradil ( Conservatorii şi Reformiștii Europeni, Cehia): "Am sentimentul că Zona Euro servește interesele doar câtorva dintre state, nu a tuturor celor 27.
Nu trebuie să abandonăm piața unica"
Rebecca Harms (Grupul Verzilor/Alianţa Liberă Europeană, Germania) și-a exprimat de asemenea un sentiment de ușurare legat de decizia luată, dar și scepticismul referitor la faptul că măsuri precum recapitalizarea băncilor și reducerea datoriilor Greciei vor fi suficiente și față de o reacție constructivă a piețelor referitoare la decizia de creștere a capacității de acțiune a Fondului European pentru Stabilitate Financiară.
Lothar Bisky (Grupul Confederal al Stângii Unite Europene/Stânga Verde Nordică, Germania) a salutat reducerea datoriilor ca măsură impusă băncilor deținătoare de obligațiuni grecești, dar se îndoiește că măsura va atenua situația socială catastrofală în care se află cetățenii greci.
"Cât timp va putea un guvern să ia măsuri împotriva majorității poporului?", a întrebat, referindu-se la condițiile impuse Greciei de către UE și FMI.
Baastian Belder (Grupul Europa Libertăţii şi Democraţiei, Olanda): "Această criză afectează însăși baza stabilității europene și este necesar să restabilim încrederea piețelor".
Principalele concluzii ale summit-ului:
Datoria Greciei: Băncile private care au împrumutat Grecia au fost de acord cu reducerea cu 50% a sumelor pe care le pot recupera - aproximativ 100 miliarde Euro.
Fondul European pentru Stabilitate Financiară: capacitatea acestuia va fi crescută până la 1 trilion (1.000 miliarde) Euro.
Recapitalizarea băncilor: Creșterea până în 2012 la 9% a capitalului de cea mai înaltă calitate (Tier 1).
20111021IPR30068 Înregistrarea dezbaterii(selectați 27 octombrie 2011) Principalele rezultate ale summitului euro
RO
1
LINK
/wps-europarl-internet/frd/vod/research-by-date?language=en
RO
2
LINK
http://www.european-council.europa.eu/home-page/highlights/way-out-of-the-debt-crisis.aspx?lang=en
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
