Sinteza şedinţei în plen, 10-13 martie 2008, Strasbourg
2008-03-17 - 16:07
50 de ani de funcţionare a Parlamentului European sărbătoriţi la Strasbourg
Cu prilejul împlinirii a 50 de ani de funcţionare a Parlamentului European, la 19 martie 2008, preşedinţii Parlamentului, Consiliului şi Comisiei au rostit, miercuri, câte un discurs oficial în faţa Deputaţilor Europeni reuniţi în plen la Strasbourg.
Special pentru această aniversare, în aula Parlamentului European a avut loc un concert al Orchestrei Tineretului din Uniunea Europeană.
Ziua Europeană pentru Victimele Terorismului: Declaraţia Preşedintelui Pöttering
Cu ocazia comemorării, pentru a patra oară, a Zilei Europene pentru Victimele Terorismului, Preşedintele Parlamentului European, Hans-Gert Pöttering, a adus un omagiu familiilor tuturor celor afectaţi de acte teroriste.
El a reafirmat angajamentul Parlamentului European în lupta împotriva terorismului şi solidaritatea cu familiile victimelor.
Deschiderea sesiunii în plen, 10-13 martie 2008, Strasbourg
Preşedintele Parlamentului European, Hans-Gert Pöttering, a deschis sesiunea în plen de la Strasbourg anunţând asasinarea, săptămâna trecută, a unui militar francez din Misiunea EUFOR desfăşurată în Ciad şi rănirea gravă a altui militar.
Pöttering a deplâns acest incident şi a transmis sincere condoleanţe familiei militarului asasinat.
Reguli comune pentru salvgardarea aviaţiei civile
Parlamentul European a adoptat, marţi, la Strasbourg, un nou regulament care vizează asigurarea unor standarde înalte de securitate în aviaţia civilă, în întreaga Uniune Europeană.
Regulamentul stabileşte reguli şi standarde comune atât pentru controlul pasagerilor şi al bagajelor, cât şi pentru măsurile de siguranţă în timpul zborului.
Evaluarea "stării de sănătate" a PAC: primul răspuns al Deputaţilor Europeni
Parlamentul a adoptat, miercuri, un raport privind propunerile Comisiei Europene pentru continuarea reformei Politicii Agricole Comune (PAC).
Parlamentul recomandă aprobarea propunerilor, deşi îşi exprimă rezerve faţă de unele puncte, între care "modularea" de credite de la primul "pilon" (sprijinul pieţelor agricole) la al doilea (dezvoltarea rurală).
Cotele de lapte: Parlamentul în favoarea unei creşteri voluntare cu 2%
Statele Membre îşi pot spori producţia de lapte cu cu 2%, dacă doresc astfel, începând cu 1 aprilie 2008, dar ar trebui să existe un mecanism de "echilibrare" între statele care au cote mai mari şi cele care au cote mai mici, pentru a evita penalizarea oricărui stat care are surplus.
Aceasta ar trebui să fie soluţia la cerinţele din ce în ce mai mari pe piaţa laptelui, considerându-se în egală măsură situaţiile diferite dintre producătorii Europeni de lapte.
Taxele minime pentru motorină ar trebui să fie egale cu cele pentru benzină
Taxele minime pentru motorină, aplicate în Uniunea Europeană, ar trebui să fie aduse la nivelul celor pentru benzina fără plumb, dar nu mai mult, estimează Deputaţii Europeni.
Pentru Statele Membre care au deja taxe foarte mari, Deputaţii doresc o limită în ce priveşte creşterea taxelor pentru motorină şi benzină.
Situaţia specială a femeilor din închisori şi impactul încarcerării părinţilor asupra vieţii sociale şi familiale
Parlamentul a adoptat, joi, un raport privind situaţia specială a femeilor din închisori şi impactul încarcerării părinţilor asupra vieţii sociale şi familiale.
Raportul pune accentul pe condiţiile de detenţie, menţinerea relaţiilor familiale şi reinserţia socială şi profesională.
Uniunea va co-finanţa programul "Asistenţă pentru autonomie la domiciliu", destinat persoanelor în vârstă
Noul program de cercetare "Asistenţă pentru autonomie la domiciliu", destinat persoanelor în vârstă pentru prelungirea vieţii lor active, va primi în curând fonduri de la Uniunea Europeană, dat fiind că Parlamentul European a adoptat, joi, un raport ce sprijină acordul cu Consiliul în primă lectură.
Parlamentul European discută agenda de lucru a summitului de primăvară
Deputaţii Europeni au discutat, miercuri, împreună cu reprezentanţi ai Consiliuliu şi Comisiei, agenda de lucru a summitului de primăvară, preconizat să se axeze pe probleme economice.
Consiliul European de la 13-14 martie va începe cu un discurs al Preşedintelui Parlamentului European, Hans-Gert Pöttering.
Parlamentul dă undă verde pentru Institutul European de Tehnologie
Institutul European de Tehnologie (IET) îşi va putea începe activitatea în vara acestui an, având în vedere că poziţia comună a Consiliului privind înfiinţarea sa a fost aprobată oficial de Parlamentul European.
Consiliul a ajuns la o poziţie comună după negocieri cu raportorul Parlamentului Reino Paasilinna (PSE, FI), care s-a declarat mulţumit de compromis.
Politica Europeană pentru transporturi durabile: Parlamentul pentru transporturi ecologice
Sectorul transporturilor este confruntat cu provocări majore - trafic urban din ce în ce mai congestionat, cu impact negativ asupra mediului înconjurător şi a sănătăţii umane, sau rezerve de petrol din ce în ce mai scăzute.
Într-un raport adoptat în plen marţi, Deputaţii pledează pentru exploatarea mai eficientă a infrastructurilor existente şi pentru transporturi mult mai ecologice.
Deputaţii discută despre situaţia din Gaza şi Israel
Uniunea Europeană trebuie să impulsioneze negocierile de pace dintre israelieni şi palestinieni - a declarat, luni, Preşedintele Parlamentului European, Hans-Gert Pöttering, într-o dezbatere privind situaţia din Orientul Mijlociu.
"Procesul de pace lansat la Annapolis nu trebuie să se bazeze pe violenţă şi teroare", a subliniat el.
Irak: Sprijin pentru o guvernare democratică, şi intensificarea prezenţei Europene în regiune
Consiliul ar trebui să se angajeze mai mult în ce priveşte asistenţa pentru Irak şi să îmbunătăţească transparenţa ajutoarelor sale către această ţară, precizează un raport realizat de Ana Gomes (PSE, PT) privind rolul Uniunii Europene în Irak.
Raportul cere Consiliului "să sporească atât cantitatea cât şi calitatea sprijinului European la eforturile Naţiunilor Unite în vederea unui Irak stabil, unfiicat, prosper şi democratic".
Politica Europeană de cooperare pentru dezvoltare pentru noile State Membre
Parlamentul a adoptat, joi, un raport privind Politica Europeană de cooperare pentru dezvoltarea noilor State Membre, ce conţine modalităţile în care Statele Membre ar trebui să pună în aplicare această politică, în întregime parte a acquis-ului comunitar.
Raportul menţionează ţările prioritare pentru fiecare nou Stat Membru.
20080307BRI23279
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-001-RO DOC XML V0//RO
Instituţii
50 de ani de funcţionare a Parlamentului European sărbătoriţi la Strasbourg
2008-03-17 - 16:07
Cu prilejul împlinirii a 50 de ani de funcţionare a Parlamentului European, la 19 martie 2008, preşedinţii Parlamentului, Consiliului şi Comisiei au rostit, miercuri, câte un discurs oficial în faţa Deputaţilor Europeni reuniţi în plen la Strasbourg.
Special pentru această aniversare, în aula Parlamentului European a avut loc un concert al Orchestrei Tineretului din Uniunea Europeană.
Preşedintele Parlamentului European, Hans-Gert Pöttering, le-a adresat bun venit foştilor preşedinţi ai Parlamentului European, prezenţi la aniversare, preşedintelui Adunării Parlamentare a Consiliului Europei, preşedinţilor parlamentelor naţionale şi altor demnitari participanţi la ceremonie.
"Treptat, Parlamentul European a luptat să asigure din ce în ce mai multe drepturi şi a devenit din ce în ce mai conştient de responsabilitatea sa şi de ceea ce poate realiza", a subliniat Pöttering.
"Astăzi, suntem 785 Membri din 27 naţiuni Europene; reprezentăm şapte grupări politice şi peste 150 partide politice naţionale; suntem autoritate legislativă şi bugetară, egală cu Consiliul de Miniştri; monitorizăm Comisia Europeană şi îi alegem Preşedintele; suntem reprezentanţii a circa 500 milioane de cetăţeni ai Uniunii; reflectăm toate tendinţele politice în Uniunea Europeană; am devenit un actor major în politicile Europene", a spus el.
Referitor la Tratatul de Reformă, Preşedintele Pöttering a declarat: "Tratatul de la Lisabona ne va consolida drepturile.
În viitor, deciziile în probleme importante de interes pentru cetăţenii din Uniunea Europeană vor putea fi luate doar dacă Parlamentul European îşi va da consimţământul".
"Tratatul de la Lisabona şi Carta pentru Drepturile Fundamentale vor constitui o contribuţie decisivă pentru ca democraţia parlamentară în Uniunea Europeană să devină o realitate la toate nivelurile.
Putem fi mândri de sprijinul nostru consistent pentru Tratatul de Reformă şi pentru Carta Drepturilor Fundamentale".
Preşedintele Pöttering a subliniat, totodată, rolul parlamentelor naţionale.
"Cooperarea dintre Parlamentul European şi parlamentele naţionale constituie un subiect căruia îi acordăm un interes special.
Trebuie să menţinem această cooperare în viitor".
Preşedintele în exerciţiu al Consiliului, Janez Janša, Premier al Sloveniei, a amintit că după două războaie şi într-o lume dominată de tensiuni între Est şi Vest, "şase State Membre ale Comunităţilor Europene au decis să treacă peste rănile războaielor, să progreseze economic şi împreună cu Alianţa Euro-Atlantică au asigurat o zonă de libertate şi democraţie", deşi "din păcate, o bună parte a Europei a rămas într-un mediu comunist".
"Acum, a spus el, avem o cu totul altă imagine".
Prin eliminarea graniţelor care au divizat odată continentul, " toată Europa trăieşte acum în libertate şi democraţie.
Aceasta este o realizare demnă de sărbătorit".
Funcţionarea Parlamentului European încă din 1958 constituie însăşi "reflectarea directă a progreselor realizate în procesul de integrare din ultimii 50 de ani", a spus el.
"Dacă primii 50 de ani ai Uniunii Europene au fost dedicaţi agendei Europene - propriei noastre dezvoltări şi reforme politice şi economice - următorii 50 de ani vor fi dedicaţi agendei globale".
În afara problemelor economice, a energiei şi a schimbărilor climatice, Janša a subliniat drepturile omului şi dialogul intercultural ca domenii în care Parlamentul European joacă un rol-cheie.
Aria de răspândire a activităţilor Europene sporeşte în timp, însă pentru toate se aplică o singură regulă: "Succesul este direct proporţional cu unitatea".
"Sarcina noastră comună este să promovăm experienţa colectivă Europeană.
Această experienţă ne va da puterea să ne luptăm cu provocările actuale", a spus Janša.
Preşedintele Comisiei Europene, José Manuel Barroso
S-au împlinit 50 de ani de când Robert Schuman a apropiat cele trei comunităţi Europene, dar alegerea politică pentru o democraţie Europeană reprezentativă a fost confirmată la fiecare stadiu al construcţiei Europene, a declarat Preşedintele Comisiei Europene, José Manuel Barroso.
Părinţii fondatori ai Uniunii au prevăzut că Europa va avea nevoie de instituţii durabile şi puternice care să înrădăcineze legături şi mai puternice între cele şase state membre fondatoare ale Uniunii.
Aceste instituţii au fost menite să se dezvolte în timp, a continuat el, subliniind că "triunghiul instituţional unic" al Europei şi-a dovedit de atunci vitalitatea adaptându-se la creşterea rapidă a sarcinilor alocate Uniunii şi la dinamica extinderii sale.
"Îi datorăm acest succes ingenuităţii şi echilibrului construcţiei noastre instituţionale, care nu urmează o distribuire obişnuită a puterilor.
Îi datorăm acest succes şi modului în care lucrăm, ce respectă atât metoda comunităţii cât şi subsidiaritatea", a adăugat el.
"Încă 50 de ani de acum înainte, Europa are nevoie de instituţii puternice care să fie capabile să se confrunte cu provocarea timpului nostru: globalizarea".
Barroso a salutat contribuţia Parlamentului la proiectul European.
În 50 de ani, Parlamentul a câştigat multe puteri; a devenit co-legislator şi partener influent în triunghiul instituţional, dar a dezvoltat legături strânse şi cu parlamentele naţionale, a spus el.
"Prerogativele Parlamentului au consolidat Europa ca întreg.
Un Parlament European puternic constituie un partener indispensabil pentru alte instituţii, în special pentru Comisia Europeană", a spus Preşedintele.
"Tratatul de la Lisbona, o dată ratificat, va extinde puterile Parlamentului şi va consolida legitimitatea democratică a Comisiei prin legături mai puternice cu Parlamentul şi Consiliul", a adăugat el.
"La 15 ani ai un viitor, la 25 ai o problemă, la 40 ai experienţă, dar înainte de 50 de ani nu ai istorie", a încheiat Barroso, citând un scriitor portughez.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-COVER-RO DOC XML V0//RO
-//EP//TEXT IM-PRESS 20080307BRI23279 ITEM-002-RO DOC XML V0//RO
Justiţie şi afaceri interne
Ziua Europeană pentru Victimele Terorismului: Declaraţia Preşedintelui Pöttering
2008-03-17 - 16:07
Cu ocazia comemorării, pentru a patra oară, a Zilei Europene pentru Victimele Terorismului, Preşedintele Parlamentului European, Hans-Gert Pöttering, a adus un omagiu familiilor tuturor celor afectaţi de acte teroriste.
El a reafirmat angajamentul Parlamentului European în lupta împotriva terorismului şi solidaritatea cu familiile victimelor.
"Nimic nu justifică terorismul", a declarat Preşedintele Parlamentului European.
Atentatele de la Madrid (11 martie 2004) şi Londra (7 iulie 2005) s-au soldat cu multe victime şi au lăsat multe familii distruse.
"Nu trebuie să uităm niciodată victimele terorismului", a spus el.
Preşedintele Pöttering a amintit asasinarea recentă (7 martie 2008), de către organizaţia separatistă ETA, a unui fost consilier municipal din oraşul Mondragon.
El a prezentat condoleanţe familiei acestuia.
"Parlamentul rămâne angajat ferm în lupta împotriva terorismului şi în sprijinirea victimelor", a precizat Preşedintele Pöttering.
Parlamentul European a ţinut, apoi, un moment de reculegere.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-001-RO DOC XML V0//RO
-//EP//TEXT IM-PRESS 20080307BRI23279 ITEM-003-RO DOC XML V0//RO
Instituţii
Deschiderea sesiunii în plen, 10-13 martie 2008, Strasbourg
2008-03-17 - 16:07
Preşedintele Parlamentului European, Hans-Gert Pöttering, a deschis sesiunea în plen de la Strasbourg anunţând asasinarea, săptămâna trecută, a unui militar francez din Misiunea EUFOR desfăşurată în Ciad şi rănirea gravă a altui militar.
Pöttering a deplâns acest incident şi a transmis sincere condoleanţe familiei militarului asasinat.
Sergentul francez Gilles Polin a fost membru al Misiunii EUFOR de menţinere a păcii în Ciad.
Asasinarea sa, la graniţa dintre Ciad şi Sudan, a constituit primul incident în cadrul acestei operaţiuni parte a politicii externe şi de securitate comună (PESC) a Uniunii Europene.
EUFOR va examina, împreună cu autorităţile sudaneze, circumstanţele în care a avut loc assinatul.
Misiunea EUFOR - cu mandat ONU pentru a proteja civilii care au fugit de violenţele din regiunea sudaneză Darfur - are mandat până la sfârşitul lunii martie.
Modificări pe agenda de lucru a sesiunii
Parlamentul a luat în considerare câteva cazuri curente grave de încălcare a drepturilor omului în Armenia, Rusia, Afganistan şi Iran.
Joi, rezoluţiile de urgenţă privind drepturile omului au făcut referire în special la situaţia din Armenia, la arestarea unor manifestanţi în urma alegerilor prezidenţiale din Rusia şi, în comun, la cazul jurnalistului afgan Perwez Kambakhsh şi al iranianului Mehdi Kazemides.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-002-RO DOC XML V0//RO
-//EP//TEXT IM-PRESS 20080307BRI23279 ITEM-004-RO DOC XML V0//RO
Transport
Reguli comune pentru salvgardarea aviaţiei civile
2008-03-17 - 16:07
Parlamentul European a adoptat, marţi, la Strasbourg, un nou regulament care vizează asigurarea unor standarde înalte de securitate în aviaţia civilă, în întreaga Uniune Europeană.
Regulamentul stabileşte reguli şi standarde comune atât pentru controlul pasagerilor şi al bagajelor, cât şi pentru măsurile de siguranţă în timpul zborului.
Parlamentul European şi reprezentanţii Consiliului au reuşit să ajungă la un acord privind standardele de siguranţă în aviaţia civilă la începutul lunii ianuarie, după negocieri intense.
Acordul în conciliere între Parlament şi Consiliu a fost aprobat, marţi, cu 583 voturi pentru, 21 împotrivă şi 35 abţineri.
Paolo Costa (ALDE, IT), Preşedinte al Comisiei pentru Transporturi şi raportor al noului regulament, a salutat acordul încheiat.
"Nevoia unor măsuri noi de siguranţă, aplicate rapid şi eficient, este de necontestat.
Sunt bucuros că am ajuns la un acord care va asigura măsuri sporite de siguranţă în aviaţia civilă", a spus el.
Programe de siguranţă
Standardele comune de bază de siguranţă includ, între altele, controlul pasagerilor şi a bagajelor de cală şi de mână, controlul la transporturile de mărfuri şi poştă, recrutarea şi instruirea personalului, patrulele, controale fizice.
Programele naţionale (de securitate a aviaţiei civile, de control al calităţii, de securitate aeroportuară, de securitate a transportatorului aerian) vor asigura că regulile comune sunt aplicate şi menţinute.
Statele Membre au posibilitatea să aplice măsuri suplimentare mai stringente.
Totuşi, astfel de măsuri trebuie să fie "relevante, obiective, nediscriminatorii şi proporţionale" cu potenţiale riscuri.
Agenţi de securitate la bordul aeronavelor
Pentru prima dată, măsurile de securitate în interiorul aeronavelor - cum ar fi accesul la cabina piloţilor, pasagerii care nu respectă cerinţele de siguranţă şi desfăşurarea agenţilor de securitate la bordul aeronavelor - vor fi adresate la nivel European.
Noul regulament nu obligă Statele Membre să desfăşoare la bordul aeronavelor agenţi de securitate.
Fiecare Stat Membru decide dacă procedează astfel sau nu.
Parlamentul şi Consiliul au convenit că Statele Membre care decid să desfăşoare agenţi de securitate la bordul aeronavelor trebuie să asigure că ei sunt "selectaţi şi instruiţi în mod special".
Regulile stricte privind agenţii de securitate la bordul aeronavelor au constituit un subiect crucial pentru Parlament, în prima şi a doua citire.
Armele la bordul aeronavelor, ca măsură de securitate, nu pot fi permise decât dacă au fost îndeplinite condiţiile cerute de securitate, conform legislaţiilor naţionale, şi dacă Statele implicat au acordat autorizaţiile necesare.
Finanţarea măsurilor de securitate
În privinţa finanţărilor măsurilor de securitate, fiecare Stat Membru hotărăşte taxa pe care o poate asigura statul, entităţile aeroportuare, transportatorii aerieni şi alte agenţii sau utilizatori responsabili.
Comisia va trebui să prezinte, până la 31 decembrie 2008, un raport care va menţiona ce trebuie întreprins pentru ca taxele de securitate să fie folosite exclusiv pentru măsuri de securitate şi pentru a se asigura transparenţă sporită în privinţa unor astfel de taxe.
Dacă va fi necesar, raportul va fi însoţit de o propunere legislativă.
În opinia lui Costa, măsurile moderne de securitate în domeniul transporturilor constituie un răspuns la "temerile pasagerilor".
Atât pasagerii cât şi guvernele vor trebui să-şi asume responsabilitate financiară în această privinţă.
Control unic de securitate
Pentru ca pasagerii şi bagajele care se transferă să nu mai facă obiectul unei inspecţii la îmbarcarea pe o aeronavă al cărei punct de plecare este într-o ţară terţă, ar trebui să se încurajeze încheierea unor acorduri între Comunitate şi ţările terţe, prin care să se confirme că standardele de securitate aplicate în ţara terţă sunt echivalente cu standardele comunitare.
Intrarea în vigoare
Regulamentul intră în vigoare în cea de-a 20-a zi după publicarea sa în Monitorul Oficial şi va fi aplicat nu mai târziu de 24 de luni după data respectivă.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-003-RO DOC XML V0//RO
-//EP//TEXT IM-PRESS 20080307BRI23279 ITEM-005-RO DOC XML V0//RO
Agricultură
Evaluarea "stării de sănătate" a PAC: primul răspuns al Deputaţilor Europeni
2008-03-17 - 16:07
Parlamentul a adoptat, miercuri, un raport privind propunerile Comisiei Europene pentru continuarea reformei Politicii Agricole Comune (PAC).
Parlamentul recomandă aprobarea propunerilor, deşi îşi exprimă rezerve faţă de unele puncte, între care "modularea" de credite de la primul "pilon" (sprijinul pieţelor agricole) la al doilea (dezvoltarea rurală).
La acest stadiu, raportul realizat de Lutz Goepel (PPE-DE, DE) constituie răspunsul iniţial al Parlamentului la propunerile generale ale Comisiei privind continuarea reformei PAC.
La următorul stadiu, Comisia Europeană va prezenta un proiect legislativ cu privire la care Parlamentul va trebui consultat.
Ajutoare directe, extinderea sistemului de plăţi unice
Parlamentul este pentru o flexibilitate mai mare, care să permită Statelor Membre să recurgă la alte referinţe pentru calcularea ajutoarelor directe alocate fiecărui agricultor.
Deputaţii estimează că ajutoarele directe vor rămâne necesare şi după 2013, nu numai în caz de probleme pe piaţă, dar şi pentru a compensa serviciile aduse de agricultori societăţii şi normele de mediu, sanitare şi de bunăstare a animalelor.
Intervenţii pe piaţă, gestionarea situaţiilor de risc
Deputaţii consideră că sistemele de asigurări private sau mixte ar trebui dezvoltate de urgenţă, cu sprijinul unor finanţări publice, pentru ca Statele Membre să rămână pe picior de egalitate.
Ei cer Comisiei să considere introducerea unui sistem European de reasigurări pentru dezastrele climatice sau de mediu, şi subliniază că măsurile de prevenire a riscurilor ar trebui finanţate în cadrul primului pilon.
"Modularea progresivă", o alternativă la modularea obligatorie şi la degresivitate
Parlamentul respinge, în forma sa prezentă, propunerea Comisiei Europene privind reducerea ajutoarelor directe pentru fermele mari, deoarece nu există o legătură clară între mărimea şi bunăstarea unei ferme.
Propunerea nu ia în calcul personalul care lucrează la ferme sau asociaţii şi că astfel de ferme sunt dezavantajate.
Parlamentul se opune unei "modulări" suplimentare de credite de la primul "pilon" (sprijinul pieţelor agricole) spre al doilea (dezvoltarea rurală) avansată de Comisie, care ar echivala cu o reducere de 8% din plăţile directe acordate agricultorilor până în 2013.
Deputaţii estimează că o "modulare progresivă" ar putea fi avută în vedere, după studiul de impact asupra consecinţelor sale pentru ferme (structură, locuri de muncă, costul muncii, etc).
Fondurile generate ar fi distribuite conform regulilor aplicate în prezent creditelor provenite din modularea obligatorie şi ar trebui să rămână în regiunile sau Statele Membre în care au fost prelevate.
Modularea progresivă, aplicabilă în 2009-2013, ar consta într-o reducere de 1% din totalul ajutoarelor directe de 10,000 -100,000 euro, de 2% pentru 100,000 - 200,000 euro, 3% pentru 200,000 - 300,000 euro şi 4% pentru plăţile de peste 300,000 euro.
Pregătirea expirării sistemului de cote de lapte
Conştienţi că sistemul actual de cote nu va fi probabil continuat după 2015 în forma sa prezentă, Deputaţii cer Comisiei Europene să prezinte un plan convingător care să asigure continuitatea producţiei de lapte, inclusiv în zonele muntoase sau aflate în dificultate.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-004-RO DOC XML V0//RO
-//EP//TEXT IM-PRESS 20080307BRI23279 ITEM-006-RO DOC XML V0//RO
Agricultură
Cotele de lapte: Parlamentul în favoarea unei creşteri voluntare cu 2%
2008-03-17 - 16:07
Statele Membre îşi pot spori producţia de lapte cu cu 2%, dacă doresc astfel, începând cu 1 aprilie 2008, dar ar trebui să existe un mecanism de "echilibrare" între statele care au cote mai mari şi cele care au cote mai mici, pentru a evita penalizarea oricărui stat care are surplus.
Aceasta ar trebui să fie soluţia la cerinţele din ce în ce mai mari pe piaţa laptelui, considerându-se în egală măsură situaţiile diferite dintre producătorii Europeni de lapte.
Pentru a îndpelini cererea de lapte din ce în ce mai mare în Uniunea Europeană şi pe pieţele mondiale, Comisia a propus recent sporirea producţiei de lapte cu 2% în toate Statele Membre, începând cu 1 aprilie 2008, ceea ce ar reprezenta un potenţial de 2,84 milioane tone în plus pentru anul 2008/2009, faţă de totalul curent de 145,7 milioane tone.
În timpul dezbaterii dinaintea votului în plen, majoritatea Deputaţilor Europeni s-au declarat în favoarea sporirii cotelor de lapte, pentru a permite sectorului laptelui să profite de noile oportunităţi pe pieţele mondiale.
Alţii, între care şi raportorul Elisabeth Jeggle (PPE-DE, DE), şi-au exprimat temerea că o creştere uniformă de 2% ar duce la preţuri scăzute plătite producătorilor deja în dificultate, în contextul în care cotele sunt utilizate sub nivelul minim în multe regiuni.
În Comisia pentru Agricultură s-a ajuns însă la un consens, în februarie.
Textul de compromis
Textul de compromis aprobat în plen miercuri la Strasbourg - cu 531 voturi pentru, 104 împotrivă şi 22 abţineri - permite Statelor Membre să-şi crească producţia de lapte cu 2% începând cu 1 aprilie 2008, dacă doresc astfel.
Totuşi, pentru anul 2008/2009, taxele în caz de depăşire a acestui procent n-ar trebui plătite decât dacă există un excedent la nivel European, după reechilibrarea între ţările care şi-au depăşit cotele şi cele care le-au sub-utilizat.
Cotele Statelor Membre după creşterea cu 2% (cifre luate din propunerea Comisiei)
Stat Membru
Cantităţi ( kg )
Stat Membru
Cantităţi ( kg )
Belgia
3 427 288 740
Luxemburg
278 545 680
Bulgaria
998 580 000
Ungaria
2 029 861 200
Republica Cehă
2 792 689 620
Malta
49 671 960
Danemarca
4 612 619 520
Olanda
11 465 630 280
Germania
28 847 420 391
Austria
2 847 478 469
Estonia
659 295 360
Polonia
9 567 745 860
Irlanda
5 503 679 280
Portugalia
1 987 521 000
Grecia
836 923 260
România
3 118 140 000
Spania
6 239 289 000
Slovenia
588 170 760
Franţa
25 091 321 700
Slovacia
1 061 603 760
Italia
10 740 661 200
Finlanda
2 491 930 710
Cipru
148 104 000
Suedia
3 419 595 900
Letonia
743 220 960
Marea Britanie
15 125 168 940
Lituania
1 738 935 780
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-005-RO DOC XML V0//RO
-//EP//TEXT IM-PRESS 20080307BRI23279 ITEM-007-RO DOC XML V0//RO
Fiscalitate
Taxele minime pentru motorină ar trebui să fie egale cu cele pentru benzină
2008-03-17 - 16:07
Taxele minime pentru motorină, aplicate în Uniunea Europeană, ar trebui să fie aduse la nivelul celor pentru benzina fără plumb, dar nu mai mult, estimează Deputaţii Europeni.
Pentru Statele Membre care au deja taxe foarte mari, Deputaţii doresc o limită în ce priveşte creşterea taxelor pentru motorină şi benzină.
Conform Parlamentului, diferenţele mari între nivelurile de impozitare aplicate de Statele Membre la motorină determină denaturarea concurenţei în transportul rutier şi sunt nefaste pentru mediu, deoarece încurajează "turismul pentru combustibil" al transportatorilor (care deja îşi stabilesc rute speciale sau aleg trasee mai lungi, pentru a-şi putea umple rezervoarele de benzină în ţările în care taxele la benzină sunt mai mici).
O apropiere îmbunătăţită la nivel comunitar a nivelului de impozitare aplicat la motorina comercială ar aborda în mod eficient problema concurenţei neloiale şi ar duce, în cele din urmă, la o mai bună funcţionare a pieţei interne şi la reducerea daunelor aduse mediului.
Creşterea treptată a taxelor
Deputaţii au aprobat, în principiu, ca taxele să fie crescute treptat, după cum menţionează şi raportul lui Olle Schmidt (ALDE, SE), de la nivelul actual de 302 euro/1000 litri la 359 euro/1000 litri, până în în 2015, în loc de 2012, cum propusese Comisia Europeană.
Pentru Letonia, Lituania, Polonia, Bulgaria şi România ar trebui să se permită 2016 ca an de realizare a acestui obiectiv.
Nu creşterii ulterioare a taxelor
Parlamentul se opune propunerilor de creştere în continuare a taxelor minime pentru cele două tipuri de carburant, până la 380 euro/1000 litri, în 2014.
Pentru a se evita ca divergenţele între nivelurile de taxare să se accentueze, Deputaţii estimează că ţările al căror nivel actual de taxe depăşeşte 400 euro/1000 litri, pentru motorină, şi 500 euro/1000 litri, pentru benzina fără plumb, n-ar trebui să crească taxele înainte de 2015.
În materie fiscală, Parlamentul are doar rol consultativ.
O dată ce Deputaţii au votat în plen, decizia îi aparţine Consiliului de Miniştri, care va trebui să adopte în unanimitate o poziţie comună.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-006-RO DOC XML V0//RO
-//EP//TEXT IM-PRESS 20080307BRI23279 ITEM-008-RO DOC XML V0//RO
Drepturile femeii/Egalitatea de şanse
Situaţia specială a femeilor din închisori şi impactul încarcerării părinţilor asupra vieţii sociale şi familiale
2008-03-17 - 16:07
Parlamentul a adoptat, joi, un raport privind situaţia specială a femeilor din închisori şi impactul încarcerării părinţilor asupra vieţii sociale şi familiale.
Raportul pune accentul pe condiţiile de detenţie, menţinerea relaţiilor familiale şi reinserţia socială şi profesională.
Femeile reprezintă un procent de aproape 5% din numărul total de deţinuţi în Uniunea Europeană.
"Mediul carceral rămâne adaptat în principal deţinuţilor bărbaţi, iar problemele specifice femeilor din închisori, în număr scăzut, rămân deseori ignorate.
Principalele subiecte de îngrijorare vizează îngrijirile medicale, situaţia mamelor şi reinserţia lor profesională şi socială", după cum a declarat raportorul Marie Panayotopoulos-Cassiotou (PPE-DE, EL).
Raportul a fost adoptat cu 492 voturi pentru, 24 împotrivă şi 37 abţineri.
Condiţii de detenţie
Femeile au nevoie de îngrijiri speciale de sănătate şi maternitate.
Deputaţii cer Comisiei şi Consiliului să adopte o decizie-cadru privind normele minime de protecţie a drepturilor deţinuţilor, în baza articolului 6 al Tratatului Uniunii Europene, ţinând cont de nevoile specifice ale femeilor.
Având în vedere faptul că un procent mare de femei deţinute au fost victime ale unor acte de violenţă, de abuzuri sexuale sau de tratamente degradante, Deputaţii cer Statelor Membre să asigure sprijin psihologic femeilor deţinute, în special celor care au suferit astfel de violenţe, şi mamelor şi minorelor.
În ce priveşte maternitatea, femeile însărcinate ar trebui să beneficieze de control prenatal şi postnatal, după cum estimează Deputaţii.
Deputaţii recomandă Statelor Membre să acorde o atenţie deosebită deţinuţilor, bărbaţi şi femei, de naţionalitate străină, să faciliteze menţinerea contactelor lor cu cei apropiaţi, să le permită să ia legătura cu consulatele ţărilor lor şi să aibă acces la resursele şi programele din închisori, precum şi la informaţiile pe care le pot înţelege.
Menţinerea legăturii sociale şi familiale
În situaţiile în care întemniţarea femeilor determină perturbări grave în viaţa lor familială, Deputaţii recomandă o mai mare prioritate sancţiunilor alternative încarcerării, cum ar fi implicarea socială, în special în ce priveşte mamele, în cazul în care pedeapsa este mică iar riscul pentru securitatea publică este redus.
Atunci când stabilesc pedeapsa, autorităţile judiciare ar trebui să ţină cont de aceste elemente, în special de interesul superior al copilului care are un părinte inculpat .
Deputaţii recomandă, de asemenea, să se ia în considerare posibilitatea ca deţinuţii care au în îngrijire minori sau îşi asumă alte responsabilităţi familiale să beneficieze de măsuri similare celor prevăzute în cazul mamelor.
Favorizarea reintegrării sociale
Deputaţii recomandă Statelor Membre să adopte măsurile necesare care să permită tuturor deţinuţilor, bărbaţi şi femei, posibilitatea de a ocupa locuri de muncă remunerate corespunzător şi diversificate.
Ei cer măsuri care să le permită deţinuţilor o dezvoltare personală lipsită de orice segregare bazată pe gen şi orice altă formă de discriminare, Deputaţii cer, în acest sens, deschiderea de parteneriate între întreprinderi şi penitenciare.
Deputaţii invită Statele Membre să investească mai multe resurse, între care şi instrumente financiare comunitare pentru ocuparea forţei de muncă şi integrarea socială, de exemplu Fondul Social European şi PROGRESS, pentru crearea, în cadrul penitenciar, a unor programe de alfabetizare, educaţie pe toată durata vieţii, şi formare profesională, adaptate exigenţelor pieţei muncii şi care ar putea duce la obţinerea de diplome.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-007-RO DOC XML V0//RO
-//EP//TEXT IM-PRESS 20080307BRI23279 ITEM-009-RO DOC XML V0//RO
Industrie
Uniunea va co-finanţa programul "Asistenţă pentru autonomie la domiciliu", destinat persoanelor în vârstă
2008-03-17 - 16:07
Noul program de cercetare "Asistenţă pentru autonomie la domiciliu", destinat persoanelor în vârstă pentru prelungirea vieţii lor active, va primi în curând fonduri de la Uniunea Europeană, dat fiind că Parlamentul European a adoptat, joi, un raport ce sprijină acordul cu Consiliul în primă lectură.
Raportul a fost adoptat cu 431 voturi pentru, 10 împotrivă şi 8 abţineri.
Noua tehnologie a informaţiilor şi comunicaţiilor (TIC) ar trebui să fie mai accesibilă financiar, pentru a putea garanta acces cât mai larg, precizează Deputaţii Europeni.
Serviciile vor trebui să trateze cu respect persoanele în vârstă, spun ei.
De ce este nevoie de un astfel de program?
Programul comun AAD vizează abordarea provocării reprezentate de îmbătrânirea demografică, având în vedere că speranţa de viaţă astăzi este de 80 de ani, iar în perioada 2010-2030, numărul celor cu vârsta între 65-80 de ani va creşte.
Noua tehnologie a informaţiilor şi comunicaţiilor poate ajuta persoanele în vârstă să-şi îmbunătăţească calitatea vieţii, să rămână sănătoşi şi să trăiască independent.
"Există soluţii pentru contracararea problemelor legate de memorie, văz, auz, mobilitate - ce duc, o dată cu înaintarea în vârstă, la pierderea independenţei", a declarat raportorul Neena Gill (PSE, UK).
Noua tehnologie a informaţiilor le permite persoanelor în vârstă să rămână active la locul de muncă sau în propria lor comunitate.
Totodată, o astfel de tehnologie permite îngrijiri medicale la domiciliu, la costuri mult mai scăzute.
Statele participante
Austria, Belgia, Cipru, Danemarca, Finlanda, Franţa, Germania, Grecia, Ungaria, Irlanda, Italia, Luxemburg, Olanda, Polonia, Portugalia, România , Slovenia, Spania, Suedia şi Marea Britanie, la fel ca Israel, Norvegia şi Elveţia.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-008-RO DOC XML V0//RO
-//EP//TEXT IM-PRESS 20080307BRI23279 ITEM-010-RO DOC XML V0//RO
Consiliul European
Parlamentul European discută agenda de lucru a summitului de primăvară
2008-03-17 - 16:07
Deputaţii Europeni au discutat, miercuri, împreună cu reprezentanţi ai Consiliuliu şi Comisiei, agenda de lucru a summitului de primăvară, preconizat să se axeze pe probleme economice.
Consiliul European de la 13-14 martie va începe cu un discurs al Preşedintelui Parlamentului European, Hans-Gert Pöttering.
În deschiderea dezbaterii privind agenda de lucru a Consiliului European, Janez Lenarčič , Secretarul de Stat Sloven pentru Afaceri Europene, a menţionat cele trei domenii principale care vor fi abordate în cadrul summitului: nevoia de progrese în Strategia de la Lisabona, energia şi schimbările climatice, instabilitatea pieţelor financiare.
Preşedintele Comisiei Europene, José Manuel Barroso , a accentuat succesele economice ale Uniunii Europene, argumentând că Strategia de la Lisabona funcţionează.
El a avertizat împotriva pericolelor protecţionismului şi a considerat Strategia de la Lisabona (cu standarde ridicate în Educaţie şi formare, în cercetare şi inovare) drept singura cale de progres a Uniunii.
Liderii grupărilor politice
Joseph Daul (PPE-DE, FR): "Continuarea Strategiei de la Lisabona şi dublarea eforturilor pentru a putea funcţiona în 2008-2010 constituie cea mai bună metodă prin care ne putem confrunta cu provocările aduse de globalizare, îmbătrânirea populaţiei şi schimbările climatice.
Sprijinirea antreprenorilor şi o piaţă mai flexibilă a muncii - aceasta este cea mai corectă cale prin care companiile Europei, în special IMM-urile, pot adăuga valoare şi calitate şi pot asigura număr mai mare de locuri de muncă.
Educaţia şi formarea continuă sunt elemente-cheie.
Europa trebuie să investească, totodată, în tehnologie ecologică.
În ce priveşte politica socială, cetăţenii trebuie să ştie adevărul: nu va exista progres social fără creştere economică".
Martin Schulz (PSE, DE): "Deja există progrese (...) având în vedere că rata şomajului a scăzut, şi productivitatea a crescut.
Totuşi, multe locuri de muncă noi sunt precare, salariile nu sunt proporţionale cu profiturile, şi rămân multe diferenţe sociale.
Avem nevoie de protecţie şi bunăstare socială sporită".
Graham Watson (ALDE, UK): "Acest Consiliu European se desfăşoară undeva pe drumul dintre disperare şi speranţă", a spus Watson, referindu-se la situaţiile incerte privind Turcia, Rusia şi Orientul Mijlociu, la încetinirea creşterii economice şi la crizele din sectorul bancar.
El a accentuat nevoia urgentă de a se acţiona pentru contracararea schimbărilor climatice, şi pentru asigurarea securităţii şi stabilităţii.
Consiliul trebuie să aloce buget sporit cercetării şi să îmbunătăţească transparenţa în sectorul bancar, dar "piaţa economică rămâne cel mai important instrument pe care-l avem pentru a ne îmbunătăţi standardele de viaţă", a încheiat el.
Brian Crowley (UEN, IE): "Până la urmă, oamenii de afaceri sunt cei de care depinde dacă investesc mai mult pentru a asigura număr mai mare de locuri de muncă".
Crowley a menţionat unele din provocările viitoare, între care lipsa de investiţii suficiente în cercetare şi dezvoltare şi relocarea industriei Europene în afara Uniunii.
"Tinerii constituie averea noastră cea mai de preţ.
Fără investiţii semnificative în educaţie şi formare, riscăm să-i pierdem".
Rebecca Harms (Verzi/ALE, DE) a subliniat că Strategia de la Lisabona încă nu a rezolvat problema lucrătorilor plătiţi prost.
Ea a subliniat nevoia distribuirii egale a profiturilor şi a cerut Consiliului şi Comisiei să rezolve problema marginalizării.
Gabriele Zimmer (GUE/NGL, DE): "Combaterea sărăciei, a excluderii sociale şi a divizărilor din societate încă nu se află pe lista priorităţilor (...)
Cum a fost pusă în practică dimensiunea socială a Strategiei de la Lisabona?
Ce paşi concreţi pot fi luaţi pentru a asigura punerea sa în aplicare?"
Jens-Peter Bonde (IND/DEM, DK): "Când vom putea avea un Tratat consolidat astfel încât să înţelegem care-i este conţinutul?"
Jana Bobosikova (NA, CZ): "Intenţiile şefilor de stat de a reduce emisiile de CO2 cu 20% şi a intensifica utilizarea energiilor regenerabile cu 20% sunt utopice şi ar putea avea efect negativ asupra locurilor de muncă şi a industriei.
Uniunea Europeană ar trebui să atragă imigranţi calificaţi, să îmbunătăţească eficienţa energetică şi să investească în cercetare".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-009-RO DOC XML V0//RO
-//EP//TEXT IM-PRESS 20080307BRI23279 ITEM-011-RO DOC XML V0//RO
Cercetare şi inovaţie
Parlamentul dă undă verde pentru Institutul European de Tehnologie
2008-03-17 - 16:07
Institutul European de Tehnologie (IET) îşi va putea începe activitatea în vara acestui an, având în vedere că poziţia comună a Consiliului privind înfiinţarea sa a fost aprobată oficial de Parlamentul European.
Consiliul a ajuns la o poziţie comună după negocieri cu raportorul Parlamentului Reino Paasilinna (PSE, FI), care s-a declarat mulţumit de compromis.
"Acordul cu Consiliul reprezintă un succes pentru Parlament", a declarat Paasilinna .
"Compromisul subliniază rolul inovaţiei.
Inovaţia este domeniul în care trebuie să recuperăm timpul pierdut: prea des, studenţii şi cercetătorii noştri excepţionali nu se bucură de rezultatele muncii lor pur şi simplu pentru că nimeni nu-i ajută să transpună aceste rezultate în produse comerciale".
"Comunitatea cunoaşterii şi inovării": parteneriate cu universităţi, organisme de cercetare şi întreprinderi
IET va avea o structură cu două entităţi, cu un comitet director însărcinat să selecţioneze instituţiile de învăţământ superior, organismele de cercetare, întreprinderile şi alte părţi ce pot fi parteneri autonomi, denumite "comunitatea cunoaşterii şi a inovării" (CCI).
Fiecare CCI va trebui să fie formată din cel puţin trei organizaţii partenere stabilite în cel puţin două State Membre diferite şi să cuprindă minim o instituţie de învăţământ superior şi o societate privată.
Primele CCI privind schimbările climatice, energiile regenerabile şi tehnologiile de informaţii şi comunicaţii
În decurs de 18 luni de la înfiinţarea IET, două sau trei CCI vor fi selecţionate "în domenii ce vor permite Uniunii Europene să facă faţă provocărilor actuale şi viitoare", cum ar fi schimbările climatice, energiile regenerabile şi noua generaţie de tehnologii de informaţii şi comunicaţii.
Alte CCI vor fi selecţionate după adoptarea primului "program strategic pentru inovaţii" - un document de orientare ce prezintă domeniile prioritare pe care IET le stabileşte pentru viitoarele sale iniţiative.
IET va trebui să elaboreze un program strategic pentru inovaţii înainte de 30 iunie 2011 cel mai târziu, şi apoi o dată la şapte ani.
Parlamentul şi Consiliul urmează să adopte acest program, la propunerea Comisiei.
Comunitatea va contribui cu 308,7 milioane euro
Comisia Europeană estimează că Institutul va avea nevoie de un buget de 2,4 miliarde euro timp de şase ani, asigurat din resurse publice şi private.
La 18 decembrie 2007, Parlamentul şi Consiliul au convenit să revizuiască cadrul financiar plurianual 2007-2013 pentru a garanta finanţarea Galileo şi a IET şi pentru a acorda asistenţă financiară de 308,7 milioane euro de la bugetul comunitar, pentru IET.
Următorii paşi
La începutul lunii februarie, Comisia a stabilit un comitet format din patru membri, care va trebui să numească 18 experţi pentru comitetul director al Institutului.
Procedura de numire ar urma să dureze circa patru luni.
Consiliul European va lua o decizie privind locul în care va funcţiona comitetul director al Institutului.
În timpul dezbaterii din Parlament au fost propuse oraşele Strasbourg (Franţa), Wroclaw (Polonia), Budapesta (Ungaria) şi Viena (Austria).
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-010-RO DOC XML V0//RO
-//EP//TEXT IM-PRESS 20080307BRI23279 ITEM-012-RO DOC XML V0//RO
Transport
Politica Europeană pentru transporturi durabile: Parlamentul pentru transporturi ecologice
2008-03-17 - 16:07
Sectorul transporturilor este confruntat cu provocări majore - trafic urban din ce în ce mai congestionat, cu impact negativ asupra mediului înconjurător şi a sănătăţii umane, sau rezerve de petrol din ce în ce mai scăzute.
Într-un raport adoptat în plen marţi, Deputaţii pledează pentru exploatarea mai eficientă a infrastructurilor existente şi pentru transporturi mult mai ecologice.
Raportul realizat de Gabriele Albertini (PPE-DE, IT) a fost adoptat cu largă majoritate (542 voturi pentru, 79 împotrivă şi 26 abţineri).
Deputaţii recomandă în special reducerea emisiilor de gaze provenite din diferite categorii de transport, utilizarea pe scară cât mai largă a combustibililor biologici, intensificarea cercetărilor în domeniul energiilor regenerabile, investiţii în crearea sau modernizarea infrastructurilor, revizuirea axelor urbane pentru favorizarea mobilităţii urbane durabile.
Deputaţii consideră că asigurarea durabilităţii energetice şi ambientale a transporturilor Europene este un obiectiv care nu se poate atinge decât prin combinarea mai multor politici ce se sprijină şi se completează reciproc şi prin implicarea unui număr din ce în ce mai mare de actori, reprezentanţi ai sectorului transporturilor, ai administraţiei publice şi ai cetăţenilor.
Ei sunt convinşi că efectele negative ale acţiunilor individuale pot fi anihilate numai prin aplicarea unor combinaţii adecvate de măsuri diferite, care să mărească, totodată, gradul lor de acceptabilitate din partea cetăţenilor.
Această combinaţie de măsuri ar trebui să includă, în special:
progresele tehnologice (măsuri care permit îmbunătăţirea eficienţei energetice; standarde/norme noi pentru motoare şi carburanţi; utilizarea noilor tehnologii şi a carburanţilor alternativi);
instrumente de piaţă (taxe/tarife bazate pe impactul asupra mediului sau gradului de aglomerare a traficului , stimulente fiscale, un sistem de comercializare a cotelor de emisie (ETS) care să ţină cont de caracteristicile specifice ale diferitelor moduri de transport); precum şi
măsuri de însoţire pentru optimizarea folosirii mijloacelor de transport şi a infrastructurilor şi pentru stimularea întreprinderilor şi a cetăţenilor de a-şi schimba obiceiurile.
Deputaţii solicită Consiliului şi Statelor Membre să accelereze investiţiile în infrastructură şi sisteme de transport inteligente, urmărind, în special:
finalizarea, cât mai curând posibil, a proiectelor prioritare din sectorul reţelelor transeuropene, de primă importanţă pentru logistica transportului de mărfuri şi pentru o politică europeană durabilă în materie de transporturi;
soluţionarea problemelor ridicate de aglomerarea din zonele urbane şi coridoarele situate în zone sensibile; precum şi
îmbunătăţirea transporturilor intermodale.
Deputaţii solicită insistent Comisiei să prezinte, până cel târziu în iunie 2008, un model general aplicabil, transparent şi comprehensibil de evaluare a costurilor externe ale tuturor modurilor de transport, destinat să servească, în viitor, drept bază de calcul a taxelor percepute pentru utilizarea infrastructurilor; constată că acest model trebuie, în conformitate cu Directiva 2006/38/CE, să fie însoţit de o analiză a efectelor internalizării costurilor externe pentru toate modurile de transport şi de o strategie de aplicare progresivă a acestui model tuturor modurilor de transport; aşteaptă din partea Comisiei să prezinte, în paralel cu această iniţiativă, propuneri legislative, începând cu revizuirea directivei Eurovignette.
Deputaţii consideră că transportul feroviar - ca mod de transport cu un consum redus de energie şi care generează cele mai reduse emisii de CO 2 (îndeosebi datorită utilizării centralelor nucleare ca sursă de energie electrică) - prezintă un important potenţial de dezvoltare, nu numai în logistica transportului de mărfuri, ci şi în ceea ce priveşte transportul de pasageri pe distanţe mici şi medii.
Ei invită Comisia, Statele Membre şi sectorul feroviar:
să realizeze, cât mai curând posibil, un „spaţiu unic” sau o „piaţă unică” feroviară europeană;
să elimine, în acest scop, barierele tehnice şi să adopte măsuri care să conducă la realizarea unui sistem unic de gestionare a traficului (ERTMS) şi la soluţii inter-operabile; precum şi
să amelioreze prestaţiile oferite şi calitatea serviciilor, atât în cazul transportului de mărfuri, cât şi în acela al transportului de pasageri.
Deputaţii consideră că, în ciuda reducerii cu 1-2% a consumului de carburant pe pasager pe kilometru, realizată de companiile aeriene în ultimii zece ani, şi a reducerii semnificative a poluării sonore, impactul total al aviaţiei civile asupra mediului s-a accentuat, din cauza creşterii semnificative a traficului; solicită, în consecinţă:
includerea transportului aerian în sistemul de comercializare a cotelor de emisie şi utilizare mai extinsă a sistemului european de nouă generaţie pentru gestionarea traficului aerian (SESAR);
introducerea unei diferenţieri în funcţie de emisiile asociate taxelor de decolare şi de aterizare pe aeroporturi;
instituirea iniţiativei tehnologice comune „Clean Sky” vizând reducerea emisiilor de CO 2 şi de NO x şi a poluării sonore;
să se pună capăt fragmentării spaţiului aerian european prin crearea unui veritabil cer unic european;
adoptarea unor măsuri concrete pentru reducerea aglomeraţiei din aeroporturi; precum şi
asigurarea unei mai bune integrări co-modale şi logistice a aeroporturilor, prin facilitarea accesului lor la reţeaua feroviară.
Deputaţii constată o creştere continuă a emisiilor generate de sectorul transportului maritim şi recomandă, în special:
reducerea emisiilor de substanţe de tipul CO 2 , SO 2 şi al oxizilor de azot provenind de la nave;
introducerea şi promovarea utilizării surselor de energie regenerabile, cum sunt cea eoliană şi cea solară;
aprovizionarea de la instalaţii aflate pe uscat a navelor trase la ancoră;
examinarea cu atenţie a posibilităţii de limitare a emisiilor graţie sistemului de comercializare a cotelor de emisie, fără sancţionarea transportului maritim, care afectează în cea mai mică măsură mediul (alături de transportul pe căi navigabile interne), nici favorizarea altor moduri de transport care afectează într-o mai mare măsură mediul; precum şi
convenirea unei politici fluviale europene integrate, sprijinind, prin urmare, iniţiative de genul NAIADES (Program de acţiune european integrat pentru transportul pe căi navigabile interne), prin care se obţine o îmbunătăţire suplimentară a transportului pe căi navigabile interne şi a bilanţului său de mediu.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-011-RO DOC XML V0//RO
-//EP//TEXT IM-PRESS 20080307BRI23279 ITEM-013-RO DOC XML V0//RO
Relaţii externe
Deputaţii discută despre situaţia din Gaza şi Israel
2008-03-17 - 16:07
Uniunea Europeană trebuie să impulsioneze negocierile de pace dintre israelieni şi palestinieni - a declarat, luni, Preşedintele Parlamentului European, Hans-Gert Pöttering, într-o dezbatere privind situaţia din Orientul Mijlociu.
"Procesul de pace lansat la Annapolis nu trebuie să se bazeze pe violenţă şi teroare", a subliniat el.
Preşedintele Pöttering, vorbind în numele Parlamentului European, s-a declarat "indignat şi îngrozit" de imaginile difuzate de canalele de televiziune de la faţa locului, cu "forţe militare disproporţionate" desfăşurate împotriva palestinienilor şi cu "atacul sângeros" asupra unei şcoli din Ierusalim.
El a condamnat actele de violenţă comise de Hamas şi de palestinieni extremişti şi a cerut guvernului israelian să dea curs cererilor de pace ale unei părţi considerabile de palestinieni.
Liderii grupărilor politice
Joseph Daul (PPE-DE, FR): "Comunitatea internaţională n-ar trebui să judece părţile în conflict în Orientul Mijlociu, ci să le ajute să se întoarcă la masa negocierilor".
La finalul unei vizite a unei delegaţii PPE-DE în Orientul Mijlociu, Daul a precizat: Europa ar trebui să fie mult mai activă în regiune, moderaţii israelieni şi palestinieni ar trebui să fie încurajaţi mai mult şi ambele părţi ar trebui convinse să pună capăt oricăror tipuri de atacuri.
Martin Schulz (PSE, DE) a declarat inacceptabil faptul că "ceea ce se construieşte cu fonduri Europene în zonă este distrus fără motiv".
"Este esenţial ca actele de violenţă să se oprească, atunci de ce eşuează întotdeauna negocierile?"
De ambele părţi "există acei care au un interes în continuarea violenţei".
"Radicalii au nevoie de acest conflict pentru a-şi legitima existenţa, aşa cum s-a întâmplat de zeci de ani".
Europa îi poate convinge că nu-şi vor putea realiza obiectivele astfel.
Graham Watson (ALDE, UK): "Situaţia din Gaza constituie un dezastru umanitar.
Gaza este asediată, iar blocarea a circa 1,5 milioane de persoane, fără curent electric, apă, canalizare, a adus situaţia la cel mai grav stadiu din 1967".
În privinţa strategiei, "Uniunea Europeană urmează Statele Ujnite", chiar dacă investiţiile Europene în infrastructura palestiniană "sunt distruse de armata israeliană, care foloseşte armament american".
Violenţele vor continua cât timp Israelul va căuta să "destabilizeze fiecare interlocutor şi Hamas va lansa rachete, chiar dacă ştie că răspunsul va fi disproporţionat".
Watson a adresat un apel părţilor să examineze cu atenţie problemele şi să găsească o modalitate de a trăi împreună.
Brian Crowley (UEN, IE): "În fiecare zi se pierd vieţi ale unor oameni nevinovaţi, iar forţele moderaţiei sunt din ce în ce mai mult îndepărtate".
Orice fel de act terorist trebuie să fie contracarat în aşa fel încât dreptul la viaţă să fie respectat.
O soluţie ce prevede două state va fi valabilă doar dacă ambele state sunt viabile, a spus Crowley.
"Când statele sunt recunoscute, atunci şi liderii lor trebuie să fie recunoscuţi", a continuat el.
Daniel Cohn-Bendit (Verzi/ALE, DE): "N-avem nevoie de dialog, ci de negocieri (...) iar Uniunea Europeană are nevoie de propria sa strategie".
"Negocierile vor trebui să înceapă cu încetarea focului şi cu trimiterea de ajutoare, iar Israelului ar trebui să i se spună că dacă nu opreşte imediat construcţiile de aşezări, Uniunea nu-i va mai acorda sprijinul".
Uniunea Europeană trebuie să trimită un mesaj politic clar - "această situaţie nu poate continua"; "politica de colonizare a Israelului constituie un pericol pentru statul Israel, iar atacurile palestiniene sunt împotriva intereselor palestiniene".
Francis Wurtz (GUE/NGL, FR): "Pentru a opri definitiv acest ciclu infernal dste nevoie de mult curaj (...) motivul principal îl constituie ocupaţia, şi de aici, cruzimea şi umilirile, o permanentă sursă de ură, disperare şi dorinţă de răzbunare.
Nimic nu poate justifica această continuă ocupaţie".
Bastiaan Belder (IND/DEM, NL) a precizat că numărul rachetelor lansate dinspre partea palestiniană a crescut, din 2001, cu 500% şi că activităţile israelienilor sunt justificate de nevoia de a-şi proteja cetăţenii.
"Afirmaţiile conform cărora Israelul acţionează cu acte de violenţă disproporţionate constituie o tactică utilizată de Hamas şi de alte organizaţii palestiniene".
Jim Allister (NI, UK): "Trebuie să se facă distincţie între atacurile orchestrate dinspre Gaza şi dreptul Israelului de a se apăra.
Israelul este un stat recunoscut în plan internaţional, care acceptă o soluţie ce prevede două state.
Israelul are dreptul să se apere".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-012-RO DOC XML V0//RO
-//EP//TEXT IM-PRESS 20080307BRI23279 ITEM-014-RO DOC XML V0//RO
Relaţii externe
Irak: Sprijin pentru o guvernare democratică, şi intensificarea prezenţei Europene în regiune
2008-03-17 - 16:07
Consiliul ar trebui să se angajeze mai mult în ce priveşte asistenţa pentru Irak şi să îmbunătăţească transparenţa ajutoarelor sale către această ţară, precizează un raport realizat de Ana Gomes (PSE, PT) privind rolul Uniunii Europene în Irak.
Raportul cere Consiliului "să sporească atât cantitatea cât şi calitatea sprijinului European la eforturile Naţiunilor Unite în vederea unui Irak stabil, unfiicat, prosper şi democratic".
Raportul cere Consiliului să canalizeze sprijinul acordat de Uniune guvernării democratice în special către trei obiective: consolidarea coordonării dintre guvern și Consiliul Reprezentanților, consolidarea procedurilor electorale la nivel local, consolidarea democrației locale prin mecanisme consultative care să atragă populația să participe la procesul decizional.
Raportul îndeamnă Comisia să îmbunătăţească situația precară a irakienilor refugiați în Iordania și Siria, precum și în alte țări din regiune afectate de criza refugiaților irakieni, și să sporească substanțial transparența și eficacitatea asistenței acordate de UE refugiaților irakieni din țările respective.
Transparenţa asistenţei Europene
Parlamentul cere Consiliului să recomande insistent Comisiei să garanteze o creștere semnificativă a transparenței și eficienței asistenței Uniunii Europene pentru Irak, prin: efectuarea de operațiuni direct în teritoriu, acolo unde o permite situația de securitate, garantarea direcționării ajutorului acordat de Uniune către îmbunătățirea gestionării finanțelor publice și a controlului bugetar, în scopul îmbunătățirii capacității Guvernului Irakului de a efectua plăți din fondurile publice.
Parlamentul încurajează, totodată, utilizarea pe scară largă a Instrumentului European pentru Democrație și Drepturile Omului (EIDHR), pentru a se oferi astfel asistență tehnică și financiară organizațiilor societății civile, pentru a se putea îmbunătăţi drepturile femeilor, copiilor şi minorităţilor şi pentru lupta împotriva muncii copiilor, a prostituției infantile și a traficului cu copii, combaterea detenției arbitrare și a torturii, și abolirea pedepsei capitale.
Chestiuni de securitate
Raportul reafirmă solicitarea Parlamentului pentru conferirea unui caracter juridic obligatoriu Codului de conduită al Uniunii Europene privind exporturile de arme, prin îmbunătățirea misiunii de supraveghere a stocurilor din Bosnia și Herțegovina, încredințată operațiunii Althea a EUFOR, prin distrugerea stocurilor din Balcani și prin acordarea de asistență autorităților irakiene în vederea eliminării surplusurilor de arme de calibru mic și armament ușor prin intermediul unor programe de dezarmare, demobilizare și reintegrare.
Deputaţii Europeni cer inițierea unui dialog cu SUA, care să urmărească o multilateralizare sporită a rolului jucat de comunitatea internațională în Irak, prin utilizarea cadrului oferit de ONU.
Ei cer Forței Multinaționale din Irak să se angajeze față de Guvernul Irakului și să-și asume răspunderea privind situația celor 24000 de prizonieri aflați în custodia sa, astfel încât să garanteze respectarea dreptului acestora la un proces echitabil, precum și ale drepturilor fundamentale ale omului în ceea ce-i privește.
Deputaţii cer stabilirea unor orientări precise privind recurgerea la serviciile societăților militare și de securitate private de către instituțiile Uniunii Europene; şi cer Turciei să respecte integritatea teritorială a Irakului şi să nu răspundă acțiunilor teroriste prin acțiuni militare pe teritoriul irakian; să solicite autorităților irakiene să nu permită utilizarea teritoriului irakian drept punct de plecare al acțiunilor teroriste îndreptate împotriva Turciei.
Relaţiile Uniunea Europeană-Irak
Deputaţii cer Consiliului să încurajeze reînnoirea relațiilor și a schimburilor bilaterale politice, diplomatice, culturale și economice între Statele Membre și Irak.
Ei cer, totodată, creșterea dimensiunilor, responsabilităților și resurselor delegației Comisiei în Bagdad.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-013-RO DOC XML V0//RO
-//EP//TEXT IM-PRESS 20080307BRI23279 ITEM-015-RO DOC XML V0//RO
Dezvoltare şi cooperare
Politica Europeană de cooperare pentru dezvoltare pentru noile State Membre
2008-03-17 - 16:07
Parlamentul a adoptat, joi, un raport privind Politica Europeană de cooperare pentru dezvoltarea noilor State Membre, ce conţine modalităţile în care Statele Membre ar trebui să pună în aplicare această politică, în întregime parte a acquis-ului comunitar.
Raportul menţionează ţările prioritare pentru fiecare nou Stat Membru.
Noile State Membre s-au angajat să realizeze, în materie de asistență oficială pentru dezvoltare (AOD), un obiectiv de 0,17 % din venitul național brut (VNB) până în 2010 și de 0,33% până în 2015.
Se pare, însă, că multe dintre noile State Membre nu sunt în măsură să realizeze obiectivul de a cheltui 0,17% din VNB pentru AOD până în 2010 și că unele dintre ele ar putea considera că AOD poate fi vizată în cadrul reducerilor generale de buget, provocate de necesitatea de a reduce datoria publică.
Deputaţii subliniază că Uniunea Europeană trebuie să ajute noile State Membre să integreze acquis-ul comunitar, din care face parte şi politica de dezvoltare.
Prioritățile noilor State Membre după terminarea perioadei de tranziție sunt stabilite în funcție de relațiile istorice și implică țările vecine , iar marea parte a bugetului de cooperare pentru dezvoltare a noilor State Membre se îndreaptă către vecinii lor cei mai apropiați și către țările din Comunitatea Statelor Independente (CSI).
Deputaţii solicită Uniunii Europene să valorifice oportunitatea oferită de aderarea noilor State Membre pentru a consolida prezența strategică a Uniunii în Europa de Est, Asia Centrală și Caucaz, regiuni ale lumii către care, până în prezent, ajutorul European era mai puțin îndreptat, dar care trebuie să răspundă la numeroase provocări în domeniul dezvoltării.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080307BRI23279 FULL-TEXT DOC XML V0//RO
-//EP//TEXT IM-PRESS 20080307BRI23279 ITEM-014-RO DOC XML V0//RO
-//EP//TEXT IM-PRESS 20080307BRI23279 ITEM-COVER-RO DOC XML V0//RO
-//EP//TEXT IM-PRESS 20080307BRI23279 ITEM-001-RO DOC XML V0//RO
-//EP//TEXT IM-PRESS 20080307BRI23279 ITEM-002-RO DOC XML V0//RO
-//EP//TEXT IM-PRESS 20080307BRI23279 ITEM-003-RO DOC XML V0//RO
-//EP//TEXT IM-PRESS 20080307BRI23279 ITEM-004-RO DOC XML V0//RO
-//EP//TEXT IM-PRESS 20080307BRI23279 ITEM-005-RO DOC XML V0//RO
-//EP//TEXT IM-PRESS 20080307BRI23279 ITEM-006-RO DOC XML V0//RO
-//EP//TEXT IM-PRESS 20080307BRI23279 ITEM-007-RO DOC XML V0//RO
-//EP//TEXT IM-PRESS 20080307BRI23279 ITEM-008-RO DOC XML V0//RO
-//EP//TEXT IM-PRESS 20080307BRI23279 ITEM-009-RO DOC XML V0//RO
-//EP//TEXT IM-PRESS 20080307BRI23279 ITEM-010-RO DOC XML V0//RO
-//EP//TEXT IM-PRESS 20080307BRI23279 ITEM-011-RO DOC XML V0//RO
-//EP//TEXT IM-PRESS 20080307BRI23279 ITEM-012-RO DOC XML V0//RO
-//EP//TEXT IM-PRESS 20080307BRI23279 ITEM-013-RO DOC XML V0//RO
-//EP//TEXT IM-PRESS 20080307BRI23279 ITEM-014-RO DOC XML V0//RO
-//EP//TEXT IM-PRESS 20080307BRI23279 ITEM-015-RO DOC XML V0//RO
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080307BRI23279 ITEM-COVER-RO DOC XML V0//RO
-//EP//TEXT IM-PRESS 20080307BRI23279 ITEM-001-RO DOC XML V0//RO
-//EP//TEXT IM-PRESS 20080307BRI23279 ITEM-002-RO DOC XML V0//RO
-//EP//TEXT IM-PRESS 20080307BRI23279 ITEM-003-RO DOC XML V0//RO
-//EP//TEXT IM-PRESS 20080307BRI23279 ITEM-004-RO DOC XML V0//RO
-//EP//TEXT IM-PRESS 20080307BRI23279 ITEM-005-RO DOC XML V0//RO
-//EP//TEXT IM-PRESS 20080307BRI23279 ITEM-006-RO DOC XML V0//RO
-//EP//TEXT IM-PRESS 20080307BRI23279 ITEM-007-RO DOC XML V0//RO
-//EP//TEXT IM-PRESS 20080307BRI23279 ITEM-008-RO DOC XML V0//RO
-//EP//TEXT IM-PRESS 20080307BRI23279 ITEM-009-RO DOC XML V0//RO
-//EP//TEXT IM-PRESS 20080307BRI23279 ITEM-010-RO DOC XML V0//RO
-//EP//TEXT IM-PRESS 20080307BRI23279 ITEM-011-RO DOC XML V0//RO
-//EP//TEXT IM-PRESS 20080307BRI23279 ITEM-012-RO DOC XML V0//RO
-//EP//TEXT IM-PRESS 20080307BRI23279 ITEM-013-RO DOC XML V0//RO
-//EP//TEXT IM-PRESS 20080307BRI23279 ITEM-014-RO DOC XML V0//RO
-//EP//TEXT IM-PRESS 20080307BRI23279 ITEM-015-RO DOC XML V0//RO
