ÎNTREBARE CU SOLICITARE DE RĂSPUNS SCRIS P-2149/09
adresată de Ioan Lucian Hămbăşan (PPE-DE)
Comisiei
(26 martie 2009)
Subiect: Garantarea dreptului la proprietate
În comuna Şelimbăr din judeţul Sibiu, România, locuitorii (peste 60 de familii) şi-au construit propria reţea de curent în lipsa investiţiilor în infrastructură de către Electrica SA (Compania de distribuţie a electricităţii în România) şi/sau de către autorităţile locale.
Sătenii au investit peste 400000 RON în acest scop.
Odată cu intrarea în funcţiune a instalaţiei, aceasta a intrat în proprietatea Electrica potrivit legii nr.
13/2007.
Această societate cerând chiar bani suplimentari de la săteni pentru lucrări de modernizare a reţelei.
În acest context aş dori să întreb Comisia Europeană: —
daca în acest caz legislaţia naţională nu contravine legislaţiei Europene ce garantează dreptul la proprietate şi —
dacă Comisia Europeană a analizat situaţia de monopol în care se află Electrica SA, localnicii din comuna Şelimbăr neavând nici o soluţie alternativă la îndemână.
În cazul în care se constată încălcarea normelor europene şi principiile pieţei unice, aş dori să cer Comisiei să ia măsurile necesare pentru găsirea unei soluţii echitabile pentru cetăţeni.
