Răspuns dat de dna Vassiliou, în numele Comisiei
(22 octombrie 2009)
Barometrul Uniunii Europene privind scleroza multiplă este o inițiativă în cadrul proiectului „Scleroza multiplă - avantajul informației” (Multiple Sclerosis – The information dividend) inițiat de Platforma europeană privind scleroza multiplă (EMSP).
Finanțarea acestui proiect a fost decisă în 2006 în urma unei selecții în cadrul Programului privind sănătatea publică JO L 301, 20.11.2007 . , pentru a ameliora calitatea informațiilor și a înregistrării pacienților afectați de scleroză multiplă, proiectul fiind conceput pentru a identifica problemele întâmpinate de acești pacienți în privința accesului la diagnostic și la tratament.
În perioada președinției germane a Consiliului, s-a desfășurat o conferință europeană privind scleroza multiplă în Belgia (mai 2007), cu sprijinul Comisiei Europene.
Codul de bune practici privind drepturile și calitatea vieții persoanelor afectate de scleroza multiplă, conceput în 2003 de către Platforma europeană privind scleroza multiplă (EMSP), a fost declarat de participanți ca fiind cel mai solid punct de pornire pentru a evidenția inegalitățile semnificative care există între țări în ceea ce privește gestionarea și furnizarea de tratament și îngrijiri medicale pentru scleroza multiplă.
Comisia consideră acest cod binevenit http://ec.europa.eu/health/ph_information/dissemination/diseases/neuro_en.htm .
Pentru a pune în aplicare recomandările incluse în Cod, statele membre ar trebui să promoveze codul cu ajutorul autoritățile naționale competente în domeniul sănătății, al ocupării forței de muncă și al afacerilor sociale.
