ÎNTREBARE CU SOLICITARE DE RĂSPUNS SCRIS E-1407/10
adresată de Cătălin Sorin Ivan (S&D)
Comisiei
(11 martie 2010)
Subiect: Dialogul dintre Republica Moldova şi Uniunea Europeană privind regimul vizelor
Procesul de „europenizare” a cetăţenilor a jucat un rol primordial în drumul spre aderarea europeană a statelor din fostul bloc estic.
Iar acest proces a fost facilitat de un acces din ce în ce mai uşor al cetăţenilor acestor state în Uniunea Europeană.
De aceea port o atenţie deosebită angajării unui dialog între Republica Moldova şi Uniunea Europeană privind procesul de liberalizare graduală a vizelor pentru cetăţenii Republicii Moldova.
Cer Comisiei Europene să mă informeze care sunt paşii şi dacă a elaborat sau intenţionează să elaboreze un plan de dialog cu autorităţile Republicii Moldova privind liberalizarea graduală a vizelor.
