Săptămâna parlamentară online Săptămâna parlamentară online
Începând cu 14 aprilie, grupurile politice îşi pregătesc poziţiile pe care le vor adopta în cadrul sesiunii, săptămâna viitoare la Strasbourg.
Tot săptămâna aceasta, deputaţii europeni se vor reuni în comisii pentru a discuta, printre altele, comerţul cu ţările în curs de dezvoltare şi femeile în islam.
O delegaţie de la Parlamentul European va întâlni lideri din Kosovo, iar primul ministru irakian va face o vizită Comisiei pentru Afaceri externe.
Urmăriţi evenimentele parlamentare online!
Joi dimineaţă, între 9.00-12.30 CET, Comisia pentru Comerţ Internaţional va organiza un seminar privind acordurile de parteneriat economic cu statele ACP (Africa, Caraibe şi Pacific) - acorduri în curs de negociere şi care vor fi compatibile cu regulile Organizaţiei Mondiale a Comerţului.
La seminar va participa şi comisarul european pentru comerţ, Peter Mandelson.
Luni, Comisia pentru Drepturile femeii şi egalitatea între sexe va vota asupra unui raport privind femeile şi ştiinţa - redactat de Britta Thomsen (Grupul Socialist din Parlamentul European, Danemarca).
Tot în cadrul Comisiei pentru Drepturile femeii, deputaţii europeni vor discuta despre prostituţie şi sănătate în Uniunea Europeană dar şi despre situaţia din Turcia.
O audiere publică organizată joi în cadrul aceleiaşi comisii va fi dedicată situaţiei femeilor din islam.
Urmăriţi audierea în direct joi, între 9.30-12.30 CET, pe EP Live!
Miercuri, Comisia pentru Afaceri externe îl va primi, în cadrul unui schimb de opinii, pe primul ministru irakian Nouri al-Maliki.
Între 17-19 aprilie, o delegaţie formată din şase deputaţi europeni, condusă de deputata europeană germană Doris Pack (Grupul Partidului Popular European (Creştin-Democrat) şi al Democraţilor Europeni) va fi în Priştina pentru a se întâlni cu preşedintele Kosovo, Fatmir Sejdiu, primul ministru, Hashim Thaçi şi preşedintele Adunării Naţionale, Jakup Krasniqi.
Activitatea online: Pöttering în Qatar, Burma, hochei pe gheaţă Luni, puteţi citi pe site-ul nostru despre vizita preşedintelui Parlamentului European, Hans-Gert Pöttering, în Qatar şi un rezumat al sesiunii de la Bruxelles de săptămâna trecută.
În fiecare zi, săptămâna aceasta, vom publica detalii despre vizita deputaţilor europeni de la Comisia pentru Libertăţi civile în centrele de detenţie a imigranţilor din Danemarca.
Joi vom analiza rapoartele Parlamentului European referitoare la vacanţe, asigurarea de călătorie şi serviciile bancare.
Marţi, Cupa Stanley va avea o apariţie specială la Bruxelles, celebrând 100 de ani de hochei pe gheaţă internaţional - citiţi raportul nostru special miercuri!
Burma va fi subiectul unui articol pe site-ul nostru miercuri - cu o lună înaintea referendumului privind noua constituţie.
Grupurile politice pregătesc sesiunea Deputaţii europeni vor dedica cea mai mare parte a timpului lor săptămâna aceasta reuniunilor în cadrul grupurilor politice, unde vor pregăti activitatea din plen de săptămâna viitoare.
Pe ordinea de zi a sesiunii se numără declaraţia Comisiei Europene privind totalitarismul, descărcarea de buget pe anul 2006, biodiversitatea, comerţul şi ajutorul pentru dezvoltare.
20080414INS26465 Urmăriţi evenimentele online!
Comisiile parlamentare Evenimentele de săptămâna aceasta - pagina de presă (în engleză) Activităţi: Pe scurt
