A6-0098/2009
25.2.2009
***III
RAPORT
referitor la proiectul comun, aprobat de Comitetul de conciliere, de regulament al Parlamentului European și al Consiliului privind normele și standardele comune pentru organizațiile cu rol de inspecție și control al navelor (Reformare)
(PE-CONS 3720/2008 – C6‑0043/2009 – 2008/0237B(COD))
Delegația Parlamentului European la Comitetul de conciliere
Președinta delegației: Rodi Kratsa-Tsagaropoulou
Raportor: Luis de Grandes Pascual
PE 418.434v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba pozi ț ia comună majoritatea membrilor care compun Parlamentul pentru a respinge sau a modifica pozi
ț ia comună
*** Aviz conform
majoritatea membrilor care compun Parlamentul, cu excep ț ia cazurilor prevăzute la articolele 105, 107, 161 ș i 300 din Tratatul CE ș i la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba pozi ț ia comună majoritatea membrilor care compun Parlamentul pentru a respinge sau a modifica pozi
ț ia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
PROCEDURĂ...........................................................................................................................10
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la proiectul comun, aprobat de Comitetul de conciliere, de regulament al Parlamentului European și al Consiliului privind normele și standardele comune pentru organizațiile cu rol de inspecție și control al navelor (Reformare)
(PE-CONS 3720/2008 – C6‑0043/2009 – 2008/0237B(COD) )
(Procedura de codecizie: a treia lectură)
Parlamentul European,
– având în vedere proiectul comun aprobat de Comitetul de conciliere (PE-CONS 3720/2008 – C6-0043/2009 ),
– având în vedere poziția sa în primă lectură
JO C 74 E, 20.3.2008, p.
632. referitoare la propunerea Comisiei înaintată Parlamentului European și Consiliului ( COM(2005)0590 ),
– având în vedere poziția sa în a doua lectură
Texte adoptate, 24.9.2008, P6_TA(2008)0048 . referitoare la poziția comună a Consiliului
JO C 190 E, 29.7.2008, p.
1. ,
– având în vedere avizul emis de Comisie privind amendamentele Parlamentului la poziția comună ( COM(2008)0826 )
Nepublicat încă în JO. ,
– având în vedere articolul 251 alineatul (5) din Tratatul CE,
– având în vedere articolul 65 din Regulamentul său de procedură,
– având în vedere raportul delegației sale la Comitetul de conciliere ( A6-0098/2009 ),
1. aprobă proiectul comun;
2. încredințează Președintelui sarcina de a semna actul, împreună cu Președintele Consiliului, în conformitate cu articolul 254 alineatul (1) din Tratatul CE;
3. încredințează Secretarului său General sarcina de a semna actul, după ce s-a verificat îndeplinirea corespunzătoare a tuturor procedurilor, și de a asigura, de comun acord cu Secretarul General al Consiliului, publicarea sa în Jurnalul Oficial al Uniunii Europene ;
4. încredințează Președintelui sarcina de a transmite prezenta rezoluție legislativă Consiliului și Comisiei.
EXPUNERE DE MOTIVE
I. Context
I.1 Cel de-al treilea pachet maritim
Cel de-al treilea pachet maritim (cunoscut, de asemenea, sub denumirea de pachetul Erika III) a fost propus de Comisie la sfârșitul lui 2005.
Acest pachet reprezintă continuarea pachetelor Erika I și II, care au fost propuse în urma accidentului petrolierului Erika petrecut în 1999 în largul coastei franceze a Atlanticului.
El a reprezentat, de asemenea, o urmare a rezoluției Parlamentului din 21 aprilie 2004 prezentată de Comisia temporară pentru îmbunătățirea siguranței maritime (MARE), care a fost înființată în urma accidentului petrolierului Prestige în 2002.
Obiectivul general al celui de-al treilea pachet maritim constă în consolidarea în continuare a legislației UE din domeniul siguranței și transpunerea principalelor instrumente internaționale în legislația comunitară.
Cele șapte propuneri care fac parte din pachet vizează prevenirea accidentelor (prin îmbunătățirea calității pavilioanelor europene, revizuirea legislației referitoare la controlul efectuat de statul de port și la monitorizarea traficului naval, precum și prin rectificarea normelor referitoare la societățile de clasificare) și asigurarea luării unor măsuri eficiente în caz de accident (prin elaborarea unui cadru armonizat de investigare a accidentelor, introducerea unor norme de despăgubire a pasagerilor în caz de accident și a unor norme referitoare la răspunderea proprietarilor de nave, însoțite de un regim de asigurare obligatoriu).
I.2 Prezenta propunere
Scopul propunerii Comisiei este de a actualiza normele și standardele comune aplicabile în UE referitoare la organismele cu rol de inspecție și control al navelor și la activitățile în domeniu ale administrațiilor maritime.
Principala sarcină o reprezintă revizuirea dispozițiilor legislative incluse în Directiva 94/57/CE referitoare la organizațiile de reglementare, cunoscute, de asemenea, sub denumirea de „societăți de clasificare”, care sunt responsabile în prezent de efectuarea inspecțiilor pe vase și de eliberarea licențelor pentru acestea.
Propunerea Comisiei consolidează și clarifică rolul societăților de clasificare recunoscute de UE, deoarece, în procesul de inspectare și certificare a siguranței navelor maritime, s-au identificat o serie de deficiențe semnificative.
Trebuie efectuată o supraveghere atentă de către autoritățile în drept, pentru a garanta faptul că aceste organizații, cărora le revine sarcina de a asigura faptul că navele care călătoresc pe mările noastre respectă standardele de siguranță și poluare internaționale relevante, își desfășoară activitatea în mod independent și cu rigurozitate.
II.
Procedura legislativă înainte de conciliere
II.1 Cel de-al treilea pachet maritim în prima ș i a doua lectură
Parlamentul a considerat întotdeauna pachetul maritim ca un întreg, drept care dosarele conținute de acesta au fost întotdeauna tratate împreună.
Prima lectură a celor șapte propuneri a avut loc în martie-aprilie 2007.
În Consiliu s-a ajuns la un acord politic asupra a șase dintre cele opt propuneri (un dosar s-a împărțit într-o directivă și un regulament) în cadrul reuniunilor sale din iunie și noiembrie 2007.
Două dosare (privind obligațiile și răspunderea civilă a statelor de pavilion) au rămas totuși blocate pentru că statele membre nu au dorit să adopte această legislație la nivel european.
Tentativa de deblocare a acestor dosare din aprilie 2008 s-a soldat cu un eșec.
Statele membre au încercat să preseze Parlamentul să continue procedura legislativă referitoare la cele șase propuneri trimițând pozițiile comune.
Parlamentul și-a exprimat în cele din urmă acordul față de această abordare pentru a avansa.
După transmiterea pozițiilor comune în iunie 2008, Parlamentul a continuat totuși să preseze Consiliul să progreseze în ceea ce privește cele două dosare restante (cunoscute sub denumirea de cele „două dosare lipsă”).
Acest lucru s-a realizat prin includerea fondului acestor dosare, prin intermediul amendamentelor, în câteva dintre dosarele legislative active din pachet.
Negocierile desfășurate în paralel asupra celor șase dosare în a doua lectură au continuat fără succes.
Soarta celor „două dosare lipsă” și dificultățile întâmpinate în unele dosare au condus la decizia de a nu se ajunge la niciun acord în a doua lectură în niciun dosar.
În plen, Parlamentul a restabilit amendamentele sale din prima lectură pentru toate dosarele, precum și amendamentele care încorporează fondul celor „două dosare lipsă”.
Ulterior, cele șase dosare au ajuns la conciliere.
II.2.
Prezenta propunere în prima ș i a doua lectură
Parlamentul și-a exprimat acordul față de modul de abordare a acestui dosar de către Comisie.
În primă lectură, Parlamentul a încercat în principal să clarifice și să îmbunătățească propunerea (de exemplu, rolul organizațiilor recunoscute care acționează în numele statului sau crearea unui comitet de evaluare pentru a evalua sistemele de gestionare a calității ale organizațiilor recunoscute).
În poziția sa comună, Consiliul s-a arătat favorabil poziției Parlamentului adoptată în primă lectură și nicio chestiune majoră nu a scindat cele două instituții în a doua lectură.
Principala modificare introdusă de Consiliu a constituit-o împărțirea propunerii inițiale în două instrumente juridice separate (o directivă și un regulament), măsură care a fost acceptată de Parlament și Comisie, întrucât aduce mai multă claritate juridică.
III.
Concilierea
III.1 Cel de-al treilea pachet maritim în cadrul procedurii de conciliere
În urma votului din cea de-a doua lectură din 24 septembrie 2008 și având în vedere voința politică de finalizare a etapei concilierii sub Președinția franceză, delegația Parlamentului la comitetul de conciliere s-a constituit foarte repede, la 7 octombrie 2008.
În paralel, presiunea exercitată de Parlament asupra Consiliului pentru a se ajunge la un acord cu privire la cele „două dosare lipsă” a început să dea roade.
În urma unei reuniuni informale a Consiliului în care problema a fost analizată în prezența președintelui Comisiei TRAN, Paolo Costa, s-a ajuns la un acord politic în ambele dosare, la 9 octombrie 2008.
Parlamentul și Consiliul au organizat două reuniuni tripartite (la 4 noiembrie și la 2 decembrie), precum și o reuniune informală cu privire la dosarele cele mai dificile în perioada premergătoare comitetului de conciliere, care a fost convocat la 8 decembrie și care a încheiat negocierile.
S-au organizat două reuniuni ale delegației Parlamentului (la 5 noiembrie și la 3 decembrie) și o serie de reuniuni ale echipei de negociere, care i-a inclus în mod excepțional, din cauza mărimii pachetului, pe coordonatorii Comisiei TRAN.
La 8 decembrie s-a ajuns la un acord cu privire la ultimele chestiuni nerezolvate din dosarul cel mai dificil (cel al lui Paolo Costa).
În aceeași seară, Parlamentul a înmânat Președinției scrisori de confirmare a voinței sale de a se ajunge la un acord încă din a doua lectură în cazul celor „două dosare lipsă”, oferind astfel Consiliului posibilitatea de a adopta cele două poziții comune ale sale la reuniunea din 9 decembrie.
Consiliul a fost reprezentat în comitetul de conciliere de dl Bussereau, președintele în exercițiu al Consiliului și Secretarul de stat pentru transporturi al Franței.
Comisia a fost reprezentată de vicepreședintele Tajani.
Acest lucru a demonstrat o dată în plus faptul că, în cazul unor negocieri foarte dificile, implicarea părților situate la cel mai înalt nivel politic și dinamica unei sesiuni de conciliere desfășurate în cursul serii pot influența deciziile în vederea obținerii unui acord.
În general, rezultatul concilierii este pozitiv pentru Parlament.
Pe lângă obținerea unui acord în paralel referitor la „cele două dosare lipsă”, s-au înregistrat numeroase progrese și în ceea ce privește textele convenite în cadrul procedurii de conciliere.
Acest lucru s-a datorat în special solidarității dintre deputați, care nu au permis finalizarea niciunui dosar înainte de a se ajunge la un acord global în privința tuturor.
Circumstanțele speciale ale pachetului maritim au demonstrat, cu toate acestea, că situația în care aceeași președinție este responsabilă cu negocierile în a doua și a treia lectură nu este una ideală.
În cadrul Coreper, președinția pare să fi întâmpinat dificultăți în a convinge statele membre să mai facă încă un efort, deoarece, din punct de vedere psihologic, negocierile durau deja de prea mult timp.
Pe de altă parte, în ceea ce privește Parlamentul, odată cu concilierea a debutat o nouă etapă, în timp ce în cadrul Consiliului, având aceeași președinție, s-a considerat că aceasta este continuarea aceleiași etape.
III.2 Prezenta propunere în cadrul procedurii de conciliere
Negocierile referitoare la acest dosar în cadrul procedurii de conciliere s-au finalizat la nivelul reuniunilor tripartite, anterior reuniunii comitetului de conciliere, care nu a analizat decât dosarul care mai rămăsese deschis.
Principalele puncte ale acordului pot fi rezumate astfel:
· Trimiterea la Conven ț ia ONU privind dreptul maritim : s-a eliminat un considerent controversat care făcea trimitere la UNCLOS, deoarece atât Parlamentul, cât și Comisia au considerat că acesta ar submina Regulamentul.
· Evaluarea ș i certificarea calită ț ii prin intermediul unui organism comun: organismul va fi denumit „entitate independentă de evaluare și certificare a calității”, un compromis satisfăcător atât pentru Parlament, care dorea sublinierea independenței organismului, cât și pentru Consiliu, care urmărea ca forma finală să fie adoptată chiar de organizații.
V. Concluzie
Acordul obținut la finalul procedurii de conciliere include principalele puncte incluse în amendamentele Parlamentului în a doua lectură.
În consecință, delegația recomandă Parlamentului să aprobe proiectul comun în a treia lectură.
PROCEDURĂ
Titlu
Proiect comun, aprobat de Comitetul de conciliere, de regulament al Parlamentului European și al Consiliului privind normele și standardele comune pentru organizațiile cu rol de inspecție și control al navelor (Reformare)
Referin ț e
PE-CONS 3720/2008 – C6‑0043/2009 – 2008/0237B(COD)
Pre ș edintele delega ț iei:
Vicepre ș edinte:
Rodi Kratsa-Tsagaropoulou
Comisia competentă în fond
Președinte
TRAN
Paolo Costa
Raportor(i)
Luis de Grandes Pascual
Propunerea Comisiei
COM(2005)0587
Data primei lecturi a PE - Numărul P
25.4.2007
P6_TA(2007)0150
Propunerea modificată a Comisiei
Pozi ț ia comună a Consiliului
Data anunțului în plen
5726/2/2008 – C6‑0223/2008
19.6.2008
Pozi ț ia Comisiei (articolul 251 alineatul (2) al doilea paragraf a treia liniu
ț ă)
COM(2008)0370
Data celei de-a doua lecturi a PE - Numărul P
24.9.2008
P6-TA(2008)0448
Avizul Comisiei (articolul 251 alineatul (2) al treilea paragraf punctul (c))
COM(2008)0826
Data primirii celei de-a doua lecturi de către Consiliu
10.10.2008
Data scrisorii Consiliului referitoare la neaprobarea amendamentelor PE
27.11.2008
Reuniunile Comitetului de conciliere
8.12.2008
Data votului delega ț iei PE
8.12.2008
Rezultatul votului
+:
–:
0:
14
Membri titulari prezen ț i
Paolo Costa, Emanuel Jardim Fernandes, Luis de Grandes Pascual, Georg Jarzembowski, Anne E. Jensen, Rodi Kratsa-Tsagaropoulou, Rosa Miguélez Ramos, Gilles Savary, Brian Simpson, Dirk Sterckx, Silvia-Adriana Țicău, Dominique Vlasto, Corien Wortmann-Kool
Membri suplean ț i prezen ț i
Inés Ayala Sender, Renate Sommer
Membri suplean ț i (articolul 178 alineatul (2)) prezen ț i
Data acordului în Comitetul de conciliere
8.12.2008
Acordul prin schimb de scrisori
Data constatării de către copre ș edin ț i a aprobării proiectului comun ș i a transmiterii acestuia la PE ș i la Consiliu
3.2.2009
Data depunerii
25.2.2008
Observa ț ii (date disponibile într-o singură limbă)
...
PROROGĂRI DE TERMENE
Termenul pentru a doua lectură a Consiliului
0.0.0000
Termenul pentru convocarea Comitetului
Instituția solicitantă - data
0.0.0000[Consiliul] – 0.0.0000
Termenul de lucru în cadrul Comitetului
Instituția solicitantă - data
3.2.2009[PE] – 19
.1.2009
Termenul de adoptare a actului
Instituția solicitantă - data
0.0.0000[Consiliul] – 0.0.0000
