Președinția daneză a UE văzută de eurodeputați danezi
Consiliul European
2012-01-13 - 12:30
Premierul danez Helle Thorning-Schmidt și preşedintele Parlamentului European, Jerzy Buzek ©eu2012dk/Bjarke Orsted Președinția rotativă a Consiliului UE a fost preluată de Danemarca la 1 ianuarie, pentru următoarele șase luni.
Câțiva eurodeputați danezi ne-au vorbit despre prioritățile președinției daneze a UE și provocările cărora aceasta ar trebui le facă față.
Conform grupului dumneavoastră politic, care sunt principalele provocări din UE în momentul de față?
Bendt Bendtsen - Grupul Partidului Popular European (Creștin Democrat): Cea mai mare provocare este, fără nicio îndoială, criza economică.
Aceasta trebuie gestionată ținând seama de mediul înconjurător și promovarea inovării în UE.
Dan Jørgensen - Grupul Alianței Progresiste a Socialiștilor și Democraților din Parlamentul European: Cea mai mare provocare pentru grupul nostru este să susținem creșterea într-un mod mai responsabil din punct de vedere social și al investițiilor.
Criza nu se va termina dacă ne concentrăm doar pe măsurile de austeritate.
În plus, trebuie să insistăm asupra reformei reglementării sectorului financiar.
Morten Løkkegaard - Alianța Liberalilor și Democraților pentru Europa: Criza încrederii este o mare provocare în rezolvarea crizei datoriilor suverane și reunirea celor 17 versus 10 ca 27.
Riscul unei Europe pe două drumuri este mare și cea mai importantă măsură pentru succes a acestei președinții este consolidarea Europei și evitarea separării.
Margrete Auken - Verzi/ALE: UE se găsește într-o criză cvadruplă: economică, socială, de mediu și democratică.
Statele membre încearcă din ce în ce mai mult să le rezolve singure, ignorând beneficiile efortului coordonat al celor 27 de state.
Anna Rosbach - Conservatorii și Reformiștii Europeni: Criza financiară.
Pentru grupul meu este important ca actuala criză să nu fie folosită ca scuză pentru mai multă integrare.
Criza ar trebui combătută prin reducerea cheltuielilor publice și ameliorarea competitivității.
Acestea sunt posibile și fără creșterea puterii instituțiilor europene.
Pe ce credeți că ar trebui să se concentreze în următoarele șase luni președinția daneză a Consiliului UE?
Bendt Bendtsen : În afară de criză, pe creștere.
Aceasta ne va asigura viitorul, dar viitorul impune cereri importante felului de creștere de care avem nevoie - care trebuie să fie durabilă.
Președinția trebuie să se mai concentreze pe directiva privind eficiența energetică, asigurându-se că obiectivele europene sunt atinse.
Dan Jørgensen : Președinția daneză trebuie să se concentreze pe mediu.
Acest lucru este important datorită multor pericole la adresa mediului dar și pentru că o strategie verde ambițioasă poate scoate Europa din tulburările economice actuale.
Morten Løkkegaard : Multe chestiuni importante se aftă în domeniile în care Danemarca are opt-outs.
Cu toate acestea, prioritatea președinției daneze este să păstreze cele 27 de state unite și să găsească rezultate în afara chestiunilor legate de moneda euro: roaming, piața unică digitală, brevetul european și acordurile comerciale.
Margrete Auken : Știm că economia are nevoie de ajutor, dar este vital ca acest ajutor să fie acordat în mod durabil, ca să nu pasăm facturile copiilor noștri.
De aceea, trebuie să ne asigurăm că noua creștere economică în UE este o creștere cu adevărat verde.
Anna Rosbach : Președinția daneză trebuie să se concentreze pe criza financiară.
Acest lucru nu înseamnă, însă, că toate celelalte lucruri sunt lăsate în așteptare.
Există și alte lucruri importante, precum pescuitul, agricultura și eficiența energetică.
Morten Messerschmidt - Grupul Europa Libertății și Democrației: Din păcate, se pare că guvernul danez plănuiește introducerea la nivel UE a acelorași alternative socialiste pe care le impune în Danemarca.
Este o strategie periculoasă, deoarece ar putea slăbi competiția.
Președinția daneză ar trebui să se concentreze pe ridicarea nivelului general al competitivității, ameliorând cheltuielile din domeniul științei și dezvoltării - de exemplu reducând subvențiile din agricultură.
20120109STO34979 Site-ul președinției daneze a Consiliului UE Dan Jørgensen Morten Løkkegaard Bendt Bendtsen Margrete Auken Morten Messerschmidt Anne Rosbach
RO
1
PHOTO
20120110PHT35046.jpg
RO
2
LINK
http://eu2012.dk/en
RO
3
LINK
/meps/ro/28156/Dan_JØRGENSEN.html
RO
4
LINK
/meps/ro/96709/Morten_LKKEGAARD.html
RO
5
LINK
/meps/ro/96705/Bendt_BENDTSEN.html
RO
6
LINK
/meps/ro/28161/Margrete_AUKEN.html
RO
7
LINK
/meps/ro/96663/Morten_MESSERSCHMIDT.html
RO
8
LINK
/meps/ro/96664/Anna_ROSBACH.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
