Deputaţii europeni discută despre combaterea prostituţiei forţate
Drepturile femeii/Egalitatea de şanse
2008-06-04 - 12:25
Deputaţii europeni discută despre combaterea prostituţiei forţate
Numărul victimelor traficului uman - în special pentru prostituţia forţată şi exploatarea sexuală - creşte de la an la an.
Pe 4 iunie, în urma unei întrebări orale către Comisie, Parlamentul European va dezbate în plen modalităţile abordării acestei forme de sclavie.
Comisia pentru drepturile omului doreşte să informeze opinia publică despre această problemă înaintea campionatului UEFA Euro 2008 în Elveţia/ Austria - când riscurile traficului uman ar putea fi mai mari.
Traficul uman şi prostituţia forţată au fost deja subiecte abordate de Comisia pentru Drepturile Femeii de la Parlamentul European cu ocazia campionatului mondial FIFA 2006.
Atunci, cu ocazia Zilei Femeii (8 martie 2006) comisia parlamentară a lansat campania „Cartonaş roşu pentru prostituţia forţată“.
În întrebarea orală pe care o vor adresa Comisiei Europene astăzi, deputaţii europeni de la Comisia pentru Drepturile Femeii consideră că această campanie a reprezentat „un adevărat succes, deoarece a contribuit pozitiv la reducerea traficului uman şi a prostituţiei forţate în timpul campionatului“.
Numărul exact al victimelor traficului uman este dificil de calculat.
Conform Organizaţiei Internaţionale a Muncii, în lume există 2,4 milioane de victime ale traficului; majoritatea acestora sunt femei şi copii, iar 43% sunt exploataţi sexual.
„Traficul cu femei este o formă extraordinar de crudă de sclavie modernă şi are loc la nivel european“, ne-a spus deputata europeană Christa Prets (Grupul Socialist din Parlamentul European, Austria), membră a Comisiei pentru Drepturile Femeii.
Dumneaei a subliniat faptul că „trebuie să existe o distincţie între prostituţie şi prostituţia forţată.
Aceasta din urmă este o crimă împotriva umanităţii şi trebuie pedepsită.
Controlul prostituţiei, ca în statele nordice, nu este o alternativă la eliminarea traficului.
Dimpotrivă, prostituatele lucrează ilegal şi sunt mai expuse traficului“.
20080530STO30465 Întrebare orală privind prostituţia forţată şi traficul de femei cu scopul exploatării sexuale (în engleză) Prostituţia forţată - pagina de presă (în engleză) Cartonaş roşu împotriva prostituţiei forţate - Comisia pentru Drepturile Femeii (în engleză) Urmăriţi dezbaterea în direct
RO
1
PHOTO
20080603PHT30736.jpg
RO
4
LINK
/comparl/femm/womensday/2006/default_en.htm
RO
5
LINK
/wps-europarl-internet/faces/live/live-video.jsp?language=ro
-//EP//TEXT OQ O-2008-0062 0 NOT XML V0//RO
-//EP//TEXT IM-PRESS 20080516BRI29012 ITEM-005-EN NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
