Contribuţia activităţii de voluntariat la coeziunea economică şi socială
Politică regională
2008-04-23 - 09:39
Valoarea adăugată generată de activităţile de voluntariat este considerabilă: "fiecare 1 EUR cheltuit pentru susţinerea voluntariatului generează un profit între 3 şi 8 EUR" conform unui raport al Parlamentului European.
Promovarea activităţilor de voluntariat, cu ajutorul politicilor comunitare şi a fondurilor UE, ajută la stabilirea unei legături directe între cetăţeni, comunităţile acestora şi Uniunea Europeană, a declarat raportorul Marian HARKIN (ALDE, IE).
Scutirea de plată a Taxei pe Valoarea Adăugată (TVA)
În raportul elaborat de Marian HARKIN (ALDE, IE) se solicită Comisiei şi statelor membre să analizeze posibilitatea introducerii unei baze juridice, în temeiul căreia, organizaţiile de voluntari, să fie scutite de plata TVA pentru achiziţii efectuate în vederea realizării obiectivelor lor, iar în cazuri specifice, exceptarea de la plata TVA-ului pentru bunuri şi servicii donate organizaţiilor de voluntari.
Voluntariatul prin educaţie
Comisia, statele membre şi autorităţile locale şi regionale sunt invitate să promoveze voluntariatul prin educaţie la toate nivelurile, creând oportunităţi de voluntariat deja în primele stadii ale ciclului educaţional, astfel încât să fie perceput ca o contribuţie normală la viaţa comunităţii.
Voluntariatul corporatist
Companiile şi alţi actori din sectorul privat, sunt de asemenea încurajaţi să sprijine şi să promoveze voluntariatul, ca parte a strategiilor referitoare la responsabilitatea socială corporatistă.
Promovarea activităţilor de voluntariat
În raport, se mai solicită Comisiei Europene, revizuirea politicii de acordare a vizelor pentru participanţii non-UE la programe de voluntariat, în vederea introducerii unui regim mai permisiv de acordare a vizei, în special pentru voluntarii din ţările vecine ale UE.
Nu în ultimul rând, Parlamentul European recomandă ca anul 2011 să fie declarat Anul European al Voluntariatului.
20080418IPR27072 Textul aprobat al raportului va putea fi accesat aici
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
