Întrebarea cu solicitare de răspuns scris E-010375/2010
adresată Comisiei
Articolul 117 din Regulamentul de procedură
Daciana Octavia Sârbu (S&D) şi Cătălin Sorin Ivan (S&D)
(14 decembrie 2010)
Subiect: Abuzurile angajatorilor asupra muncitorilor sezonieri
Poliția cehă a eliberat recent 200 de români care lucrau în agricultură în condiții aproape de sclavagism.
Conform informațiilor apărute în presă, românilor li se promiseseră 750 de euro pe lună pentru a lucra în agricultură.
Odată ajunși acolo, aceștia au primit doar un euro pe oră pentru munca prestată, însă în ultimele săptămâni nu mai primeau nimic.
Acest caz este unul din multiplele cazuri de abuzuri la care sunt supuși muncitorii sezonieri resortisanți ai statelor membre.
Nu demult, poliția britanică a descoperit mai mulți copii români care munceau într-o fermă.
Comisia a venit cu o propunere de directivă pentru reglementarea situației muncitorilor sezonieri din afara Uniunii Europene, însă nu se prevede nicio reglementare privind munca sezonieră în alt stat decât cel de origine a cetățenilor din UE.
În acest context: 1.
Are Comisia în vedere reglementarea, printr-o directivă, a drepturilor muncitorilor sezonieri resortisanți ai unui stat membru și care desfășoară o activitate sezonieră în alt stat membru?
