Dalai Lama la Parlamentul European: valori umane comune, pace interioară, Tibet
Instituţii
2008-12-04 - 15:41
Dalai Lama la Parlamentul European Importanţa fericirii personale, care poate fi atinsă cu ajutorul valorilor umane universale a fost unul din principalele subiecte abordate de cel de-al 14-lea Dalai Lama în cadrul sesiunii solemne a Parlamentului European din 4 decembrie 2008.
Importanţa fericirii personale, care poate fi atinsă cu ajutorul valorilor umane universale a fost unul din principalele subiecte abordate de cel de-al 14-lea Dalai Lama în cadrul sesiunii solemne a Parlamentului European din 4 decembrie 2008.
În discursul de bun venit adresat de preşedintele Parlamentului European, Hans-Gert Pöttering a făcut referire la recentele atrocităţi ce au avut loc la Mumbai, declarând că "liderii spirituali care provăduiesc mesajul păcii şi al reconcilierii între oameni pot aduce o contribuţie majoră la societatea noastră."
Cu referire la situaţia din Tibet, preşedintele PE a subliniat că "Parlamentul European doreşte să fie o voce puternică pentru protecţia drepturilor omului şi a demnităţii umane.
În acest context, Parlamentul a făcut apel în mod constant la respectarea drepturilor omului în Tibet."
Respectând integritatea teritorială a Chinei, el a subliniat că "în dialogul nostru cu China avem responsabilitatea de a fi deschişi şi sinceri în exprimarea angajamentului faţă de valorile comune, precum democraţia, statul de drept, drepturile omului şi libertatea de exprimare."
Dalai Lama: pacea interioară este baza fericirii
Liderul spiritual tibetan e menţionat că nu doreşte să repete discursul său scris care fusese deja distribuit (a se vedea link-ul de mai jos) dar că preferă să vorbească liber.
"Sunt doar o fiinţă umană din cele 6 miliarde", astfel s-a descris Dalai Lama, declarând că fiecare om are dreptul la fericire, succes în viaţă indiferent de culoarea pielii, naţionalitate, religie sau de situaţia socială.
El a ţinut să sublinieze că pentru a ajunge la fericire, omul are nevoie de pace interioară, în ziua de astăzi punându-se, din păcate, prea mult accent pe valori materiale şi neglijând valorile interioare.
Potrivit lui Dalai Lama, valorile interioare "nu trebuie să provină neapărat din religie, deoarece acestea reprezintă "o necesitate biologică având în vedere că fiinţele umane sunt animale sociale."
Comentând faptul că există un număr remarcabil de femei în Parlamentul European, liderul budist a spusă că importanţa istorică a forţei fizice şi a dominanţei masculine este actualmente înlocuită de puterea minţii - o dezvoltare care oferă avantaj femeilor deoarece ele dispun de "mai multă sensibilitate."
Tibet
Dalai Lama a reiterat la Parlamentul European poziţia sa cunoscută cu privire la Tibet şi anume că nu doreşte independenţa faţă de China, ci o autonomie care să nu creeze probleme: "Nu este o mişcare separatistă.
Dorim anumite drepturi care sunt prevăzute şi în constituţia chineză ca drepturi ale minorităţilor."
Această abordare este şi în beneficiul Chinei deoarece "armonie generală şi unitate pot exista doar dacă este încredere şi respect reciproc."
Dalai Lama a solicitat Uniunii Europene să îşi asume rolul, să menţină relaţii strânse cu China, dar în acelaşi timp - citând un proverb tibetan - "dacă eşti un prieten adevărat, poţi să îi arăţi prietenului tău şi greşelile pe care acesta le face."
În final, Dalai Lama a mulţumit intergrupului Parlamentului European pentru Tibet pentru sprijinul acordat, declarând că şi el va ţine postul de 24 de ore pentru sprijinirea oamenilor din Tibet.
Anul European al Dialogului Intercultural
Invitarea liderului tibetan se înscrie în seria vizitelor diferitelor personalităţi invitate să se adreseze Parlamentului European pe parcursul Anului European al Dialogului Intercultural 2008.
Printre oaspeţii Parlamentului European din acest an se numără: Marele Muftiu al Siriei, Ahmad Bader Hassoun, Asma Jahangir, raportor special ONU pentru libertate religioasă sau credinţă, patriarhul ecumenic Bartolomeu I, Jorge Sampaio, Înaltul Reprezentant ONU pentru Alianţa Civilizaţiilor, precum şi sir Jonathan Sacks, Marele Rabin al congregaţiilor ebraice unite din Commonwealth.
20081203IPR43683 Rezoluţia Parlamentului European din 10 aprilie 2008 privind Tibetul Declaraţia Uniunii Europene cu privire la amânarea summit-ului UE-China, prevăzut a avea loc la 1 decembrie (FR) Website al Oficiului Sfinţiei Sale Dalai Lama Site tematic dedicat Anului European al Dialogului Intercultural Discursul scris al lui Dalai Lama (engleză,) - 4.12.08 Înregistrare audio a discursului - original 04/12/2008 - audio, 22:39 Înregistrare audio a discursului - engleză 04/12/2008 - audio, 22:39
RO
1
PHOTO
20081120PHT42652.jpg
RO
3
LINK
http://www.consilium.europa.eu/ueDocs/cms_Data/docs/pressData/en/er/104305.pdf
RO
4
LINK
http://www.dalailama.com/
RO
5
LINK
http://www.interculturaldialogue2008.eu/
RO
6
MULTIMEDIA
20081201MLT43325.pdf
RO
7
MULTIMEDIA
20081204MLT43776.asf
RO
8
MULTIMEDIA
20081204MLT43773.asf
-//EP//TEXT TA P6-TA-2008-0119 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
