ÎNTREBARE ORALĂ H-0148/10
pentru timpul afectat întrebărilor din perioada de sesiune aprilie 2010
în conformitate cu articolul 116 din Regulamentul de procedură
de
Jörg Leichtfried
Comisiei
Subiect: Numărul deputaților în Parlamentul European după intrarea în vigoare a Tratatului de la Lisabona
În conformitate cu articolul 11 din Regulamentul de procedură al Parlamentului European, modificat la 25 noiembrie 2009, cei 18 deputați viitori pot participa ca observatori la activitatea Parlamentului European, fără drept de vot, până la ratificarea protocolului.
Cum are în vedere Comisia punerea în aplicare a Tratatului de la Lisabona în ceea ce privește cele 18 locuri suplimentare în Parlamentul European?
Ce inițiativă are în vedere Comisia pentru accelerarea ratificării protocolului de către statele membre ale UE?
Ce are în vedere Comisia pentru a asigura respectarea concluziilor Consiliului European din 18-19 iunie 2009 de către Franța, precum și desemnarea deputaților săi suplimentari în Parlamentul European?
