Partenerii UE în Dimensiunea Nordică sunt preocupaţi de schimbarea climatică
Relaţii externe
2007-03-05 - 17:45
Dimensiunea Nordică - preocupată de schimbarea climatică
O primă Conferinţă Parlamentară asupra Dimensiunii Nordice a reunit săptămâna trecută deputaţi europeni şi membri ai parlamentelor naţionale din UE, Norvegia, Islanda, Rusia şi Canada, în vederea pregătirii unui Forum Parlamentar privind Dimensiunea Nordică.
Una din principalele preocupări menţionate în cursul conferinţei a fost schimbarea climatică; vorbitorii au cerut abordarea urgentă a încălzirii climei, în vederea protejării mediului înconjurător vulnerabil din regiunile arctice şi baltice.
„Dimensiunea Nordică nu mai este o politică europeană, ci un parteneriat“, a spus deputata britanică Diana Wallis (ALDE) în deschiderea dezbaterii.
Acest parteneriat al UE cu Islanda, Norvegia şi Rusia (în care SUA şi Canada au statut de observator) a intrat în vigoare pe 1 ianuarie 2007, înlocuind fostele Planuri de Acţiune 2001-2003 şi 2004-2006.
Dimensiunea Nordică susţine cooperarea regională şi creşterea bunăstării în regiunile arctice şi baltice, unde există multe resurse naturale şi potenţial economic, dar unde mediul înconjurător întâmpină probleme uriaşe.
Schimbarea climatică - o provocare majoră
Schimbarea climatică şi vulnerabilitatea mediului înconjurător în nord au fost menţionate drept preocupări principale de către majoritatea participanţilor la conferinţă, care au subliniat rolul regiunii arctice în avertizarea la timp asupra schimbării climatice globale.
Vorbitorii se aşteaptă ca Anul Polar Internaţional, lansat pe 1 martie, să aducă mai multă vizibilitate asupra încălzirii în Oceanul Arctic.
În afară de protejarea mediului înconjurător fragil, ce include mările Barents şi Baltică, noul parteneriat se va concentra şi asupra problemelor indigenilor, diversităţii culturale, sănătăţii şi bunăstării sociale şi asupra unei cooperări strânse privind securitatea maritimă.
Deputaţii europeni susţin o strategie pentru Marea Baltică în vederea dezvoltării acestei regiuni şi au cerut partenerilor să ia în considerarea posibilitatea aplicării modelului de parteneriat şi în alte domenii, ca de exemplu transportul şi energia.
Dimensiunea Nordică - „expresie regională“ a relaţiilor UE-Rusia
Noua Dimensiune Nordică o să pună accentul din ce în ce mai mult pe Rusia de Nord-Vest.
Deputatul Andrei Klimov, din Duma de Stat a Federaţiei Ruse, a spus că „noua Dimensiune Nordică, un proiect comun“, deschide drumul unei cooperări fructuoase, iar „dialogul asupra energiei şi a furnizării acesteia de către Rusia nu trebuie să fie singurul subiect discutat“. „Ameninţările şi provocările noi - proliferarea nucleară, mediul înconjurător şi imigrarea ilegală - trebuie să fie abordate împreună“ a mai spus dumnealui.
„Cea mai bună cale posibilă pentru a organiza proiecte în Dimensiunea Nordică este prin parteneriate“ a spus domnul Klimov, făcând referire la succesul experienţei Parteneriatului Dimensiunii Nordice privind mediul înconjurător.
Dumnealui regretă însă faptul că parteneriatul în domeniul sănătăţii şi cel în domeniul bunăstării sociale nu au fost la fel de productive în punerea în practică a obiectivelor politicilor Dimensiunii Nordice.
O altă concluzie la care au ajuns deputaţii europeni şi naţionali a fost necesitatea înfiinţării unui Forum Parlamentar privind Dimensiunea Nordică, care să se reunească o dată la doi ani şi care să „amelioreze rolul deputaţilor de la munţii Ural până la Oceanul Atlantic“ în punerea în aplicare a noilor politici ale Dimensiunii Nordice.
20070305STO03765 O politică de dimensiune nordică: urgenţă legată de schimbarea climatică - comunicat de presă (în engleză) Delegaţia pentru Elveţia, Islanda şi Norvegia şi Spaţiul Economic European (SEE) Deputaţii europeni privesc spre nord la Marea Baltică (În engleză) Site-ul Comisiei Europene despre dimensiunea nordică (În engleză)
RO
1
PHOTO
20070305PHT03808.jpg
RO
3
LINK
/activities/expert/delegations/presentation.do?delegation=1259&language=RO
RO
5
LINK
http://ec.europa.eu/comm/external_relations/north_dim/index.htm
-//EP//TEXT IM-PRESS 20070226IPR03581 0 NOT XML V0//RO
-//EP//TEXT IM-PRESS 20061123STO00264 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
