Întrebarea cu solicitare de răspuns scris E-009496/2011
adresată Comisiei
Articolul 117 din Regulamentul de procedură
Silvia-Adriana Ţicău (S&D) , Daciana Octavia Sârbu (S&D) şi Vasilica Viorica Dăncilă (S&D)
(21 octombrie 2011)
Subiect: Extinderea Regulamentului (CE) nr.
1234/2007 pentru copiii din învățământul preșcolar
Articolul 2 din Regulamentul (CE) nr.
288/2009 din 7 aprilie 2009 de stabilire a normelor de aplicare a Regulamentului (CE) nr.
1234/2007 al Consiliului în ceea ce privește acordarea de ajutoare comunitare pentru aprovizionarea instituțiilor de învățământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli, stabilește grupul țintă căruia se acorda aceste ajutoare.
În conformitate cu acest articol, grupul țintă căruia i se acordă aceste ajutoare este format din copiii care frecventează în mod regulat oricare dintre instituțiile de învățământ administrate sau recunoscute de către autoritățile competente ale unui stat membru.
În multe state membre, în special în zonele rurale, copiii între 3 și 6 ani, care nu beneficiază de prevederile Regulamentului (CE) nr.1234/2007, frecventează grădinițe care, în unele cazuri, funcționează în aceleași clădiri și chiar în același interval orar cu școlile pentru învățământul primar, ai căror elevii primesc fructe și legume în baza Regulamentului (CE) nr.
1234/2007.
Astfel, de multe ori, copiii din învățământul preșcolar se simt discriminați în raport cu cei din învățământul primar, care beneficiază de fructe și legume în baza regulamentului mai sus menționat.
—
Având în vedere rolul fructelor și legumelor în asigurarea unei alimentații sănătoase și mai ales importanța acesteia pentru copii, mai ales pentru cei aflați la vârste fragede, ar putea Comisia preciza dacă are în vedere revizuirea Regulamentului (CE) nr.
1234/2007 pentru a extinde aplicabilitatea prevederilor acestuia și pentru copiii din învățământul preșcolar?
