P6_TA(2007)0603
Mobilizarea instrumentului de flexibilitate
A6-0499/2007
Rezoluţia legislativă a Parlamentului European din 12 decembrie 2007 referitoare la propunerea de decizie a Parlamentului European şi a Consiliului privind mobilizarea Instrumentului de flexibilitate ( COM(2007)0786 – C6-0450/2007 – 2007/2273(ACI) )
Parlamentul European
, –
având în vedere propunerea Comisiei înaintată Parlamentului European şi Consiliului ( COM(2007)0786 - C6-0450/2007 ),
–
având în vedere Acordul interinstituţional din 17 mai 2006 între Parlamentul European, Consiliu şi Comisie privind disciplina bugetară şi buna gestiune financiară JO C 139, 14.6.2006, p.1.
, în special, punctul 27,
–
având în vedere rezoluţia sa din 20 iunie 2007 privind finanţarea programului european de radionavigaţie prin satelit (Galileo) în conformitate cu Acordul interinstituţional din 17 mai 2006 şi cadrul financiar multianual 2007-2013 Texte adoptate, P6_TA(2007)0272 .
,
–
având în vedere prima sa lectură asupra proiectului general de buget 2008,
–
având în vedere concluziile reuniunii de conciliere bugetară din 23 noiembrie 2007,
–
având în vedere raportul Comisiei pentru bugete ( A6-0499/2007 ),
A.
întrucât autoritatea bugetară consideră că finanţarea programelor GNSS este imperativ necesară;
B.
întrucât necesităţile crescânde din domeniul politicii externe şi de securitate comune (PESC) au generat semnificative preocupări în cursul elaborării bugetului 2008, în special în ceea ce priveşte mobilizarea resurselor necesare pentru misiunea UE în Kosovo;
C.
întrucât cele două ramuri ale autorităţii bugetare au decis la reuniunea de conciliere din 23 noiembrie 2007 să mobilizeze Instrumentul de flexibilitate pentru a completa finanţarea în bugetul 2008 pentru:
-
programele europene GNSS (EGNOS-GALILEO), cu o sumă de 200 milioane euro;
-
PESC, cu o sumă de 70 milioane euro;
1.
constată că plafoanele respective de la rubricile 1a şi 4 nu au permis o finanţare adecvată a Galileo şi a PESC în 2008;
2.
reaminteşte că în cadrul perspectivei financiare anterioare 2000-2006 s-a apelat de şase ori la Instrumentul de flexibilitate;
3.
salută acordul la care s-a ajuns în cursul concilierii cu privire la utilizarea Instrumentului de flexibilitate în favoarea programelor GNSS şi a PESC, pentru o sumă totală de 270 milioane euro;
4.
remarcă eforturile comune în urma cărora au fost alocate suficiente resurse atât pentru misiunile PESC/PESA existente, cât şi pentru cele noi, în special pentru Misiunea de Poliţie a UE în Kosovo avută în vedere;
5.
reiterează, cu toate acestea, faptul că acţiunile externe, în general, şi PESC, în special, nu beneficiază de resurse suficiente pe termen lung, comparativ cu nevoile identificate în prezent; îşi exprimă convingerea că finanţarea PESC suferă ca urmare a acestei probleme structurale şi că merită o soluţie multianuală pentru anii următori (lucru dovedit de faptul că nevoile pentru 2007 şi 2008 au depăşit cu mult estimările anuale care s-au făcut în momentul adoptării cadrului financiar); prin urmare, ar dori să primească de la Comisie şi de la Consiliu propuneri care să prezinte posibile modalităţi de a soluţiona această problemă;
6.
aprobă decizia anexată la prezenta rezoluţie;
7.
încredinţează Preşedintelui sarcina de a dispune publicarea prezentei decizii în Jurnalul Oficial al Uniunii Europene;
8.
încredinţează Preşedintelui sarcina de a transmite prezenta rezoluţie, inclusiv anexa, Consiliului şi Comisiei.
ANEXĂ
DECIZIA PARLAMENTULUI EUROPEAN ŞI A CONSILIULUI
din 18 decembrie 2007
privind mobilizarea Instrumentului de flexibilitate
PARLAMENTUL EUROPEAN ŞI CONSILIUL UNIUNII EUROPENE,
având în vedere Acordul interinstituţional din 17 mai 2006 între Parlamentul European, Consiliu şi Comisie privind disciplina bugetară şi buna gestiune financiară JO C 139, 14.6.2006, p.
1.
, în special punctul 27,
având în vedere propunerea Comisiei ,
întrucât:
întrucât, la reuniunea de conciliere bugetară din 23 noiembrie 2007, cele două ramuri ale autorităţii bugetare au decis să mobilizeze Instrumentul de flexibilitate pentru a completa finanţarea în bugetul 2008 pentru:
-
programele europene GNSS (EGNOS-GALILEO), cu o sumă de 200 milioane euro;
-
politica externă şi de securitate comună (PESC) cu o sumă de 70 milioane euro,
DECID:
Articolul 1
În cadrul bugetului general al Uniunii Europene pentru exerciţiul financiar 2008 (denumit în continuare "bugetul 2008"), Instrumentul de flexibilitate este utilizat pentru a asigura suma de 270 milioane euro în credite de angajament.
Această sumă va fi utilizată în scopul completării finanţării pentru:
-
programele europene GNSS (EGNOS-GALILEO), cu o sumă de 200 milioane euro, la articolul 06 02 10 Programul Galileo, în cadrul subrubricii1a;
-
PESC, cu o sumă de 70 milioane euro, la capitolul 19 03 în cadrul rubricii 4.
Articolul 2
Prezenta decizie se publică în
Jurnalul Oficial al Uniunii Europene
în acelaşi timp cu bugetul 2008.
Adoptată la Bruxelles, 18 decembrie 2007.
Pentru Parlamentul European Pentru Consiliu
Preşedintele Preşedintele
