Întrebarea pentru timpul afectat întrebărilor H-0289/2010
adresată Consiliului
Perioada de sesiune: iunie 2010
Articolul 116 din Regulamentul de procedură
Georgios Toussas
(GUE/NGL) Subiect: Agresiunea criminală a Israelului împotriva misiunii de solidaritate cu poporul palestinian
Grupul de deputați în PE al Partidului Comunist Elen (KKE) condamnă cu extremă indignare agresiunea criminală executată cu sânge rece de forțele armate israeliene asupra misiunii de solidaritate cu locuitorii din Fâșia Gaza, care a produs zeci de victime și un mare număr de răniți.
Acest nou act de sălbăticie comis de Israel vine în continuarea unei lungi liste de crime făcute de acest stat terorist împotriva poporului palestinian.
Relansarea relațiilor economice, politice și militare între UE și Israel (crearea unui spațiu aerian unificat), precum și politica de menținere a unei distanțe egale față de cele două părți, nu fac decât să alimenteze agresivitatea criminală a acestui stat împotriva poporului palestinian și a popoarelor din întreaga regiune.
Condamnă Consiliul atacul comis asupra convoiului de solidaritate cu poporul palestinian, care a rezultat în zeci de morți și de răniți?
Condamnă Consiliul agresiunile criminale împotriva poporului palestinian și a popoarelor din întreaga regiune?
