Întrebarea pentru timpul afectat întrebărilor H-000037/2011
adresată Consiliului
Perioada de sesiune: februarie 2011
Articolul 116 din Regulamentul de procedură
Mairead McGuinness
(PPE) Subiect: Impactul ETS III asupra producătorilor europeni de îngrăşăminte azotate
Începând cu 2013, ETS III va introduce industriile de prelucrare mari consumatoare de energie în sfera de aplicare a sistemului european de limitare şi tranzacţionare a certificatelor de emisii de gaze cu efect de seră.
Este Consiliul la curent cu temerile serioase ale industriei europene producătoare de îngrăşăminte şi cu studiile conform cărora costul suplimentar probabil generat de Directiva privind comercializarea cotelor de emisie, chiar şi în cel mai favorabil dintre scenarii, va fi atât de ridicat încât nu va fi posibilă acoperirea pierderilor prin creşterea productivităţii ?
Având în vedere situaţia de pe piaţa mondială, producătorii de îngrăşăminte din UE nu vor putea transfera costurile în creştere în preţurile propuse consumatorilor finali.
Este Consiliul preocupat de posibilul colaps al industriei producătoare de îngrăşăminte din Uniunea Europeană?
