Întrebarea cu solicitare de răspuns oral O-000025/2011
adresată Comisiei
Articolul 115 din Regulamentul de procedură
Cornelis de Jong
,
Cornelia Ernst
,
Rui Tavares
,
Marie-Christine Vergiat
,
Kyriacos Triantaphyllides
,
Nikolaos Chountis
în numele Grupului GUE/NGL Subiect: Impactul Hotărârii CEDO în cauza M.S.S./Belgia şi Grecia (dosar nr.
30696/09) asupra funcţionării Regulamentului Dublin II
La 21 ianuarie 2011, Marea Cameră a Curţii Europene a Drepturilor Omului (CEDO) a pronunţat mult aşteptata hotărâre în cauza M.S.S./Belgia şi Grecia (dosar nr.
30696/09).
În hotărârea sa, CEDO a ajuns, printre altele, la concluzia că expulzările către Grecia în temeiul Regulamentului Dublin II constituie o încălcare manifestă a Convenţiei europene a drepturilor omului din cauza carenţelor procedurii de azil din Grecia.
Potrivit hotărârii Curţii, un stat membru (în speţă Belgia) încalcă articolele 3 şi 13 (printre altele) din Convenţia europeană a drepturilor omului, dacă îi expune pe solicitanţii de azil unei proceduri de azil în Grecia.
Având în vedere considerentele de mai sus:
1.
Este de acord Comisia că Hotărârea CEDO în cauza M.S.S./Belgia şi Grecia ilustrează în mod evident interconexiunile intrinseci dintre diversele directive din pachetul legislativ privind azilul şi că descompunerea acestui pachet legislativ nu poate avea drept rezultat decât un sistem european comun de azil incomplet şi disfuncţional?
Cu alte cuvinte, nu arată această hotărâre că este esenţială adoptarea unui pachet global privind azilul şi nu o abordare artificială şi fragmentară?
2.
Poate Comisia să precizeze care vor fi implicaţiile exacte ale acestei hotărâri asupra aplicării Regulamentului Dublin II?
Consideră că, în temeiul acestei hotărâri, se impune o reevaluare a principiilor fundamentale ale Regulamentului Dublin II?
Intenţionează Comisia să realizeze imediat un astfel de exerciţiu de reevaluare şi să informeze Parlamentul cu privire la progresele realizate şi la rezultatul acestuia?
3.
Intenţionează Comisia să solicite acelor state membre care încă nu au făcut acest lucru să suspende imediat transferurile către Grecia până în momentul realizării unei astfel de reevaluări?
