14.3.2012 PROPUNERE COMUNĂ DE REZOLUŢIE depusă în conformitate cu articolul 110 alineatul (4) din Regulamentul de procedură
în locul propunerilor de rezoluție depuse de următoarele grupuri:
S&D ( B7‑0178/2012 )
ALDE ( B7‑0179/2012 )
PPE ( B7‑0181/2012 )
Verts/ALE ( B7‑0182/2012 )
ECR ( B7‑0183/2012 )
referitoare la situația din Belarus (( 2012/2581(RSP) )
José Ignacio Salafranca Sánchez-Neyra
,
Vytautas Landsbergis
,
Jacek Protasiewicz
,
Jacek Saryusz-Wolski
,
Peter Šťastný
,
Arnaud Danjean
,
Krzysztof Lisek
,
Ioannis Kasoulides
,
Cristian Dan Preda
,
Andrzej Grzyb
,
Tunne Kelam
,
Filip Kaczmarek
,
Lena Kolarska-Bobińska
,
Alojz Peterle
,
Ria Oomen-Ruijten
în numele Grupului PPE
Véronique De Keyser
,
Libor Rouček
,
Justas Vincas Paleckis
,
Kristian Vigenin
,
Marek Siwiec
în numele Grupului S&D
Kristiina Ojuland
,
Ivo Vajgl
,
Ivars Godmanis
,
Sonia Alfano
,
Gerben-Jan Gerbrandy
,
Marietje Schaake
,
Annemie Neyts-Uyttebroeck
în numele Grupului ALDE
Werner Schulz
în numele Grupului Verts/ALE
Charles Tannock
,
Marek Henryk Migalski
,
Paweł Robert Kowal
,
Ryszard Antoni Legutko
,
Tomasz Piotr Poręba
,
Ryszard Czarnecki
,
Michał Tomasz Kamiński
în numele Grupului ECR
PE486.717v01-00 } PE486.718v01-00 } PE486.720v01-00 } PE486.721v01-00 } PE486.722v01-00 } RC1 Rezoluția Parlamentului European referitoare la situația din Belarus (( 2012/2581(RSP) )
Parlamentul European ,
– având în vedere rezoluțiile sale anterioare referitoare la Belarus, în special cele din 14 februarie 2012 Texte adoptate, P7_TA(2012)0063 .
, 15 septembrie 2011 Texte adoptate, P7_TA(2012)0392 .
, 12 mai 2011 Texte adoptate, P7_TA(2011)0244 .
, 10 martie 2011 Texte adoptate, P7_TA(2011)0099 .
, 20 ianuarie 2011 Texte adoptate, P7_TA(2011)0022 .
, 10 martie 2010 JO C 349E, 22.12.2010, p.
37.
și 17 decembrie 2009 JO C 286 E, 22.10.2010, p.
16.
,
– având în vedere Concluziile Consiliului European din 1-2 martie 2012, prin care acesta își exprimă profunda îngrijorare față de deteriorarea tot mai accentuată a situației din Belarus,
– având în vedere Decizia de punere în aplicare 2012/126/PESC a Consiliului privind punerea în aplicare a Deciziei 2010/639/PESC a Consiliului privind măsuri restrictive împotriva Belarusului JO L 55, 29.2.2012, p.
19.
,
– având în vedere Declarația din 28 februarie 2012 a Înaltului Reprezentant, Catherine Ashton, privind decizia sa și cea a Guvernului Poloniei de a îi rechema pe Șeful Delegației UE de la Minsk și, respectiv, pe ambasadorul Poloniei în Belarus,
– având în vedere Decizia 2012/36/PESC a Consiliului din 23 ianuarie 2012 de modificare a Deciziei 2010/639/PESC privind măsuri restrictive împotriva Belarusului,
– având în vedere Rezoluția 1857 (2012) din 25 ianuarie 2012 a Adunării Parlamentare a Consiliului Europei referitoare la situația din Belarus, prin care se condamnă persecutarea constantă a membrilor opoziției, precum și hărțuirea activiștilor societății civile, a mass-mediei independente și a apărătorilor drepturilor omului din Belarus,
– având în vedere Rezoluția 17/24 din 17 iunie 2011 a Consiliului ONU pentru Drepturile Omului referitoare la situația drepturilor omului din Belarus, care condamnă încălcările drepturilor omului comise înaintea, în timpul și după încheierea alegerilor prezidențiale din Belarus și prin care se solicită Guvernului din Belarus să pună capăt „persecutării” liderilor opoziției,
– având în vedere Declarația Summitului Parteneriatului estic, adoptată la Praga între 7 și 9 mai 2009, și Declarația privind situația din Belarus, adoptată cu ocazia Summitului Parteneriatului Estic de la Varșovia, la 30 septembrie 2011,
– având în vedere Declarația comună a miniștrilor de afaceri externe ai Grupului de la Vișegrad și ai Estoniei, Letoniei și Lituaniei, emisă la Praga la 5 martie 2012,
– având în vedere Declarația Platformei Naționale din Belarus a Forumului societății civile din cadrul Parteneriatului estic, emisă la Minsk la 2 martie 2012;
– având în vedere decizia Congresului anual al Federației Internaționale de Hochei pe Gheață (IIHF), ce a avut loc la Berna în luna mai 2009, de a organiza Campionatul Mondial din 2014 al IIHF în Belarus, în pofida persecutării opozanților politici ai lui Aliaksandr Lukașenka și a încălcării pe scară largă a drepturilor omului din Belarus,
– având în vedere articolul 110 alineatul (4) din Regulamentul său de procedură,
A. întrucât declarația de la Praga emisă cu ocazia Summitului Parteneriatului estic reafirmă, printre altele, angajamentele Belarusului față de principiile dreptului internațional și față de valorile fundamentale, inclusiv democrația, statul de drept și respectarea drepturilor omului și a libertăților fundamentale;
B. întrucât situația politică din Belarus s-a deteriorat grav de la alegerile prezidențiale din 19 decembrie 2010, fiind luate măsuri represive împotriva membrilor opoziției democratice, mijloacelor de informare libere, activiștilor societății civile și apărătorilor drepturilor omului, în ciuda solicitărilor repetate din partea comunității internaționale de a se pune capăt imediat acestor măsuri;
C. întrucât, la 28 februarie 2012, subliniind deteriorarea tot mai gravă a situației din Belarus, miniștrii de afaceri externe ai UE au decis să adauge numele a 21 de reprezentanți ai autorităților din Belarus, responsabili de reprimarea societății civile și a opoziției democratice, la lista de persoane supuse înghețării averilor și interdicției de viză;
D. întrucât conflictul diplomatic de o amploare fără precedent dintre UE și Belarus s-a agravat după ce autoritățile din Belarus au cerut Ambasadorului Uniunii Europene și Ambasadorului Poloniei să părăsească țara și au rechemat propriii ambasadori de la Bruxelles și Varșovia, în semn de răspuns la decizia Consiliului European din 28 februarie 2012;
E. întrucât, în acest context, Alyaksandr Lukașenka a continuat printr-un atac personal insultător la adresa Ministrului de Externe al Germaniei, atac ce a depășit toate uzanțele diplomatice;
F. întrucât toți ambasadorii la Minsk ai statelor membre ale UE au fost rechemați în capitalele lor pentru consultări, iar toate statele membre ale UE au convocat ambasadorii Belarusului la ministerele lor de externe;
G. întrucât orice îmbunătățire a relațiilor bilaterale cu Uniunea Europeană depinde și de eliberarea tuturor prizonierilor politici, precum și de progresele înregistrate de Guvernul din Belarus în îndeplinirea angajamentelor asumate în cadrul OSCE și legate de respectarea drepturilor fundamentale ale omului, a statului de drept și a principiilor democratice;
H. întrucât numeroși reprezentanți ai opoziției democratice din Belarus și activiști ai societății civile, inclusiv foști candidați prezidențiali, precum și apărători proeminenți ai drepturilor omului, rămân în închisoare pe motive politice;
I. întrucât tineri militanți și membri ai organizațiilor de tineret au fost ținta unor presiuni constante și au fost hărțuiți sub diverse forme, după cum este cazul lui Ivan Șila, membru al „Frontului tinerilor”, care a fost încarcerat timp de 22 de zile ca urmare a campaniei de solidaritate cu Dzmitrij Dașkevici;
J. întrucât, la 24 februarie 2012, un judecător de district din Vițiiebsk l-a condamnat pe activistul din opoziție Syarhey Kavalenka la doi ani și o lună de închisoare într-o instituție corecțională cu un nivel redus de securitate, sub acuzația de a fi încălcat normele de probațiune; întrucât Kavalenka a fost arestat la 19 decembrie 2011, la împlinirea unui an de la alegerile prezidențiale marcate de nereguli; întrucât Syarhey Kavalenka se află, în continuare, de 86 de zile, în greva foamei, în semn de protest față de sentința nedreaptă pronunțată împotriva sa, iar starea sa de sănătate este critică;
K. întrucât autoritățile beloruse încalcă articolul 30 din Constituția Belarusului și limitează dreptul cetățenilor acestei țări la liberă circulație; întrucât, la 1 martie 2012, Procuratura Generală din Belarus a anunțat că cetățenilor beloruși care au sprijinit noile sancțiuni externe împotriva Belarusului li s-ar putea interzice deplasările în străinătate; întrucât trei lideri și activiști ai opoziției, Anatol Liabedzka, Aliaksandr Dabravolski și Viktar Karniaienka, și nici apărătorul drepturilor omului Valiantsin Stefanovici nu au primit permisiunea de a trece granița dintre Belarus și Lituania în perioada 7-11 martie;
L. întrucât Ministerul Justiției din Belarus a luat, la 14 februarie 2012, decizia de a refuza, pentru a patra oară, înregistrarea Partidului Creștin Democrat din Belarus (PCD), fără a furniza niciun temei juridic în sprijinul acestui act; întrucât, potrivit unor relatări, pentru prima dată membri ai PCD au fost amenințați cu agresiuni fizice dacă nu își retrag semnăturile ca fondatori ai partidului;
M. întrucât, în temeiul Legii privind democrația și drepturile omului în Belarus din 2011, promulgată de către Președintele Barack Obama la 3 ianuarie, Statele Unite solicită IIHF să își suspende planurile de a organiza Campionatul Mondial din 2014 în Belarus până când Guvernul din Belarus pune în libertate toți deținuții politici,
1. continuă să condamne cu fermitate situația tot mai gravă a drepturilor omului și libertăților fundamentale combinată cu lipsa unor reforme democratice și economice profunde din Belarus și va continua să se opună reprimării oponenților regimului de la Minsk;
2. condamnă persecutarea constantă a apărătorilor drepturilor omului și a membrilor opoziției democratice, precum și hărțuirea activiștilor societății civile și a mass-mediei independente din Belarus din motive politice;
3. solicită eliberarea imediată și necondiționată a tuturor prizonierilor politici; reiterează faptul că nu pot exista progrese în dialogul UE-Belarus în lipsa unor progrese ale Belarusului pe planul democrației, drepturilor omului și al statului de drept și până la eliberarea necondiționată și la reabilitarea completă a drepturilor civile ale tuturor deținuților politici, printre care se numără Ales Bialiatski, președintele Centrului „Viasna” pentru drepturile omului și vicepreședinte al FIDH, doi foști candidați la alegerile prezidențiale, Mikalai Statkevich și Andrei Sannikau, șefii campaniilor prezidențiale ale candidaților opoziției democratice, Pavel Seviarynets și Dzmitry Bandarenka, precum și Syarhey Kavalenka, deținut politic arestat pentru presupusa încălcare a arestului la domiciliu, care se află într-o grevă a foamei prelungită, fapt ce a dus la deteriorarea critică a sănătății sale și îi amenință în mod direct viața;
4. subliniază că decizia de rechemare a tuturor ambasadorilor statelor membre ale UE din Belarus dovedește faptul că tentativele autorităților belaruse de a diviza Uniunea Europeană în ceea ce privește deciziile referitoare la sancțiuni au eșuat;
5. subliniază că un angajament ferm al tuturor statelor membre ale UE, precum și al altor țări democratice de a acționa unite în perioade dificile poate contribui la promovarea valorilor universale în țări precum Belarus și poate apropia aceste țări de drumul spre tranziția democratică;
6. condamnă retorica agresivă utilizată de Aliaksandr Lukașenka la adresa Ministrului de Externe al Germaniei;
7. subliniază că, în loc de a opta pentru o autoizolare tot mai mare, autoritățile de la Minsk ar trebui să opteze pentru decizia potrivită pentru populația sa și să instituie un climat de deschidere față de democrație;
8. invită federațiile naționale de hochei pe gheață ale statelor membre ale UE și toate celelalte națiuni democratice să solicite IIHF, inclusiv cu ocazia următorului congres din mai de la Helsinki, Finlanda, să își revizuiască decizia anterioară și să ia în considerare posibilitatea de a realoca unei alte țări gazdă Campionatul Mondial de Hochei pe Gheață din 2014, prevăzut a se desfășura în Belarus, până la eliberarea tuturor deținuților politici, recunoscuți de organizațiile internaționale din domeniul drepturilor omului drept „prizonieri de conștiință”, și până când regimul își demonstrează în mod clar angajamentul față de respectarea drepturilor omului și a statului de drept;
9. salută decizia Consiliului din 28 februarie 2012 de a consolida măsurile restrictive și de a adăuga 21 de persoane responsabile de reprimarea societății civile și a opoziției democratice din Belarus pe lista celor care fac obiectul unei interdicții de călătorie și al înghețării activelor;
10. solicită Consiliului să țină seama de ultimele evoluții ale relațiilor diplomatice dintre UE și Belarus, precum și de noua deteriorare a situației drepturilor omului și a libertăților fundamentale din această țară și, pe baza acestor considerente, să adopte o decizie privind măsuri restrictive suplimentare, care să includă, de asemenea, sancțiuni economice;
11. subliniază că Uniunea Europeană și Belarusul ar trebui să aibă bune relații de vecinătate și că acestea că acestea ar trebui să beneficieze de un sprijin solid oferit de puternicul angajament asumat de UE față de societatea civilă și opoziția democratică din Belarus, precum și de sprijinul acordat de către UE aspirațiilor democratice ale populației din Belarus;
12. solicită din nou Comisiei să sprijine, prin toate mijloacele financiare și politice disponibile, eforturile societății civile din Belarus, ale mass-mediei independente (inclusiv TV Belsat, Radioul European pentru Belarus, Radio Racja și altele) și ale organizațiilor neguvernamentale din Belarus destinate să promoveze democrația și să se opună regimului;
13. subliniază necesitatea unei cooperări mai strânse între UE și țările estice învecinate în cadrul Parteneriatului estic, inclusiv în ceea ce privește dimensiunea parlamentară a acestuia, Adunarea Parlamentară Euronest, pentru a atinge obiectivul comun de a iniția un veritabil proces de democratizare în Belarus;
14. încredințează Președintelui sarcina de a transmite prezenta rezoluție Consiliului, Comisiei, parlamentelor și guvernelor statelor membre, Secretarului General al Organizației Națiunilor Unite, Adunărilor Parlamentare ale OSCE și Consiliului Europei, Secretariatului Comunității Statelor Independente, precum și Parlamentului și Guvernului Republicii Belarus.
