A7-0053/2009
11.11.2009
*
RAPORT
referitor la propunerea de decizie a Consiliului privind încheierea de către Comunitatea Europeană a Acordului de aderare a Comunității Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999
(COM(2009)0441 – C7‑0164/2009 – 2009/0121(CNS))
Comisia pentru transport și turism
Raportor:
Dieter-Lebrecht Koch
PE 430.320v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
PROCEDURĂ.............................................................................................................................8
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului privind încheierea de către Comunitatea Europeană a Acordului de aderare a Comunității Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999
( COM(2009)0441 – C7‑0164/2009 – 2009/0121(CNS) )
(Procedura de consultare)
Parlamentul European,
– având în vedere propunerea de decizie a Consiliului ( COM(2009)0441 ),
– având în vedere articolul 71 și articolul 300 alineatul (2) primul paragraf prima teză din Tratatul CE,
– având în vedere articolul 300 alineatul (3) primul paragraf din Tratatul CE, în temeiul căruia a fost consultat de către Consiliu ( C7-0164/2009 ),
– având în vedere articolul 55 și articolul 90 alineatul (8) din Regulamentul său de procedură,
– având în vedere raportul Comisiei pentru transport și turism ( A7-0053/2009 ),
1. aprobă încheierea acordului;
2. încredințează Președintelui sarcina de a transmite poziția Parlamentului Consiliului, Comisiei, precum și guvernelor și parlamentelor statelor membre.
EXPUNERE DE MOTIVE
Context
Organizația Interguvernamentală pentru Transporturile Internaționale Feroviare (OTIF) a fost înființată la 1 mai 1985, având ca bază juridică internațională Convenția din 9 mai 1980 (COTIF).
Printre principalele sale activități se numără:
1. dezvoltarea dreptului în materie de transport feroviar în următoarele domenii:
- contracte de transport în transportul internațional de persoane și marfă (CIV și CIM)
- transportul de mărfuri periculoase (RID);
- contracte privind utilizarea vagoanelor (CUV);
- contracte privind utilizarea infrastructurii de cale ferată (CUI);
- validarea normelor tehnice și adoptarea unor specificații tehnice uniforme pentru materialul rulant (APTU);
- procedura pentru omologarea tehnică a materialului rulant și a celorlalte materiale feroviare utilizate în transportul internațional (ATMF);
2. extinderea domeniului de aplicare a COTIF pentru a permite pe termen lung desfășurarea unui transport feroviar continuu de la Atlantic la Pacific în conformitate cu un regim juridic unitar;
3.
3. pregătirea intrării în vigoare a Protocolului de la Luxemburg (Registrul pentru garanțiile internaționale în materie de material feroviar rulant, Secretariatul autorității de supraveghere);
4. eliminarea obstacolelor transfrontaliere în transportul feroviar internațional;
5. contribuția la elaborarea altor convenții internaționale referitoare la transportul feroviar sub egida CEE-ONU și a altor organizații internaționale.
În momentul de față la OTIF sunt afiliate 43 de state (toate statele din Europa, mai puțin statele care au făcut parte din fosta Uniune Sovietică, cu excepția statelor baltice și a Ucrainei, precum și patru state din Orientul Apropiat și trei din Africa de Nord).
În prezent, sub incidența legilor uniforme elaborate de OTIF
http://www.otif.org/ . intră transporturile feroviare internaționale derulate pe aproximativ 240 000 km de cale ferată, precum și transporturile complementare de mărfuri și de persoane derulate pe mai multe mii de kilometri pe șosea, pe mare sau pe căi navigabile interioare.
Propunerea
Comunitatea Europeană dispune de competență exclusivă sau comună cu statele membre în domeniile reglementate de Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999.
Prin urmare, aderarea cât mai grabnică a Comunității Europene la această convenție este deosebit de importantă pentru dezvoltarea interoperabilității nu numai în interiorul Comunității, ci și între Comunitate și țările învecinate.
Parlamentul European și-a exprimat deja punctul de vedere asupra acestui subiect prin susținerea primei propuneri a Comisiei din 2003 privind aderarea Comunității Europene la COTIF în avizul său din 10 martie 2004.
Ulterior, s-a observat totuși că articolul 3 alineatul (2) din COTIF nu garanta așa cum ar fi trebuit concordanța dintre regimul juridic al Comunității și cel al OTIF.
Analiza juridică a COTIF și a anexelor la aceasta a confirmat că existau o serie de divergențe între acquis-ul comunitar și COTIF, în ceea ce privește atât dispozițiile în materie de competență în cadrul COTIF (articolele 12 și 28), cât și dispozițiile prevăzute în anumite anexe (E, F și G).
Aceste probleme au fost între timp rezolvate prin aducerea unor modificări corespunzătoare în textul COTIF (adoptate în cadrul Adunării Generale OTIF din 9/10 septembrie 2009).
Totuși, modificările respective intră în vigoare doar după 12 luni de la înștiințarea în acest sens a statelor membre de către OTIF.
De aceea, în contextul aderării sale la COTIF, Comunitatea face o declarație, în conformitate cu articolul 42 din COTIF, privind neaplicarea anexelor E, F și G la COTIF.
PROCEDURĂ
Titlu
Acord de aderare a Comunității Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999
Referințe
COM(2009)0441 – C7-0164/2009 – 2009/0121(CNS)
Data consultării PE
21.9.2009
Comisia competentă în fond
Data anunțului în plen
TRAN
7.10.2009
Raportor(i)
Data numirii
Dieter-Lebrecht Koch
5.10.2009
Data adoptării
10.11.2009
Rezultatul votului final
+:
–:
0:
30
Membri titulari prezenți la votul final
Georges Bach, Antonio Cancian, Michael Cramer, Luis de Grandes Pascual, Christine De Veyrac, Saïd El Khadraoui, Ismail Ertug, Jacqueline Foster, Mathieu Grosch, Dieter-Lebrecht Koch, Georgios Koumoutsakos, Werner Kuhn, Jörg Leichtfried, Gesine Meissner, Hella Ranner, Vilja Savisaar, Olga Sehnalová, Brian Simpson, Dirk Sterckx, Thomas Ulmer, Peter van Dalen, Roberts Zīle
Membri supleanți prezenți la votul final
Jean-Paul Besset, Philip Bradbourn, Frieda Brepoels, Michel Dantin, Anne E. Jensen, Dominique Riquet, Salvatore Tatarella, Janusz Władysław Zemke
Data depunerii
11.11.2009
