Joi în plen: preşedinţia franceză, drepturile omului
Instituţii
2008-07-11 - 12:10
Nicolas Sarkozy la Parlamentul European Joi, preşedintele Franţei, Nicolas Sarkozy, a prezentat deputaţilor europeni priorităţile ţării sale pentru următoarele şase luni la conducerea UE.
Printre acestea se numără combaterea schimbării climatice, imigraţia, apărarea şi agricultura.
Dumnealui a mai promis că va sugera, înainte de octombrie sau decembrie, paşii de urmat în urma respingerii Tratatului de la Lisabona în Irlanda.
După amiază, deputaţii europeni au discutat despre drepturile omului în lume.
Trebuie să „liniştim oamenii“ că Europa funcţionează pentru toată lumea, a spus ieri domnul Nicolas Sarkozy. „Avem o problemă instituţională“, a mai spus dumnealui, iar răspunsul la aceasta era Tratatul de la Lisabona.
După părerea domnului Sarkozy, chestiunile instituţionale trebuie abordate de parlamente, nu de cetăţeni.
Extinderea viitoare a Uniunii Europene va fi posibilă doar cu instituţii noi şi după adoptarea Tratatului de la Lisabona, a mai spus domnul Sarkozy, adăugând că „Europa cu mai multe viteze nu poate fi decât ultima soluţie“.
Prima sa vizită oficială în calitate de preşedinte al Consiliului va fi în Irlanda, pentru a asculta vocea cetăţenilor şi a purta cu aceştia un dialog. „Nu suntem condamnaţi la stagnare“, a mai spus domnul Sarkozy, „trebuie să acţionăm imediat“.
Priorităţile preşedinţiei franceze a UE
Energia şi schimbarea climatică reprezintă două din priorităţile cheie ale preşedinţiei franceze a UE. „Suntem ultima generaţie care poate împiedica o catastrofă“, a spus joi domnul Sarkozy. „Lumea nu mai poate aştepta, iar Europa trebuie să arate drumul“ a adăugat dumnealui.
„Este logic să avem politici diferite în domeniul imigraţiei?“ a întrebat ieri preşedintele francez, subliniind nevoia unui pact european în domeniu.
Europa nu este o fortăreaţă, Europa are nevoie de imigranţi, dar nu poate îi poate primi pe toţi.
Şi apărarea se află pe agenda preşedinţiei franceze. „Cum poate deveni Europa o putere politică, cu voce puternică, dacă nu se poate apăra?“, a întrebat domnul Sarkozy.
Europa nu are o armată şi nici resurse umane care să asigure respectarea deciziilor luate împreună.
„La fiecare 30 de secunde, în lume, un copil moare de foame“, a spus ieri preşedintele Franţei, subliniind rolul important pe care îl joacă agricultura în UE. „Este rezonabil să îi cerem Europei să reducă producţia alimentară?“ a mai întrebat dumnealui.
Multe grupuri politice au sprijinit priorităţile preşedinţiei franceze, dar câteva au criticat lipsa dimensiunii sociale şi planurile domnului Sarkozy de a participa la festivitatea de deschidere a Jocurilor Olimpice de la Beijing.
Drepturile omului
Deputaţii europeni au adoptat ieri o rezoluţie în care au cerut investigarea presupuselor morminte comune din Jammu şi Kaşmir, condamnând uciderile, dispariţiile forţate, tortura, violul şi alte încălcări ale drepturilor omului în regiune.
Într-o altă rezoluţie, Parlamentul European a cerut Bangladeşului să ridice starea de urgenţă şi să organizeze alegeri libere.
Deputaţii europeni au mai susţinut abolirea pedepsei cu moartea, cerând autorităţilor din Georgia să anuleze pedeapsa cu moartea în cazul lui Troy Davis.
Voturile de joi
Joi, deputaţii europeni au adoptat o serie de rapoarte, privind relaţiile dintre Uniunea Europeană şi China, Zimbabwe, „activele spaţiale“ pentru politica europeană de securitate şi apărare şi recensământul persoanelor de etnie romă din Italia pe criteriul apartenenţei etnice.
20080627STO32900 Preşedintele Sarkozy în Parlamentul European: Europa nu poate fi condamnată la inacţiune - comunicat de presă Textele adoptate Audio, 34:03 - Prezentarea priorităţilor preşedinţiei franceze - Nicolas Sarkozy (în original) Audio, 34:03 - Prezentarea priorităţilor preşedinţiei franceze - Nicolas Sarkozy (în engleză)
RO
1
PHOTO
20080704PHT33465.jpg
RO
3
LINK
/activities/plenary/ta/calendar.do?language=RO
RO
4
MULTIMEDIA
20080710MLT33951.asf
RO
5
MULTIMEDIA
20080710MLT33949.asf
-//EP//TEXT IM-PRESS 20080709IPR33856 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
