ÎNTREBARE CU SOLICITARE DE RĂSPUNS SCRIS E-5315/09
adresată de Elena Oana Antonescu (PPE)
Comisiei
(28 octombrie 2009)
Subiect: Măsuri de promovare a integrării învățării socioemoționale în activitățile curriculare și extracurriculare pentru prevenția problemelor emoționale la copii, adolescenți și tineri
Cercetarea din domeniul psihologic pune în evidență importanța mediului în care copii cresc, pentru dezvoltarea lor ca adolescenți și adulți.
O mare parte din rezultatele negative de ajustare socială își au originea în interacțiunea dintre mediul în care copiii se dezvoltă (școală, casă, teren de joacă) și caracteristicile temperamentale individuale.
Una dintre prioritățile din „Pactul European pentru Sănătate Mintală și Stare de bine” este promovarea integrării învățării socioemoționale în activitățile curriculare și extracurriculare și în cultura instituțiilor de educație pre-școlare și școlare.
Ce recomandare intenționează Comisia să propună pentru acțiuni în acest domeniu, având în vedere termenul pe care Președinția slovenă l-a dat, anul 2009, pentru o astfel de propunere prin pactul susmenționat?
