Întrebări și răspunsuri privind inițiativa cetățenească
Afaceri constituţionale
2012-04-02 - 14:57
Federico DE GIROLAMO BXL (+32) 2 28 31389 STR (+33) 3 881 72850 PORT (+32) 498 98 35 91 EMAIL constit-press@europarl.europa.eu Începând cu 1 aprilie, cetățenii UE vor putea solicita Uniunii să introducă o legislație nouă, cu condiția ca aceștia să adune un milion de semnături.
Acest nou instrument, cunoscut ca „inițiativă a cetățenilor”, a fost creat pentru a da cetățenilor europeni posibilitatea de a se exprima cu privire la UE.
Parlamentul a adoptat aceast[ legislație în decembrie 2010, iar Consiliul în februarie 2011.
Având în vedere faptul că statele membre au la dispoziție 12 luni pentru a pune în aplicare noile norme în cadrul legislațiilor lor naționale, primele inițiative cetățenești ar putea fi lansate la începutul anului 2012.
Toate răspunsurile care urmează fac referire la ceea ce se va întâmpla în momentul în care normele vor fi în vigoare.
20101209BKG08308
Doresc să lansez o inițiativă a cetățenilor.
Cu ce încep?
Pentru a lansa o inițiativă cetățenească trebuie să înființați mai întâi un comitet al cetățenilor alcătuit din cel puțin șapte persoane care provin din cel puțin șapte state membre ale Uniunii Europene.
Trebuie să înregistrați propunerea la Comisia Europeană în una dintre cele 23 de limbi oficiale ale UE.
Comisia înființează un punct de contact care să ofere informații și asistență în acest sens.
În vederea înregistrării inițiativei dumneavoastră., trebuie să furnizați Comisiei titlul inițiativei, obiectul și obiectivele acesteia, dispozițiile tratatului considerate relevante de către organizatori, coordonatele de contact ale celor șapte membri ai comitetului cetățenilor și toate sursele de finanțare și de sprijinire a inițiativei.
Pot propune orice prin intermediul unei inițiative a cetățenilor?
Nu.
După înregistrarea inițiativei dumneavoastră., Comisia vă va răspunde în decurs de două luni pentru a vă comunica dacă inițiativa dumneavoastră îndeplinește sau nu condițiile stabilite de regulament.
Acestea sunt următoarele:
comitetul cetățenilor a fost constituit și a fost desemnată persoana de contact;
inițiativa propusă nu se află în mod vădit în afara sferei de competențe a Comisiei în ceea ce privește prezentarea unei propuneri legislative în scopul punerii în aplicare a tratatelor;
inițiativa propusă nu este în mod evident abuzivă, frivolă sau vexatorie;
inițiativa propusă nu contravine valorilor Uniunii Europene, prevăzute în Tratat.
Dacă inițiativa dumneavoastră nu îndeplinește condițiile stabilite, Comisia vă va informa cu privire la motivele refuzului și la toate căile de atac judiciare și extrajudiciare pe care le aveți la dispoziție.
Toate inițiativele acceptate se publică într-un registru online pus la dispoziție de Comisie în acest scop.
Care este procedura de colectare a semnăturilor?
Cât timp am la dispoziție?
Puteți colecta semnăturile fie pe suport de hârtie, fie online.
Există două modele diferite de formulare care trebuie utilizate în vederea colectării de „declarații de susținere”.
Modelul de formular ales depinde de statul în cadrul căruia are loc colectarea de semnături.
Dacă doriți să utilizați un sistem de colectare online, acesta va trebui mai întâi certificat de către o autoritate competentă a statului membru respectiv.
Astfel, toți semnatarii pot fi siguri că, de exemplu, au fost luate în considerare chestiunile privind protecția datelor.
Statele membre trebuie să emită acest certificat în termen de o lună.
Comisia va pune la dispoziție în mod gratuit un software cu sursă deschisă (open-source) pentru sisteme de colectare online.
Veți avea la dispoziție un an pentru adunarea celor un milion de semnături.
Organizatorii pot începe colectarea declarațiilor de susținere din partea cetățenilor numai după ce Comisia a înregistrat propunerea de inițiativă a cetățenilor în registrul public.
Ce informații cu caracter personal trebuie să furnizeze cetățenii dacă doresc să semneze o petiție?
Acest fapt depinde de statul responsabil pentru verificarea validității declarației dumneavoastră de susținere.
Majoritatea statelor membre vor solicita următoarele informații: nume, adresa domiciliului permanent, data și locul nașterii, cetățenia, semnătura și data.
Majoritatea statelor membre vor solicita de asemenea și numărul cărții de identitate.
Există nouă state care nu solicită această informație: Belgia, Danemarca, Estonia, Finlanda, Germania, Irlanda, Țările de Jos, Slovacia și Regatul Unit.
Cine poate semna o inițiativă a cetățenilor?
Pentru a fi eligibil în vederea susținerii unei inițiative cetățenești, trebuie să fiți cetățean al Uniunii Europene și trebuie să aveți vârsta necesară pentru a avea drept de vot în cadrul alegerilor europene.
Aceasta este de 18 ani în toate statele UE, cu excepția Austriei, unde vârsta la care cetățenii au drept de vot este de 16 ani.
Pot colecta toate cele un milion de semnături din cadrul unui singur stat?
Nu.
Semnatarii trebuie să provină din cel puțin un sfert din statele membre ale UE.
Dat fiind faptul că la momentul actual există 27 de state membre, trebuie să obțineți semnături din cadrul a cel puțin șapte state membre.
De asemenea, în cel puțin un sfert din statele membre, semnatarii trebuie să reprezinte un anumit număr minim de semnături pentru ca acestea să fie luate în considerare.
Acest număr minim corespunde numărului deputaților din Parlamentul European aleși în fiecare stat membru, înmulțit cu 750.
Vestea bună este că acest număr minim de semnături care trebuie colectate au fost deja calculate:
Austria
12 750
Belgia
16 500
Bulgaria
12 750
Cipru
4 500
Republica Cehă
16 500
Danemarca
9 750
Estonia
4 500
Finlanda
9 750
Franța
54 000
Germania
74 250
Grecia
16 500
Ungaria
16 500
Irlanda
9 000
Italia
54 000
Letonia
6 000
Lituania
9 000
Luxemburg
4 500
Malta
3 750
Țările de Jos
18 750
Polonia
37 500
Portugalia
16 500
România
24 750
Slovacia
9 750
Slovenia
5 250
Spania
37 500
Suedia
13 500
Regatul Unit
54 000
Ce urmează după ce am colectat un milion de semnături?
Mai întâi trebuie să prezentați toate declarațiile de susținere statelor membre ale UE vizate în vederea verificării valabilității acestora.
Acestea le vor verifica în termen de trei luni și, dacă totul se dovedește a fi în regulă, vi se va elibera un certificat care atestă acest lucru.
După obținerea certificatelor necesare puteți prezenta Comisiei inițiativa cetățenilor.
De asemenea, trebuie să furnizați informații privind toate formele de susținere și de finanțare primite pentru inițiativa în cauză.
Comisia publică toate aceste informații pe site-ul său web.
Apoi sunteți invitat la Comisie pentru a explica în detaliu chestiunile ridicate de inițiativa pe care o susțineți.
De asemenea, vi se va oferi posibilitatea de a vă prezenta inițiativa în cadrul unei audieri publice organizate la Parlamentul European.
Comisia și Parlamentul European vor organiza aceste audieri.
Comisia vă va informa în termen de trei luni cu privire la concluziile juridice și politice referitoare la inițiativa dumneavoastră, acțiunile pe care intenționează să le întreprindă, dacă este cazul, și motivele care stau la baza acestor acțiuni sau a inacțiunii.
Aceste informații sunt publice.
După această etapă, ce trebuie să fac cu declarațiile de susținere?
Dumneavoastră, alături de autoritățile competente ale statelor membre, sunteți responsabil de utilizarea adecvată a datelor cu caracter personal ale semnatarilor pe durata întregului proces.
Trebuie să distrugeți toate declarațiile de susținere și orice copie a acestora în termen de cel mult o lună de la prezentarea inițiativei respective în atenția Comisiei, sau în termen de 18 luni de la data înregistrării inițiativei propuse, reținându-se termenul cel mai scurt.
De asemenea, și statele membre care au verificat declarațiile de susținere trebuie să distrugă aceste declarații de susținere și orice copii ale acestora în termen de cel mult o lună de la data eliberării certificatului.
Cum au contribuit membrii Parlamentul European la stabilirea normelor?
Deputații din Parlamentul European au depus numeroase eforturi pentru a facilita modalitatea de prezentare a inițiativei cetățenilor.
Acestea sunt câteva dintre îmbunătățirile pe care deputații din Parlamentul European au reușit să le negocieze:
Comisia va verifica admisibilitatea dreptului dumneavoastră de inițiativă chiar de la început, nu după ce ați colectat deja 300 000 de semnături, cum fusese propus inițial,
numărul minim de state membre din cadrul cărora trebuie colectate semnături a fost redus de la o treime la un sfert,
Comisia îi va sprijini pe organizatorii unei inițiative oferindu-le acestora un ghid ușor de utilizat, stabilind un punct de contact și furnizând un software de colectare a semnăturilor online gratuit,
dacă o inițiativă este susținută de un milion de semnături, se garantează o urmărire corespunzătoare, inclusiv o invitație la Comisia Europeană și o audiere publică și,
Comisia are la dispoziție trei luni, în loc de patru, câte fuseseră propuse inițial, pentru a furniza un răspuns la o inițiativă.
Pagina internet pentru Inițiativa Cetățenească Europeană Pagina internet a Parlamentului European privind Inițiativa Cetățenească Europeană Ghidul Inițiativei Cetățenești Europene
RO
1
LINK
http://ec.europa.eu/citizens-initiative/public/welcome?lg=ro
RO
2
LINK
/aboutparliament/ro/001eb38200/European-citizens'-initiative.html
RO
3
LINK
http://ec.europa.eu/citizens-initiative/public/guide
-//EP//DTD IM-PRESS 20050901 BKG DOC XML V0//EN
-//EP//STYLESHEET IM-PRESS 20050901 BKG DOC XML V0//EN
