ÎNTREBARE ORALĂ URMATĂ DE O DEZBATERE O-0024/08
în conformitate cu articolul 108 din Regulamentul de procedură
de
Gerardo Galeote
şi
Luis de Grandes Pascual
, în numele Grupului PPE-DE
Comisiei
Subiect: Naufragiul navei New Flame şi consecinţele acestuia asupra Golfului Algeciras
Din data de 12 august 2007, vrachierul sub pavilion panamez, New Flame, se află pe fundul mări lângă coasta oraşului Algeciras (Cádiz) şi a Gibraltarului.
În ultimele luni, aceste coaste au fost poluate cu petrol pe o distanţă mai mare de un kilometru, iar între 28 august 2007 şi 10 februarie 2008 au avut loc în total şapte scurgeri de petrol.
În plus, în Golful Algeciras au loc în mod constant operaţiuni de buncheraj.
Acestea sunt deosebit de poluante şi, deşi sunt interzise, au loc fără a fi pedepsite în vreun fel.
Atât operaţiunile de buncheraj, cât şi poluarea cauzată de scurgerile de petrol provenite de la nava New Flame, încalcă legislaţia europeană privind mediul în general şi, în mod deosebit, Directiva 2005/35/CE a Parlamentului European şi a Consiliului din 7 septembrie 2005 privind poluarea cauzată de nave şi introducerea unor sancţiuni în caz de încălcare.
Ce măsuri concrete va adopta Comisia Europeană pentru a soluţiona această situaţie?
În prezent, este analizată această situaţie în cadrul Comisiei Europene?
Având în vedere rolul său de „gardian al tratatelor”, intenţionează Comisia să demareze procedura privind neîndeplinirea obligaţiilor împotriva unuia sau mai multor state membre al căror comportament activ sau pasiv ar putea să contravină legislaţiei Europene în materie?
A fost informată Comisia în legătură cu situaţia navei New Flame de către autorităţile naţionale competente?
JO L 255, 30.9.2005, p.
11.
