Întrebarea pentru timpul afectat întrebărilor H-0324/2010
adresată Comisiei
Perioada de sesiune: iulie 2010
Articolul 116 din Regulamentul de procedură
Lidia Joanna Geringer de Oedenberg
(S&D) Subiect: Acțiuni în domeniul culturii în cadrul strategiei Europa 2020
În strategia Europa 2020, Comisia a propus obiective concrete privind lupta împotriva șomajului, finanțarea cercetării și lupta împotriva schimbărilor climatice, însă a omis rolul culturii în creșterea, în sens larg, a prosperității Europei.
Conform raportului său din iulie 2009, cifra de afaceri a sectorului culturii în Uniune era de 654 de miliarde de euro în 2003, adică 2,6% din PIB-ul Uniunii.
Muzeele din Paris generează anual o cifră de afaceri între 1,84 și 2,64 miliarde de euro și furnizează circa 43 000 de locuri de muncă.
Influența culturii asupra dezvoltării economice este de necontestat astăzi.
Acest sector creează locuri de muncă și contribuie la atractivitatea turistică a regiunilor.
Cum intenționează Comisia să valorifice potențialul culturii și al sectorului creativ în cadrul strategiei Europa 2020?
De ce cultura nu constituie o prioritate de sine stătătoare în cadrul proiectului de strategie?
Sprijinirea procesului de digitalizare reprezintă singura inițiativă a Comisiei?
De ce sunt omise în comunicare priorități precum protecția patrimoniului Uniunii?
