Sir Tim Berners-Lee: „Internetul trebuie să servească umanităţii“
Societatea informaţiei
2009-12-02 - 17:20
Actualitatea parlamentară: 20 de ani de internet „Internetul trebuie să servească umanităţii“ a spus marţi inventatorul internetului, Sir Tim Berners-Lee, în cadrul unei conferinţe STOA, la Parlamentul European.
Specializat în fizica subatomică, dumnealui pledează acum pentru un internet liber şi deschis.
Într-un interviu exclusiv, Sir Tim Berners-Lee ne-a vorbit despre calitatea informaţiei de pe internet şi cum poate fi folosit acesta în politică.
Discursul pe care l-aţi ţinut la Parlamentul European s-a intitulat „Un internet, liber şi deschis“.
Este titlul o întrebare, o dorinţă sau o afirmaţie?
Este o dorinţă, bineînţeles.
Sper că aşa va fi în viitor: este un slogan al fundaţiei web pe care tocmai am creat-o.
Unul din lucrurile esenţiale ale internetului este că poţi ajunge oriunde cu un singur click.
Nu există un web în franceză sau unul în engleză.
Internetul nu este separat între academic şi comercial.
Nu există discriminare, nu există decât un internet, deschis tuturor şi liber pentru toţi, şi în acest lucru constă puterea sa.
Este viziunea dumneavoastră privind internetul liber şi deschis compatibilă cu faptul că anumite companii private, precum Google, monopolizează şi comercializează accesul?
Nu pot vorbi despre companiile individuale.
Ştiu că oamenii sunt îngrijoraţi de monopoluri.
Mai este şi îngrijorarea faţă de controlul exercitat de o companie sau de guvern.
Este important să păstrăm internetul liber şi deschis.
Scriitorul Stanislaw Lem a spus: „Nu am ştiut că există atât de mulţi idioţi până în momentul în care am început să folosesc internetul“.
Poate fi deschiderea internetului o slăbiciune?
Oamenii pot citi orice pe internet, dar nu sunt obligaţi să citească tot.
Mulţi oameni au bloguri favorite, pe care le consideră valoroase, aşa cum au oameni favoriţi în care au încredere.
Internetul se bazează foarte mult pe recomandări.
Să facem o comparaţie: dacă mergi pe stradă în oraşul tău şi citeşti ziare la întâmplare vei găsi probabil în acestea informaţii de proastă calitate.
Dacă citeşti cărţi sau ziare pe care ţi le-a recomandat cineva, calitatea informaţiei este mai bună.
Pe internet găsim tehnologia link-urilor.
Funcţionează când oamenii cred că link-urile duc către informaţii de calitate.
Dacă acolo găseşti ceva ce nu îţi place, faci un pas înapoi, nu citeşti.
Am văzut cum politica SUA, şi chiar democraţia din SUA, au fost transformate de internet.
Se îndreaptă Europa în aceeaşi direcţie?
Cred că internetul îi poate ajuta pe oameni să comunice mai eficient.
Ultimele alegeri americane au fost caracterizate de comunicare.
Dar aş vrea să văd internetul folosit pentru dezbateri responsabile.
Aş vrea ca politicienii să fie responsabili folosind noile tehnologii.
În momentul în care aceştia spun ceva, ar trebui ca oamenii să poată avea posibilitatea de a analiza situaţia, ar trebui ca experţii să poată participa la discuţie.
Bineînţeles, aici apar întrebările: cine este expert? în cine ai încredere? ce citeşti? şi cum poţi fi sigur că textul pe care îl citeşti nu a fost scris de un idiot?
Sper că vom putea crea sisteme democratice mai puternice, şi că internetul ne va aduce argumentele alegerilor, că oamenii vor fi responsabili pentru adevăr şi vor fi respectuoşi.
Sir Tim Berners-Lee
s-a născut la Londra în 1955
a studiat fizica la Queen's College, Oxford
a creat internetul în anii '80 şi '90 la CERN
a pus bazele World Wide Web Consortium la Institutul de Tehnologie din Massachusetts în Boston în 1994
în momentul de faţă este director al World Wide Web Consortium.
20091127STO65455 STOA Sir Tim Berners-Lee Ştiinţă şi politică Pachetul Telecom: o mai bună protecţie a utilizatorilor internet Înregistrarea conferinţei STOA Conferinţă de presă Galerie foto
RO
1
EUROPARL-TV
http://www.europarltv.europa.eu/swf/EmbedPlayer.swf?vid=a8c06c9c-d67f-459b-9163-ecc7e9e6307d&cid=0c8dedcf-1098-46c9-9b85-6f2b0f0b120d&lang=ro&bitrate=512&loop=off&autoplay=off&startVolume=medium&showTitle=on&showBottom=on
RO
2
LINK
/stoa/default_en.htm
RO
3
LINK
http://www.w3.org/People/Berners-Lee/Overview.html
RO
6
LINK
/wps-europarl-internet/frd/vod/player?eventCode=20091201-1430-SPECIAL-STOA&byLeftMenu=researchotherevents&category=SPECIAL&format=wmv&language=ro
RO
7
LINK
/wps-europarl-internet/frd/vod/player?eventCode=20091201-1100-SPECIAL&byLeftMenu=researchotherevents&category=SPECIAL&format=wmv&language=ro
RO
8
LINK
http://www.flickr.com/photos/european_parliament/4150278204/
-//EP//TEXT IM-PRESS 20060921STO10850 0 NOT XML V0//RO
-//EP//TEXT IM-PRESS 20091113STO64409 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
