Întărirea regulilor aplicabile agențiilor de rating de credit (ARC)
Afaceri economice şi monetare
Şedinţe plenare
2011-06-08 - 13:13
Deputații europeni au pledat miercuri pentru răspunderea civilă a agențiilor de rating de credit pentru evaluările emise, s-au exprimat în favoarea creării unei fundații europene a ratingurilor de credit și au solicitat atenție sporită la calcularea ratingului datoriilor publice.
Noile reguli aplicabile agențiilor de rating de credit ar trebui să clarifice inclusiv propriile metode de lucru, să încurajeze competiția și să reducă dependența față de aceste evaluări, se arată în rezoluția PE.
Rezoluția fără caracter legislativ, elaborată de Wolf Klinz (ALDE, DE), vine cu câteva săptămâni înainte de data la care Comisia Europeană va să înainta propuneri legislative privind reglementarea în continuare a activităților agențiilor de rating de credit (ARC), punând astfel capăt, temporar, unei discuții asupra unei probleme care a generat poziții diferite ale grupurilor politice.
Ratingul datoriei publice
Rezoluția se abține de la a reduce semnificativ scopul agențiilor de rating private în ceea ce privește evaluarea datoriei publice, așa cum au susținut inițial socialiștii și grupul Stânga Europeană Unită/Stânga Verde Nordică (GUE/NGL).
Cu toate acestea, rezoluția solicită mai multă transparență în ceea ce privește modalitatea prin care ARC ajung la calcularea acestor datorii, explicații asupra metodologiilor folosite și de ce evaluările agențiilor diferă de estimările făcute de principalele instituții financiare internaționale și o analiză a efectelor pe care ratingurile le au asupra spreadurilor.
Fundația Europeană a Ratingurilor de Credit
Celălalt aspect controversat se referă la propunerea de creare a unei structuri care să contrabalanseze, la nivel european, cele trei agenții de rating de credit, considerate a avea o poziție dominantă în Europa.
Rezoluția solicită Comisiei o evaluare detaliată în vederea înființării unei fundații a ratingurilor de credit complet independentă, cu finanțare asigurată pentru primii cinci ani.
Grupurile politice de centru-stânga ar fi preferat o agenție de rating publică, cu o finanțare pentru o perioadă mai lungă.
Reducerea dependenței
Rezoluția pledează pentru o serie de măsuri care să reducă dependența actuală de cele câteva surse de stabilire a ratingului de credit.
Acestea includ creșterea utilizării ratingurilor de credit interne, în mod special de către instituțiile financiare mari, care au capacitatea de a derula propriile evaluări, și stimularea concurenței.
Actorii de pe piață care nu dispun de capacitatea de a realiza analize de risc interne nu ar trebui să poată investi în produse structurate, această permisiune fiind acordată doar sub ponderea celui mai mare risc, se propune în rezoluție.
Pentru a încuraja concurența, rezoluția solicită Comisiei evaluarea condițiilor pentru crearea unei rețele europene a ARC, care ar permite agențiilor mai mici să intre în competiție cu cele "3 mari".
Acest lucru nu ar trebui totuși să conducă la fenomene precum "shoppingul de ratinguri" și standarde mai puțin stricte.
Răspundere și transparență
Rezoluția analizează modalitățile prin care agențiile de rating de credit să poată fi responsabilizate pentru consultanța emisă.
Cel mai important, rezoluția adresează Comisiei solicitarea de a identifica modalități prin care agențiile de rating pot fi trase la răspundere în baza dreptului civil din statele membre.
Rezoluția sugerează, de asemenea, că toate agențiile de rating de credit înregistrate ar trebui să revizuiască acuratețea ratingurilor de credit realizate în trecut și să pună aceste evaluări la dispoziția autorităților de supraveghere, iar Autoritatea europeană pentru valori mobiliare și piețe (AEVMP) ar trebui să fie împuternicită să realizeze controale neanunțate în ceea ce privește aceste evaluări.
Pentru a cunoaște modalitatea prin care agențiile de rating de credit ajung la anumite concluzii, rezoluția sugerează ca autoritățile de supraveghere să primească mai multe informații de documentare.
Totodată, rezoluția invită Comisia să analizeze în continuare avantajele obligației de a folosi două analize de rating în cazul produselor financiare complexe, cea mai conservativă urmând să fie utilizată pentru supravegherea legală.
Acest lucru ar face ca investitorii să aibă o imagine mai clară asupra situației reale a produsului.
20110606IPR20812 Textele adoptate vor fi disponibile aici (selectați 8 iunie 2011) Urmăriți dezbaterea în direct (selectați 6 iunie 2011) Profilul raportorului Wolf Klinz (ALDE, DE)
RO
1
LINK
/activities/plenary/ta/calendar.do?language=RO
RO
2
LINK
/sed/speeches.do
RO
3
LINK
/members/expert/alphaOrder/view.do?language=RO&id=28244
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
