Întrebarea pentru timpul afectat întrebărilor H-0462/2010
adresată Comisiei
Perioada de sesiune: octombrie 2010
Articolul 116 din Regulamentul de procedură
Georgios Koumoutsakos
(PPE) Subiect: Siguranţa rutieră 2011-2020: măsuri specifice privind autobuzele şcolare şi conducătorii acestora
În fiecare an, aproape 35 000 de persoane îşi pierd viaţa şi 1 700 000 sunt rănite în accidente rutiere în Uniunea Europeană.
Aceste statistici includ o cifră care suscită o şi mai mare îngrijorare: mai mult de 1 100 dintre victimele accidentelor care au loc în Uniunea Europeană sunt copii (2008).
În cadrul „programului european de acţiune privind siguranţa rutieră 2011-2020” prezentat de Comisie, şi, ştiut fiind faptul că, în fiecare zi, milioane de copii merg şi se întorc de la şcoala folosind autobuzele şcolare, ar putea Comisia să răspundă la următoarele întrebări:
Ce iniţiative şi acţiuni concrete intenţionează să întreprindă, în cooperare cu statele membre, pentru a asigura o prevenire mai eficientă a accidentelor rutiere ale căror victime sunt copiii?
Intenţionează Comisia să adopte norme de siguranţă mai stricte şi să instaureze controale de calitate mai severe pentru vehiculele utilizate ca autobuze de transport şcolar şi pentru conducătorii profesionişti pentru acest tip de autobuz (instalare de echipamente de înaltă tehnologie, controlarea mai frecventă a aptitudinilor şi experienţei profesionale ale şoferilor, precum a integrităţii acestora, prin intermediul unor teste psihologice, de exemplu)?
