Întrebarea cu solicitare de răspuns oral O-0145/2010
adresată Comisiei
Articolul 115 din Regulamentul de procedură
Jean-Paul Gauzès
în numele Grupului PPE Subiect: Evoluţii recente ale ratelor de schimb valutar pe plan internaţional
Şeful FMI a afirmat săptămâna trecută că „Guvernele riscă un război valutar dacă încearcă să se folosească de ratele de schimb pentru a-şi rezolva problemele interne”.
În ultimele săptămâni, mai multe economii mari au luat măsuri pentru a reduce presiunea de ascensiune a monedelor lor.
Pentru prima dată în şase ani, Japonia a intervenit pe pieţele monetare pentru a vinde yeni.
Lunea trecută, Brazilia a dublat valoarea unei taxe pe achiziţiile străine de obligaţiuni în încercarea de a reduce afluxurile.
Preşedintele grupului de miniştri de finanţe din zona euro a afirmat recent că „moneda chineză este în mare subapreciată”.
Rata de schimb dintre dolar şi euro se află la cel mai mic nivel al său din ultimele 18 luni.
Majoritatea economiilor UE au în desfăşurare programe majore de ajustare fiscală; măsurile privind rata de schimb adoptate de marii noştri concurenţi subminează fragila redresare a UE şi a întregii lumi.
Ce intenţionează Comisia să facă în acest sens?
