1.2.2010 B7-0063/2010 PROPUNERE DE REZOLUŢIE depusă în conformitate cu articolul 84 alineatul (3) din Regulamentul de procedură
referitoare la propunerea de directivă a Consiliului de punere în aplicare a acordului-cadru privind prevenirea rănilor provocate de obiecte ascuțite în sectorul spitalicesc și în cel al asistenței medicale, încheiat între HOSPEEM și EPSU
( COM(2009)0577 )
de Liz Lynne,
Pervenche Berès
în numele Comisiei pentru ocuparea forței de muncă și afaceri sociale
PE432.911v01-00 B7‑0063/2010 Rezolu ț ia Parlamentului European referitoare la propunerea de directivă a Consiliului de punere în aplicare a acordului-cadru privind prevenirea rănilor provocate de obiecte ascu ț ite în sectorul spitalicesc ș i în cel al asisten ț ei medicale, încheiat între HOSPEEM ș i EPSU (COM (2009)0577)
Parlamentul European,
– având în vedere propunerea Comisiei de directivă a Consiliului de punere în aplicare a acordului-cadru privind prevenirea rănilor provocate de obiecte ascuțite în sectorul spitalicesc și în cel al asistenței medicale, încheiat între Asociația angajatorilor din sectorul spitalicesc și al sănătății (HOSPEEM) și Federația Europeană a Sindicatelor din Serviciile Publice (EPSU)( COM(2009)0577 ),
– având în vedere articolul 153 alineatul (1) litera (a) și articolul 155 din Tratatul privind funcționarea UE,
– având în vedere Carta Drepturilor Fundamentale a Uniunii Europene, în special articolul 31 alineatul (1) din aceasta,
– având în vedere Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă JO L 183, 29.6.1989, p.
1.
,
– având în vedere Directiva 89/655/CEE a Consiliului din 30 noiembrie 1989 privind cerințele minime de securitate și sănătate pentru folosirea de către lucrători a echipamentului de lucru la locul de muncă [a doua directivă specială în sensul articolului 16 alineatul (1) din Directiva 89/391/CEE)] JO L 393, 30.12.1989, p.
13.
,
– având în vedere Directiva 89/656/CEE a Consiliului din 30 noiembrie 1989 privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă [a treia directivă specială în sensul articolului 16 alineatul (1) din Directiva 89/391/CEE] JO L 393, 30.12.1989, p.
18.
,
– având în vedere Directiva 2000/54/CE a Parlamentului European și a Consiliului din 18 septembrie 2000 privind protecția lucrătorilor împotriva riscurilor legate de expunerea la agenți biologici la locul de muncă [a șaptea directivă specială în sensul articolului 16 alineatul (1) din Directiva 89/391/CEE] JO L 262, 17.10.2000, p.
21.
,
– având în vedere acordul-cadru privind prevenirea rănilor provocate de obiecte ascuțite în sectorul spitalicesc și în cel al asistenței medicale, încheiat între HOSPEEM și EPSU,
– având în vedere faptul că acordul-cadru cuprindea o solicitare comună adresată Comisiei de a pune în aplicare acordul printr-o decizie a Consiliului la propunerea Comisiei, în conformitate cu articolul 155 alineatul (2) din Tratatul privind funcționarea UE,
– având în vedere Rezoluția sa din 24 februarie 2005 privind promovarea sănătății și a securității în muncă JO C 304 E, 1.12.2005, p.
400.
,
– având în vedere Rezoluția sa din 6 iulie 2006 cuprinzând recomandări către Comisie privind protecția lucrătorilor din serviciile de sănătate ale Uniunii Europene împotriva infecțiilor cu transmitere hematogenă cauzate de rănile provocate de ace 2 JO C 303 E, 13.12.2006, p.
754.
,
– având în vedere Rezoluția sa din 15 ianuarie 2008 referitoare la strategia comunitară 2007-2012 privind sănătatea și siguranța la locul de muncă JO C 41 E, 19.2.2009, p.
14.
,
– având în vedere articolul 84 alineatul (3) din Regulamentul său de procedură,
A. întrucât rănile provocate de ace pot conduce la transmiterea a peste 20 de viruși care pun în pericol viața, inclusiv hepatita B, hepatita C și HIV/SIDA, reprezentând, astfel, o problemă gravă de sănătate;
B. întrucât rănile provocate de ace și de alte instrumente medicale ascuțite reprezintă unul dintre cele mai răspândite și mai grave pericole pentru lucrătorii din sectorul serviciilor de sănătate din Europa; întrucât personalul medical și profesioniștii din domeniul sănătății sunt adesea expuși la infecții cauzate de răni ca urmare a folosirii acelor sau a altor instrumente ascuțite;
C. întrucât studii independente au demonstrat că majoritatea rănilor provocate de ace pot fi prevenite prin îmbunătățirea formării profesionale, prin condiții de muncă mai bune și prin utilizarea curentă a unor instrumente medicale mai sigure care incorporează mecanisme de protecție împotriva obiectelor ascuțite;
D. întrucât experții estimează că în fiecare an în Uniunea Europeană există peste un milion de cazuri de răni provocate de ace;
E. întrucât impactul psihologic și emoțional în urma unei răni provocate de ace sau în urma unor alte răni provocate de obiecte ascuțite poate fi enorm, chiar și în cazul în care ulterior nu se contractează nicio infecție, având în vedere faptul că lucrătorul și familia acestuia se confruntă cu multe luni de incertitudine în privința efectului pe care rana o poate avea asupra sănătății;
F. întrucât inițiativa de a oferi o soluție legislativă pentru a proteja în mod corespunzător lucrătorii din serviciile de sănătate din Europa împotriva infecțiilor fatale cu transmitere hematogenă cauzate de răni provocate de ace și alte instrumente medicale ascuțite își are originea în rezoluția din 6 iulie 2006 menționată mai sus;
G. întrucât există o lipsă gravă de personal în serviciile de sănătate și studiile sugerează că unul dintre principalele motive pentru care o carieră în serviciile de sănătate nu este considerată atractivă este reprezentat de riscurile grave de sănătate cu care lucrătorii se confruntă zilnic; întrucât Raportul privind competitivitatea europeană pe 2004 a recunoscut că numărul din ce în ce mai mic al lucrătorilor din sectorul serviciilor de sănătate reprezintă o problemă deosebită pentru Uniunea Europeană;
H. întrucât intrarea în vigoare a acordului-cadru va reprezenta o contribuție importantă în ceea ce privește protecția sănătății și securității lucrătorilor activi din sectorul spitalicesc și cel al serviciilor de sănătate,
I. întrucât trebuie garantat cel mai înalt nivel de siguranță posibil în mediul de lucru spitalicesc și în alte locuri unde sunt desfășurate activități de sănătate;
J. întrucât legislația referitoare la aspecte sociale nu ar trebui să impună constrângeri inutile de ordin administrativ, financiar sau legal, dat fiind că acestea ar putea împiedica dezvoltarea întreprinderilor mici și mijlocii,
1. salută faptul că Comisia a solicitat avizul Parlamentului, în special având în vedere faptul că acest subiect s-a bucurat de o atenție deosebită din partea Parlamentului o perioadă îndelungată;
2. recunoaște faptul că propunerea de directivă a Consiliului conține cele mai importante aspecte din rezoluția din 6 iulie 2006 menționată mai sus;
3 . salută faptul că acordul-cadru a fost elaborat prin aportul și cooperarea strânsă dintre HOSPEEM (Asociația angajatorilor din sectorul spitalicesc și al sănătății) și EPSU (Federația Europeană a Sindicatelor din Serviciile Publice), recunoscute de Comisia Europeană drept parteneri sociali în sectorul spitalicesc și în cel al asistenței medicale;
4. salută faptul că acordul-cadru cuprinde o clauză privind „standardele minime”, fără a aduce atingere dispozițiilor naționale și comunitare existente și viitoare, care sunt mai favorabile pentru lucrători; reamintește că statele membre și/sau partenerii sociali ar trebui să fie liberi și încurajați să adopte măsuri suplimentare care sunt mai favorabile pentru lucrătorii din sectoarele vizate;
5. recomandă ca măsurile elaborate în directiva propusă să fie adoptate și puse în aplicare urgent, având în vedere faptul că lucrătorii vizați au așteptat deja peste cinci ani de când această problemă foarte serioasă a fost supusă atenției Comisiei pentru prima dată;
6. invită Comisia să elaboreze și să prezinte linii directoare care să însoțească acordul și să contribuie la aplicarea fără probleme a acestuia în toate statele membre;
7. invită Comisia să supravegheze procesul de aplicare a acordului și să transmită în mod regulat Parlamentului informații cu privire la aplicarea acestuia;
8. încredințează Președintelui sarcina de a transmite prezenta rezoluție Consiliului, Comisiei și partenerilor sociali care sunt parte la acordul-cadru.
