P7_TA(2009)0063
Planul de lucru anual pentru 2010 din cadrul Progress și lista de activități pe domenii
B7-0135/2009
Rezoluţia Parlamentului European din 12 noiembrie 2009 referitoare la proiectul privind planul de lucru anual pentru 2010 din cadrul Progress și lista de activități pe domenii, propuse de Comisie
Parlamentul European,
–
având în vedere Decizia nr.
1672/2006/CE a Parlamentului European și a Consiliului din 24 octombrie 2006 de stabilire a Programului comunitar pentru ocuparea forței de muncă și solidaritate socială – Progress JO L 315, 15.11.2006, p.
1.
,
–
având în vedere proiectul privind planul de lucru anual pentru 2010 din cadrul Progress și lista de activități pe domenii, propuse de Comisie,
–
având în vedere propunerea Comisiei de decizie a Parlamentului European și a Consiliului de instituire a unui instrument european de microfinanțare pentru ocuparea forței de muncă și incluziune socială (instrumentul de microfinanțare Progress) ( COM(2009)0333 ) și propunerea Comisiei de decizie a Parlamentului European și a Consiliului de modificare a Deciziei nr.
1672/2006/CE a Parlamentului European și a Consiliului de stabilire a Programului comunitar pentru ocuparea forței de muncă și solidaritate socială – Progress ( COM(2009)0340 ),
–
având în vedere articolul 8 din Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei JO L 184, 17.7.1999, p.
23.
,
–
având în vedere articolul 88 alineatul (2) din Regulamentul de procedură,
A.
întrucât Parlamentul nu a încheiat examinarea propunerilor Comisiei privind instrumentul de microfinanțare; întrucât Comisia nu ar trebui să adopte măsuri specifice privind alocarea financiară din cadrul Progress înainte de încheierea procedurii legislative privind instrumentul de microfinanțare,
1.
se opune adoptării proiectului privind planul de lucru anual pentru 2010 din cadrul Progress și lista de activități pe domenii, propuse de Comisie;
2.
consideră că acest proiect al planului de lucru anual depășește competențele de executare prevăzute în Decizia 1999/468/CE;
3.
invită Comisia să își retragă proiectul planului de lucru anual și să depună una nouă comisiei imediat ce Parlamentul European, Consiliul și Comisia vor fi ajuns la un acord privind propunerea Comisiei privind instrumentul de microfinanțare Progress ( COM(2009)0333 ) și propunerea de modificare a Deciziei 1672/2006/CE ( COM(2009)0340 );
4.
încredințează Președintelui sarcina de a transmite prezenta rezoluție Consiliului și Comisei, precum și guvernelor și parlamentelor statelor membre.
