P7_TA(2010)0343
Numirea unui membru al Curții de Conturi (dl Lazaros Stavrou Lazarou, Cipru)
A7-0254/2010
Decizia Parlamentului European din 7 octombrie 2010 referitoare la propunerea de numire a lui Lazaros Stavrou Lazarou ca membru al Curții de Conturi ( C7-0188/2010 – 2010/0818(NLE))
(Consultare)
Parlamentul European,
–
având în vedere articolul 286 alineatul (2) din Tratatul privind funcționarea UE, în temeiul căruia a fost consultat de către Consiliu ( C7-0188/2010 ),
–
având în vedere că, la reuniunea sa din 27 septembrie 2010, Comisia pentru control bugetar a audiat candidatul desemnat de Consiliu pentru a fi membru al Curții de Conturi,
–
având în vedere articolul 108 din Regulamentul său de procedură,
–
având în vedere raportul Comisiei pentru control bugetar ( A7-0254/2010 ),
A.
întrucât Lazaros Stavrou Lazarou îndeplinește condițiile prevăzute la articolul 286 alineatul (1) din Tratatul privind funcționarea UE,
1.
emite un aviz favorabil privind numirea lui Lazaros Stavrou Lazarou ca membru al Curții de Conturi;
2.
încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.
