Întrebarea cu solicitare de răspuns scris E-9987/2010
adresată Comisiei
Articolul 117 din Regulamentul de procedură
Monica Luisa Macovei (PPE)
(29 noiembrie 2010)
Subiect: Iniţiativele adoptate de Comisie în urma crizei financiare din Grecia
Această întrebare cu solicitare de răspuns scris derivă din raportul de descărcare de gestiune aferent exerciţiului financiar 2008 al Parlamentului pentru Comisie şi este adresată în vederea raportului de descărcare de gestiune aferent exerciţiului financiar 2009.
Dată fiind manipularea dovedită a statisticilor financiare şi evaziunea fiscală din Grecia, rolul pe care l-a jucat acest lucru în criza financiară şi consecinţele economice pentru Uniune ca întreg, aş ruga Comisia să răspundă la următoarele întrebări: 1.
Ce măsuri concrete a luat Comisia pentru a investiga circumstanţele în care i-au fost furnizate date macroeconomice greşite pentru o perioadă atât de lungă ? 2.
Care au fost informaţiile macroeconomice primite de la Grecia, metodologia aplicată şi momentul exact în care i-au fost furnizate Comisiei fiecare categorie de date statistice? 3.
La cine se află responsabilitatea instituţională pentru toate aceste deficienţe?
Cine din cadrul Comisiei este considerat responsabil pentru această raportare falsă de lungă durată? 4.
Ce măsuri specifice a luat Comisia pentru a îmbunătăţi fluxul de informaţii între statele membre şi Comisie privind chestiunile economice şi monetare? 5.
Ce măsuri specifice a luat Comisia pentru a reevalua criteriile de monitorizare aplicate în ceea ce priveşte asistenţa condiţionată? 6.
Ce măsuri specifici a adoptat Comisia pentru a monitoriza datele macroeconomice oferite de toate statele membre astfel încât să garanteze că nu se va mai întâmpla niciodată o situaţie similară?
