ÎNTREBARE ORALĂ H-0095/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Marc Tarabella
Comisiei
Subiect: Măsurile care trebuie adoptate de Comisie pentru a combate eficient violența împotriva femeilor la nivel european
Parlamentul European a adoptat, în 2009, cu o majoritate confortabilă, o rezoluție referitoare la egalitatea între femei și bărbați ( P7_TA(2010)0021 ).
În calitate de raportor al Comisiei pentru drepturile femeii și egalitatea de gen, am propus stabilirea unui an european dedicat combaterii violenței împotriva femeilor, propunere adoptată cu 591 de voturi pentru, 30 împotrivă și 15 abțineri.
În mod similar, declarația scrisă în cadrul căreia dna Eva-Britt Svensson solicita stabilirea unui asemenea an a adunat 408 semnături în luna aprilie a anului trecut.
Poate Comisia să indice în ce măsură intenționează să dea curs mobilizării importante și continue manifestată de Parlamentul European cu privire la această chestiune?
De asemenea, propunerea în care am invitat Comisia „să inițieze elaborarea unei propuneri de directivă globală privind prevenirea și combaterea tuturor formelor de violență împotriva femeilor, în special a traficului de femei” a fost adoptată cu 558 de voturi pentru, 85 împotrivă și 22 de abțineri.
Poate Comisia să indice măsurile pe care intenționează să le adopte ca urmare a acestei solicitări?
