Cartea albă privind sportul: spre o politică europeană a sportului
Sport
2008-05-14 - 14:30
Deputaţii europeni propun reguli mai stricte în ceea ce priveşte dopajul
Sportul este în centrul societăţii noastre şi esenţial în promovarea educaţiei în domeniul sănătăţii, a integrării sociale şi a valorilor culturale.
Dar, tocmai din cauză că este atât de important, sportul poate fi sursă de probleme, în special la nivelul competiţiilor: presiuni comerciale, exploatarea sportivilor, rasismul, violenţa, traficul uman, doparea, corupţia şi spălarea banilor.
Pe 8 mai, Parlamentul European a cerut Comisiei să propună reguli mai stricte pentru sportul european.
Deputaţii europeni au dezbătut şi aprobat săptămâna trecută un raport redactat de deputatul european grec Manolis Mavrommatis (Grupul Partidului Popular European (Creştin-Democrat) şi al Democraţilor Europeni) despre Cartea albă privind sportul lansată de Comisia Europeană.
Raportul subliniază faptul că 60% dintre cetăţenii europeni participă la activităţi sportive în sau în afara celor 700.000 de cluburi; că sportul a generat un venit de 407 miliarde de euro în 2004 şi a creat 15 milioane de locuri de muncă.
Raportul salută faptul că sportul a fost recunoscut la nivel comunitar în Tratatul de la Lisabona, care, pentru prima dată, dedică un articol acestui domeniu.
Printre propunerile Parlamentului European se numără: reguli mai stricte în ceea ce priveşte dopajul, preferarea sportivilor formaţi pe plan local - pentru combaterea traficului uman, finanţarea unor măsuri în domeniul sportului din bugetul pe 2009, solidaritate în comercializarea drepturilor de difuzare şi o aplicare mai strictă a regulilor FIFA care interzic transferurile de jucători cu vârste sub 16 ani.
În plus, raportul insistă asupra faptului că dezvoltarea prin sport nu ar trebui în niciun caz să conducă la „migraţia muşchilor” şi invită Uniunea Europeană să abordeze această problemă în cadrul dialogului şi cooperării sale politice cu ţările partenere.
20080513STO28749 Dimensiunea europeană a sportului Rezoluţia Parlamentului European din 8 mai 2008 referitoare la Cartea albă privind sportul Raport referitor la Cartea albă privind sportul (fişă procedurală) Fotbalul european în centrul atenţiei Comisia adoptă Cartea albă privind sportul - comunica de presă
RO
1
PHOTO
20080514PHT28843.jpg
RO
2
LINK
//news/expert/infopress_page/041-28228-128-05-19-906-20080430IPR28013-07-05-2008-2008-true/default_ro.htm
RO
4
LINK
//oeil/FindByProcnum.do?lang=2&procnum=INI/2007/2261
RO
6
LINK
http://europa.eu/rapid/pressReleasesAction.do?reference=IP/07/1066&format=HTML&aged=1&language=RO&guiLanguage=fr
-//EP//TEXT TA P6-TA-2008-0198 0 NOT XML V0//RO
-//EP//TEXT IM-PRESS 20070323FCS04520 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
