A7-0381/2011
16.11.2011
*
RAPORT
referitor la propunerea de decizie a Consiliului de modificare a Deciziei 2002/546/CE cu privire la perioada de aplicare a acesteia
(COM(2011)0443 – C7‑0233/2011 – 2011/0192(CNS))
Comisia pentru dezvoltare regională
Raportoare: Danuta Maria Hübner
[Procedura simplificată - articolul 46 alineatul (1) din Regulamentul de procedură]
PE 472.403v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidențiate prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent și, respectiv, dispoziția vizată a acestuia.
Fragmentele preluate ca atare dintr-o dispoziție a unui act existent pe care Parlamentul dorește să o modifice, dar pe care proiectul de act nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................4
EXPUNERE DE MOTIVE..........................................................................................................5
PROCEDURĂ.............................................................................................................................6
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului de modificare a Deciziei 2002/546/CE cu privire la perioada de aplicare a acesteia
( COM(2011)0443 – C7‑0233/2011 – 2011/0192(CNS) )
(Procedura legislativă specială – consultare)
Parlamentul European ,
– având în vedere propunerea Comisiei prezentată Consiliului ( COM(2011)0443 ),
– având în vedere articolul 349 din Tratatul privind funcționarea Uniunii Europene, în temeiul căruia a fost consultat de către Consiliu ( C7-0233/2011 ),
– având în vedere articolul 55 și articolul 46 alineatul (1) din Regulamentul său de procedură,
– având în vedere raportul Comisiei pentru dezvoltare regională ( A7-0381/2011 ),
1. aprobă propunerea Comisiei;
2. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
3. solicită Consiliului să îl consulte din nou în cazul în care intenționează să modifice în mod substanțial textul aprobat de Parlament;
4. încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.
EXPUNERE DE MOTIVE
În principiu, Tratatul privind funcționarea Uniunii Europene (TFUE) nu permite nicio diferență de impozitare între produsele locale din Insulele Canare și cele provenind din Spania sau din alte state membre.
Decizia 2002/546/CE a Consiliului din 20 iunie 2002
JO L 179, 9.7.2002, p.
22-27. , adoptată în temeiul articolului 299 alineatul (2) din Tratatul CE, autorizează Spania să aplice, până la 31 decembrie 2011, scutiri sau reduceri ale taxei numite AIEM pentru o serie de produse fabricate la nivel local în Insulele Canare.
Decizia 2002/546/CE specifică motivele care au stat la baza adoptării unor măsuri specifice, concepute în scopul consolidării industriei locale, prin creșterea competitivității acesteia.
Criza economică mondială din 2009, care a avut drept consecință reducerea călătoriilor, a afectat grav economia Insulelor Canare, dependentă în mare măsură de veniturile din turism.
Prin urmare, rata șomajului, care s-a situat între 10,4% și 12% în perioada 2001-2007, a crescut până la 26,2% în 2009.
La 16 noiembrie 2010, Spania a prezentat Comisiei Europene o cerere de prelungire cu doi ani a perioadei de aplicare a Deciziei 2002/546/CE, astfel încât data expirării sale să coincidă cu cea a Orientărilor privind ajutoarele de stat regionale pentru perioada 2007-2013.
Comisia a analizat această cerere în lumina gravității handicapurilor care afectează Insulele Canare.
Instituția a ajuns la concluzia că, pe baza elementelor disponibile, aprobarea cererii este justificată.
În consecință, există o propunere de decizie a Consiliului de modificare a Deciziei 2002/546/CE cu privire la perioada de aplicare a acesteia, care permite prelungirea perioadei de aplicare până la 31 decembrie 2013.
CONCLUZIE
În conformitate cu dispozițiile articolului 46 din Regulamentul de procedură, președinta propune adoptarea prezentei rezoluții fără nicio modificare.
PROCEDURĂ
Titlu
Modificarea Deciziei 2002/546/CE cu privire la perioada de aplicare a acesteia
Referințe
COM(2011)0443 – C7-0233/2011 – 2011/0192(CNS)
Data consultării PE
1.9.2011
Comisie competentă în fond
Data anunțului în plen
REGI
13.9.2011
Comisie(i) sesizată(e) pentru avizare
Data anunțului în plen
ECON
13.9.2011
Avize care nu au fost emise
Data deciziei
ECON
13.9.2011
Raportor(i)
Data numirii
Danuta Maria Hübner
6.10.2011
Procedură simplificată - data deciziei
14.11.2011
Examinare în comisie
14.11.2011
Data adoptării
14.11.2011
Data depunerii
16.11.2011
