Integrarea comunităţilor vulnerabile
Politică regională
2008-06-17 - 15:28
Raportul redactat de Gábor Harangozó (PSE, Ungaria) atrage atenţia asupra legăturii dintre segregarea grupurilor vulnerabile şi importanţa identificării unei abordări teritoriale a acestui proces.
De aceea, problematica comunităţilor vulnerabile ar trebui adresată în contextul politicii de coeziune socială.
Majoritatea celor mai defavorizate teritorii micro-regionale se confruntă cu probleme multidimensionale complexe legate de situarea periferică a acestora, precum accesibilitate redusă, absenţa infrastructurii de bază, subdezvoltarea socio-economică, tendinţa de dezindustrializare, nivelurile scăzute de educaţie şi formare, absenţa capacităţilor administrative, nivelurile ridicate de şomaj, condiţiile de locuit şi de trai din ce în ce mai precare.
Pentru a depăşi problemele teritoriale ale excluderii sociale, acţiunile individuale nu sunt suficiente.
Prin urmare, raportul Harangozó recomandă statelor membre să aplice "o strategie holistică pentru dezvoltarea teritorială", prin practicarea unei politici de echilibrare, punând în practică abordarea integrată intersectorială.
Tendinţele demografice ale concentrării urbane şi ale exodului rural necesită a fi abordate, inclusiv impactul teritorial al acestor fenomene.
Statele membre sunt invitate să elaboreze " strategii pentru revitalizarea zonelor vulnerabile" .
Acestea ar trebui să stimuleze oportunităţile reale de dezvoltare, să menţină serviciile de interes general prin consolidarea capacităţilor administrative locale şi descentralizarea sectorului public, să îmbunătăţească condiţiile de locuit şi de trai, precum şi să intensifice atractivitatea acestor zone pentru investitori.
Comisia este invitată să identifice noi indicatori cuantificabili de măsurare a dezvoltării, pe lângă Produsul Intern Brut (PIB)/ cap de locuitor pentru a identifica aceste comunităţi şi grupuri vulnerabile, a indica disparităţile dintre regiuni şi pentru a evalua aplicarea politicilor în materie.
20080616IPR31757 Textul adoptat al raportului, va putea fi accesat aici
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
