Falimentul unei companii aeriene: deputaţii pledează pentru despăgubirea pasagerilor
Transport
2009-11-25 - 13:51
Pasagerii care au rezervat bilete de avion la companiile aeriene care au dat faliment ar trebui să primească despăgubiri, astfel argumentează deputaţii europeni într-o rezoluţie înaintată de grupurile politice PPE, S&amp;D, ALDE şi cel al Verzilor, care a fost votată miercuri, la Strasbourg.
Parlamentul invită Comisia să examineze posibilitatea unei propuneri legislative până la 1 iulie 2010, care să aibă ca obiectiv specific acordarea de compensări pasagerilor acelor companii aeriene care intră în faliment.
Responsabilitatea reciprocă
Potrivit europarlamentarilor, propunerea legislativă ar trebui să definească inclusiv aranjamente financiare şi administrative, inclusiv principiul "responsabilităţii reciproce pentru pasageri şi pentru toate companiile aeriene care zboară spre aceeaşi destinaţie şi care au locuri disponibile şi care ar putea astfel asigura repatrierea acelor pasageri care se regăsesc blocaţi într-un aeroport străin, în caz de faliment al companiei aeriene."
Deputaţii atrag atenţia că în ultimul deceniu s-au înregistrat creşteri substanţiale ale numărului de transportatori aerieni relativ mici cu tarife reduse, care operează pe destinaţii de vacanţă recunoscute, independent de numărul de pasageri transportaţi.
În aceeaşi perioadă, în industria aviaţiei s-au înregistrat 77 de falimente, care au avut ca rezultat, în anumite cazuri, "situaţii în care mii de pasageri s-au regăsit blocaţi la destinaţia călătoriei, fără a putea să utilizeze biletul de întoarcere".
Ultimul exemplu a fost Sky Europe în această vară, care nu a oferit nicio despăgubire clienţilor săi pentru biletele achiziţionate.
Consolidarea drepturilor pasagerilor
Pentru a consolida poziţia pasagerilor în cazurile de faliment al unei companii aeriene, deputaţii atrag atenţia asupra mai multor opţiuni, printre care asigurarea obligatorie pentru companiile aeriene, servicii de asigurare voluntară pentru pasageri, pe care companiile aeriene ar trebui să aibă obligaţia de a le propune, precum şi stabilirea unui fond de garanţie.
Eliberarea rapidă a aeronavelor sechestrate
Parlamentul invită Comisia să examineze posibilitatea eliberării rapide a aeronavelor sechestrate de autorităţile naţionale de reglementare, pentru ca acestea să poată fi utilizate pentru repatrierea persoanelor blocate la destinaţie.
Vot: miercuri, 25 noiembrie 2009
Procedură: rezoluţie PE
20091123IPR65054 Despăgubiri pentru pasageri în cazul falimentului unei companii aeriene - Întrebare orală adresată Comisiei Textul adoptat va fi disponibil aici (selectaţi 25 noiembrie 2009)
RO
2
LINK
/activities/plenary/ta/calendar.do?language=RO
-//EP//TEXT OQ O-2009-0089 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
